വ്യാജരേഖ കേസ്; വിവരങ്ങൾ വത്തിക്കാനെ അറിയിക്കണമെന്ന് വൈദിക സമിതി | christian priest fake document case\nകൊച്ചി: വ്യാജരേഖ ചമയ്ക്കൽ കേസുമായി ബന്ധപ്പെട്ടുള്ള വിവരങ്ങൾ അപ്പസ്‌തോലിക് അഡ്മിനിസ്‌ട്രേറ്റർ അടിയന്തരമായി മാർപാപ്പയെ അറിയിക്കണമെന്ന് വൈദിക സമിതി. അപ്പസ്‌തോലിക് അഡ്മിനിസ്‌ട്രേറ്റർ മാർ ജേക്കബ് മനത്തോടത്തിന്റെ വിശ്വസ്തത നഷ്ടപ്പെടുത്താനുള്ള നീക്കമാണ് ഈ കേസിലൂടെ നടന്നതെന്ന് അടിയന്തരമായി വിളിച്ചുകൂട്ടിയ സമിതി യോഗത്തിൽ വൈദികർ കുറ്റപ്പെടുത്തി.\nസംഭവത്തിൽ ബാഹ്യശക്തികളുടെ ഇടപെടൽ ഉണ്ടായിട്ടുണ്ടെന്നും ആരോപണമുയർന്നു. അതിരൂപതയുടെ വിവാദ സ്ഥലം വില്പന സംബന്ധിച്ച് അന്വേഷണ റിപ്പോർട്ട് തയ്യാറാകുകയാണ്. ഇത് വത്തിക്കാനിലേക്ക് അയയ്ക്കും മുമ്പ് അഡ്മിനിസ്‌ട്രേറ്ററുടെ വിശ്വാസ്യത തകർക്കാനാണ് ശ്രമിച്ചിരിക്കുന്നത് - വൈദികർ ആരോപിച്ചു. എറണാകുളം-അങ്കമാലി അതിരൂപത സഹായ മെത്രാൻ മാർ സെബാസ്റ്റ്യൻ എടയന്ത്രത്തിനെ സാമൂഹിക മാധ്യമങ്ങളിലൂടെ അധിക്ഷേപിച്ചവർ ഈ പരാതിക്ക് പിന്നിലുണ്ട്. കേസ് ഗൂഢാലോചനയുടെ ഫലമാണെന്നത് വ്യക്തമാണെന്നും വൈദികസമിതി അഭിപ്രായപ്പെട്ടു.\nമാർ ജേക്കബ് മനത്തോടത്തിനെയും ഫാ. പോൾ തേലക്കാട്ടിനെയും പ്രതിചേർത്തത് കാനോനിക നിയമങ്ങളുടെ ലംഘനമാണ്. പരാതിക്കാരനു പിന്നിൽ പ്രവർത്തിച്ചവരുടെ ലക്ഷ്യം അതിരൂപതയുടെയും അഡ്മിനിസ്‌ട്രേറ്ററുടെയും സൽപേര് തകർക്കുകയെന്നതാണ്. കേസുമായി ബന്ധപ്പെട്ട് സിറോ മലബാർ സിനഡിന്റെ മാധ്യമ കമ്മിഷൻ പുറത്തിറക്കിയ പത്രക്കുറിപ്പ് വസ്തുതാവിരുദ്ധമാണ്. എഫ്.ഐ.ആർ. ബന്ധപ്പെട്ടവരുടെ കൈ യിലിരിക്കുമ്പോഴാണ് പ്രതിചേർത്തിട്ടില്ലായെന്ന പത്രക്കുറിപ്പ് ഇറക്കിയത്. അതിനാൽ തന്നെ രേഖകളുടെ ഉറവിടത്തെ പറ്റിയുള്ള അന്വേഷണം നടത്തണമെന്ന് വൈദിക സമിതി ആവശ്യപ്പെട്ടു.\nസിറോ മലബാർ സഭയുടെ മീഡിയ കമ്മിഷന്റെ പത്രക്കുറിപ്പിനെ ഇവർ പരസ്യമായി വിമർശിക്കുകയും ചെയ്തു. എന്നാൽ പരമാവധി സംയമനത്തോടെ പെരുമാറണമെന്ന് മാർ മനത്തോടത്ത് വൈദികരോട് അഭ്യർത്ഥിച്ചു. ഇനിയും മിണ്ടാതിരിക്കുന്നത് കാര്യങ്ങൾ കൂടുതൽ വഷളാക്കുമെന്നായിരുന്നു അവരുടെ മറുപടി.\nContent Highlights: fake document case, priests will inform all details to Vatican


June 11, 2021 , .\nപാലക്കാട്: പ്രണയം തലയ്ക്കു പിടിച്ച് പ്രണയിനിയെ പത്തു വര്‍ഷക്കാലത്തോളം വീട്ടിലെ മുറിയില് പൂട്ടിയിട്ട സംഭവത്തില് സംസ്ഥാന വനിതാ കമ്മീഷന് നെന്മാറ പൊലീസിനോട് വിശദീകരണം തേടി. പ്രണയത്തിന്റെ പേരില് നടന്നത് കടുത്ത മനുഷ്യാവകാശ ലംഘനമാണെന്ന് വനിതാ കമ്മീഷന് അംഗം ഷിജി ശിവജി വ്യക്തമാക്കി.\nപാലക്കാട് അയിലൂര് കാരക്കാട്ടു പറമ്പ് മുഹമ്മദ് ഖനിയുടെ മകമന് റഹ്‌മാനാണ് അയല്‍ക്കാരനായ വേലായുധന്റെ മകള് സജിതയെ തന്റെ വീട്ടില് പത്തുവര്‍ഷത്തോളം ഒളിവില് താമസിപ്പിച്ചത്. ഇത്രയും കാലം റഹ്‌മാന് സജിതയെ എങ്ങനെ ഒളിപ്പിച്ചിരുത്തി? എങ്ങനെ സംരക്ഷിച്ചു? ഈ അജ്ഞാത വാസം ഒരുക്കിയതിനു പിന്നിലുള്ള ചേതോവികാരം? എല്ലാത്തിന്റെയും ഉത്തരങ്ങള് സിനിമാക്കഥയെപോലും വെല്ലുന്നതാണ്.\n2010 ഫെബ്രുവരിയിലാണ് സംഭവങ്ങളുടെ തുടക്കം. അയല്‍ക്കാരിയായ സജിതയുമായി പ്രണയത്തിലായ റഹ്മാന് അവളെ സ്വന്തമാക്കണമെന്ന് മോഹിച്ചിരുന്നെങ്കിലും വ്യത്യസ്ഥ ജാതി അവര്‍ക്ക് വിലങ്ങുതടിയായി. എന്നാല്, ബന്ധുവിന്റെ വീട്ടിലേക്ക് പോയ സജിത പിന്നീട് തിരിച്ചുവന്നില്ല. ദിവസങ്ങളും ആഴ്ചകളും മാസങ്ങളും വര്‍ഷങ്ങളും കടന്നുപോയി. പല പ്രാവശ്യം പോലീസില് പരാതി നല്‍കിയെങ്കിലും പോലീസിന്റെ അന്വേഷണത്തിലും കാര്യമായ പുരോഗതിയുണ്ടായില്ല. വര്‍ഷങ്ങള് നീണ്ടുപോയതോടെ സജിതയുടെ തിരോധാനം നാട്ടുകാരും മറന്നപോലെയായി.\nസജിതയെ കാണാതായ അന്നു തന്നെ റഹ്മാന് താലി കെട്ടി സ്വന്തം വീട്ടിലെ മുറിയില് താമസിപ്പിച്ചത് കുടുംബക്കാരെപ്പോലും അറിയിച്ചിരുന്നില്ല. അമ്മയും സഹോദരങ്ങളും ആരുമറിയാതെയായിരുന്നു റഹ്‌മാന് സജിതയെ വീട്ടില് താമസിപ്പിച്ചത്. റഹ്‌മാന് പുറത്തിറങ്ങുമ്പോഴെല്ലാം മുറി പ്രത്യേകതരം ലോക്കുപയോഗിച്ച് പൂട്ടും. ആരും തന്നെ മുറിക്കകത്തേക്ക് പ്രവേശിച്ചിരുന്നില്ല. ഇലക്ട്രീഷ്യനായ റഹ്‌മാന് മുറിക്കകത്തും പുറത്തും ചില സിസ്റ്റങ്ങള് ഘടിപ്പിച്ചു. ഒരു സ്വിച്ചിട്ടാല് ലോക്കാവും വിധം വാതിലിന്റെ ഓടാമ്പല് ഘടിപ്പിച്ചു. രണ്ടു വയറുകള് മുറിയ്ക്ക് പുറത്തേക്കിട്ടു. റഹ്‌മാന്റെ മുറിക്ക് പുറത്തേക്കിട്ട വയറുകള് തൊട്ടാല് ഷോക്കടിക്കും എന്നു ഭീഷണിപ്പെടുത്തി. ഒന്നു രണ്ടു കുടുംബാംഗങ്ങള്‍ക്ക് ഷോക്കടിച്ച സംഭവവുമുണ്ടായിട്ടുണ്ട്.\nമാനസിക വിഭ്രാന്തിയുള്ളപോലെ വീട്ടുകാരോട് പെരുമാറി. അവന് മാനസിക പ്രശ്‌നമുണ്ടെന്ന വീട്ടുകാരുടെ വിധിയെഴുത്ത് റഹ്‌മാന് കൂടുതല് ഗുണകരമായി. റഹ്‌മാന് കാട്ടിക്കൂട്ടുന്നതൊന്നും ശ്രദ്ധിക്കേണ്ട എന്ന മട്ടിലായി വീട്ടുകാര്. ഇത് റഹ്‌മാന്റെ പദ്ധതികളെ കൂടുതല് എളുപ്പമാക്കി. ജനലിന്റെ പലക നീക്കിയാല് പുറത്തുകടക്കാന് കഴിയുന്ന സംവിധാനവുമുണ്ട്. രാത്രി ആരുമറിയാതെ ഇതുവഴി പുറത്തുകടന്നാണ് യുവതി പ്രാഥമിക കാര്യങ്ങള് നിര്‍വഹിച്ചിരുന്നത്. വീടിനു പുറത്തിറങ്ങുമ്പോള് മുറിയുടെ വാതില് പൂട്ടിയിടും. മുറിയുടെ വാതില് അകത്തുനിന്നു തുറക്കാന് സംവിധാനം ഒരുക്കിയിരുന്നു. ശുചിമുറി ഉപയോഗത്തിനു രാത്രി ആരുമറിയാതെ യുവതിയെ പുറത്തിറക്കി.\n10 വര്‍ഷത്തോളം ഈ വീട്ടില് തന്നെയായിരുന്നു സജിതയും കഴിഞ്ഞിരുന്നത്. തൊട്ടടുത്ത് തന്നെ മകള് ഒളിച്ച് കഴിയുന്നുണ്ടെന്നത് സജിതയുടെ മാതാപിതാക്കള് പോലും അറിഞ്ഞിരുന്നില്ല. എന്തിനാണ് ഈ സാഹസമെന്ന നാട്ടുകാരുടെയും പൊലീസിന്റെയും നാട്ടുകാരുടെയും ചോദ്യങ്ങള്‍ക്കുള്ള ഉത്തരമാണ് ഇനി പുറത്തു വരേണ്ടത്. മകള് മരിച്ചെന്നു കരുതിയ ആ മാതാപിതാക്കളുടെ മാനസികാവസ്ഥയാണ് കേട്ടതിനേക്കാള് ഭീകരം.\nമകള് മരിച്ചെന്നു സ്വയം വിശ്വസിപ്പിക്കാന് ശ്രമിച്ച ആ മാതാപിതാക്കള്‍ക്കും ഞെട്ടല് വിട്ടുമാറിയിട്ടില്ല. നഷ്ടപ്പെട്ട മകളെ തിരിച്ചുകിട്ടിയതിന്റെ സന്തോഷവും എന്നാല് ഇത്രയും കാലം വെറും നുറു മീറ്റര് അപ്പുറത്ത് കണ്‍മുന്നില് നിന്നകന്നു ജീവിച്ചതിന്റെ പരിഭവവും ഉണ്ട് അവര്‍ക്ക്. അപ്പോഴും പ്രയാസങ്ങളും ദുരിതങ്ങളും ആവോളമുള്ള ആ കുഞ്ഞുവിട്ടീല് ഈ തിരക്കഥ എങ്ങനെ പ്രാവര്‍ത്തികമായി എന്ന ചോദ്യം ഇപ്പോഴും ഉയരുകയാണ്. ജീവിതത്തിലെ ഏറ്റവും പ്രധാനപ്പെട്ട 10 വര്‍ഷങ്ങളാണ് ഒറ്റമുറിക്കുള്ളില് സജിതയും ഒളിജീവിതത്തിന്റെ ഭീതിയോടെ റഹിമാനും ജീവിച്ചു തീര്‍ത്തത്.. വര്‍ഷങ്ങള്‍ക്കിപ്പുറം ഇരുവരെയും കണ്ടപ്പോള് നാട്ടുകാര് ചോദിച്ച ചോദ്യവും അതാണ്. ഇക്കാലത്ത് എന്തിനായിരുന്നു ഈ സാഹസം.\nഅതേസമയം, പ്രണയത്തിന്റെ പേരിലാണെങ്കില് പോലും 10 വര്‍ഷം മുറിക്കുള്ളില് അടച്ചിടപ്പെട്ട സജിതയുടെ മാനസികവും ശാരീരികവും ആയ ആരോഗ്യാവസ്ഥയെക്കുറിച്ച് ആശങ്കയുണ്ട്. ഈ നാളുകളില് ഇവര്‍ക്ക് മതിയായ ഭക്ഷണം പോലും ലഭിച്ചിരുന്നില്ല എന്നുവേണം കരുതാന്. സജിതയുടെ ഫോട്ടോയും വിഡിയോയും കാണുമ്പോള് അങ്ങനെയാണ് മനസ്സിലാകുന്നതെന്ന് വനിതാ കമ്മീഷന് അംഗം ഷിജി ശിവജി പറയുന്നു.\n“ലോക്ക്ഡൗണ് കാലയളവില് പോലും വീട്ടിലിരിക്കാന് സാധാരണകാര്‍ക്ക് കഴിഞ്ഞിരുന്നില്ല. നീണ്ട 10 വര്‍ഷങ്ങളാണ് സജിത മുറിക്കുള്ളില് തന്നെ കഴിഞ്ഞത്. വേണ്ടത്ര സൂര്യപ്രകാശം പോലും ലഭിച്ചിട്ടിട്ടുണ്ടാകില്ല. 18 വയസ് മുതല് ഒരു പെണ്‍കുട്ടിയുടെ മാനസികവും ശാരീരികവും ജൈവീകവുമായ ആവശ്യങ്ങള് നിറവേറ്റപ്പെടാനാവശ്യമായ സാഹചര്യം ലഭിച്ചിരുന്നില്ല. ഇക്കാര്യങ്ങളെക്കുറിച്ചെല്ലാം കമ്മീഷന് ആശങ്കയുണ്ട്,” അവര് പറഞ്ഞു.\nസജിത സ്വന്തം ഇഷ്ടപ്രകാരമാണ് അങ്ങനെ കഴിഞ്ഞിരുന്നത് എന്നിരുന്നാല് പോലും കമീഷന് ഇക്കാര്യത്തില് ആശങ്ക രേഖപ്പെടുത്താതിരിക്കാനാവില്ല. പൊലീസിനോട് വിവരങ്ങള് തിരക്കിയിരുന്നു. ഒരു തവണ കൗണ്‍സിലിംഗ് നല്‍കിക്കഴിഞ്ഞതായാണ് പൊലീസ് അറിയിച്ചത്. ആവശ്യമെങ്കില് ഇനിയും അത്തരം സഹായങ്ങള് നല്‍കും. കര്‍ശനമായ ലോക്ക്ഡൗണായതിനാലാണ് കമ്മീഷന് സജിതയെ സന്ദര്‍ശിക്കാത്തത്. ഉടന്‍തന്നെ അവരെ കാണും. അവര് താമസിച്ചിരുന്ന വീട്ടിലെത്തി സാഹചര്യം മനസ്സിലാക്കുമെന്ന് വനിതാ കമ്മീഷന് അംഗം അറിയിച്ചു.\nവ്യാജ ഏറ്റുമുട്ടല് കേസില് അമിത് ഷായെ കുറ്റമുക്തനാക്കിയതിനെതിരായ ഹരജിയില് സുപ്രീംകോടതി ആഗസ്റ്റ് ഒന്നിന് വാദം കേള്‍ക്കും\nഅഫ്‌ഗാനിസ്ഥാനിലെ ഇന്ത്യന് കോണ്‍സുലേറ്റിനു സമീപം ബോംബ് സ്ഫോടനം; മൂന്ന് അഫ്‌ഗാന് പൊലീസുകാര് കൊല്ലപ്പെട്ടു\nശാലോം ഫെസ്റ്റിവല് 2015\nമുസ്ലിംകള് മാട്ടിറച്ചി കഴിക്കുന്നത് നിര്‍ത്തണമെന്ന് ഹരിയാന മുഖ്യമന്ത്രി; വിവാദമായപ്പോള് മാപ്പ് പറഞ്ഞു\nടിഫിനി ആന്റണി; ഭരതനാട്യത്തില് ഇളം തലമുറയില് നിന്നൊരു അരങ്ങേറ്റം


Jilla May Come with Out Trailer and Promotiona Events - Malayalam Filmibeat\nട്രെയിലറും പ്രമോഷനുമില്ലാതെ ജില്ലയെത്തും\n| Updated: Wednesday, December 11, 2013, 13:23 [IST]\nആരാധകര് ആവേശത്തോടെ കാത്തിരിക്കുന്ന ചിത്രമാണ് ജില്ല. വിജയ്-മോഹന്‍ലാല് കൂട്ടുകെട്ടാണ് ജില്ലയുടെ പ്രധാന ഹൈലൈറ്റ്. അതുകൊണ്ടുതന്നെ വെറുമൊരു തമിഴ് ചിത്രമായിട്ടല്ല മലയാളികള് ജില്ലയെ കാണുന്നത്. തമിഴകത്തിനാണെങ്കില് ഇളയദളപതിയുടെ തട്ടുപൊളിപ്പന് ചിത്രമാണ് ജില്ല.\nചിത്രം ജനുവരി 10നാണ് റിലീസ് ചെയ്യുന്നത്. റിലീസിന് മുമ്പ് പ്രേക്ഷകരെ ആകര്‍ഷിക്കാന് ട്രെയിലര് റിലീസ് ചെയ്യുന്നതും മറ്റ് പ്രമോഷണല് പരിപാടികള് നടത്തുകയും ചെയ്യുന്നത് പതിവാണ്. എന്നാല് സംവിധായകന് നേശനും കൂട്ടരും ജില്ലയ്ക്ക് ഇതൊന്നും വേണ്ടെന്ന് തീരുമാനിച്ചിരിക്കുകയാണ്.\nട്രെയിലറും, പ്രമോഷണല് പരാപാടികളുമൊന്നുമില്ലാതെയാകും ജില്ലയെത്തുക. വിജയുടെ കഴിഞ്ഞ ചിത്രം തലൈവ ഉണ്ടാക്കിയ പ്രശ്‌നങ്ങളാണ് അണിയറക്കാരെ പരസ്യപരിപാടികള് വേണ്ടെന്ന് തീരുമാനിയ്ക്കാന് പ്രേരിപ്പിച്ചത്. ലോകത്തെമ്പാടും റിലീസ് ചെയ്തിട്ടും തലൈവ ഒരു മാസത്തോളം തമിഴ്‌നാട്ടില് റിലീസ് ചെയ്യാന് കഴിഞ്ഞിരുന്നില്ല.\nതലൈവയുടെ ട്രെയിലര് പുറത്തുവന്നതോടെയായിരുന്നു പ്രശ്‌നങ്ങള് തുടങ്ങിയത്. അതുകൊണ്ടുതന്നെ ജില്ലയുടെ റിലീസിന് മുമ്പ് പരസ്യപ്പെടുത്തല് വേണ്ടെന്നാണ് തീരുമാനം. പ്രശ്‌നങ്ങള് ഒഴിവാക്കാനായി ചിത്രത്തിന്റെ ഓഡിയോ റിലീസ് പോലും ഒരു ചടങ്ങായി നടത്തേണ്ടെന്ന് തീരുമാനിച്ചിരിക്കുകകയാണ്.\nഅതേസമയം പൊങ്കല് റിലീസായി എത്തുന്ന അജിത്തിന്റെ വീരം, രജനികാന്തിന്റെ കൊച്ചടിയാന് തുടങ്ങിയ ചിത്രങ്ങള്‍ക്കെല്ലാം വമ്പന് പ്രമോഷണല് പരിപാടികളാണ് നടക്കുന്നത്. വന് ഓഡിയോ ലോഞ്ചാണ് രണ്ടു ചിത്രങ്ങള്‍ക്കും തയ്യാറാക്കിയിരിക്കുന്നത്.\nRead more about: jilla mohanlal vijya tamil nesan trailer ജില്ല മോഹന്‍ലാല് വിജയ് തമിഴ് ട്രെയിലര് നേശന്\nAccording to repots Vijay-Mohanlal movie Jilla may come with out trailer and promotional events.


തിരുവനന്തപുരത്തെ തോല്‍വി പാളയത്തിലെ പട കാരണം; ജനറല് സെക്രട്ടറിയെ തോല്‍പിച്ചത് മണ്ഡലം പ്രസിഡന്റ്; ബിജെപിയില് കലാപം അടങ്ങുന്നില്ല\nതിരുവനന്തപുരം: തദ്ദേശ തെരഞ്ഞെടുപ്പില് സിറ്റിങ് സീറ്റുകടക്കം നഷ്ടപ്പെട്ടതിനെച്ചൊല്ലി തിരുവനന്തപുരം ബിജെപിയില് കലാപം കനക്കുന്നു. കോര്‍പറേഷന് പിടിച്ചെടുക്കണമെന്ന ഉദ്യേശത്തോടെ നടത്തിയ വാശിയോടെയാണ് പാര്‍ട്ടി തരെഞ്ഞെടുപ്പിനെ നേരിട്ടതെങ്കിലും കോര്‍പറേഷനിലെ മോശം പ്രകടനമാണ് പരാജയത്തിലേക്ക് എത്തിച്ചതെന്നാണ് പാര്‍ട്ടിക്കുള്ളിലെ വിലയിരുത്തല്. 61 സീറ്റുകളോടെ കോര്‍പറേഷനില് അധികാരത്തില് വരാമെന്നായിരുന്നു ബിജെപി പ്രതീക്ഷ. എന്നാല് 35 സീറ്റുകള് മാത്രമാണ് ലഭിച്ചത്. ഉറച്ച സീറ്റുകളാണെന്ന ആത്മവിശ്വാസമുണ്ടായിരുന്ന ആറ്റുകാലിലും ശ്രീവരാഹത്തും പാര്‍ട്ടി പരാജയപ്പെട്ടു. ഒപ്പം 11 സിറ്റിങ് സീറ്റുകളുംനഷ്ടപ്പെട്ടു. ഈ പരാജയങ്ങള്‍ക്ക് കാരണം തിരുവനന്തപുരം മണ്ഡലം പ്രസിഡന്റ് എസ്‌കെപി […]\n19 Jan 2021 4:20 AM GMT\nതിരുവനന്തപുരം: തദ്ദേശ തെരഞ്ഞെടുപ്പില് സിറ്റിങ് സീറ്റുകടക്കം നഷ്ടപ്പെട്ടതിനെച്ചൊല്ലി തിരുവനന്തപുരം ബിജെപിയില് കലാപം കനക്കുന്നു. കോര്‍പറേഷന് പിടിച്ചെടുക്കണമെന്ന ഉദ്യേശത്തോടെ നടത്തിയ വാശിയോടെയാണ് പാര്‍ട്ടി തരെഞ്ഞെടുപ്പിനെ നേരിട്ടതെങ്കിലും കോര്‍പറേഷനിലെ മോശം പ്രകടനമാണ് പരാജയത്തിലേക്ക് എത്തിച്ചതെന്നാണ് പാര്‍ട്ടിക്കുള്ളിലെ വിലയിരുത്തല്.\n61 സീറ്റുകളോടെ കോര്‍പറേഷനില് അധികാരത്തില് വരാമെന്നായിരുന്നു ബിജെപി പ്രതീക്ഷ. എന്നാല് 35 സീറ്റുകള് മാത്രമാണ് ലഭിച്ചത്. ഉറച്ച സീറ്റുകളാണെന്ന ആത്മവിശ്വാസമുണ്ടായിരുന്ന ആറ്റുകാലിലും ശ്രീവരാഹത്തും പാര്‍ട്ടി പരാജയപ്പെട്ടു. ഒപ്പം 11 സിറ്റിങ് സീറ്റുകളുംനഷ്ടപ്പെട്ടു.\nഈ പരാജയങ്ങള്‍ക്ക് കാരണം തിരുവനന്തപുരം മണ്ഡലം പ്രസിഡന്റ് എസ്‌കെപി രമേശിന്റെ പിഴവുകളാണെന്നാണ് ഇപ്പോള് ഉയരുന്ന പ്രധാന ആരോപണം. രമേശും രണ്ടു ജനറല് സെക്രട്ടറിമാരും തമ്മില് ഐക്യമില്ല. അത് പ്രശ്‌നങ്ങളെ വഷളാക്കി. സെക്രട്ടറിമാര് പ്രവര്‍ത്തനത്തില് സജീവമായെങ്കിലും രമേശ് സജീവമായിരുന്നില്ലെന്ന ആരോപണവും ചില നേതാക്കള് പാര്‍ട്ടിക്കുള്ളില് ഉന്നയിക്കുന്നുണ്ട്. സീറ്റ് ലഭിക്കാത്തതിനെത്തുടര്‍ന്നാണ് രമേശ് തിരഞ്ഞെടുപ്പ് പ്രവര്‍ത്തനങ്ങളില്‍നിന്ന് പിന്‍മാറിയതെന്നും നേതാക്കള് പറയുന്നു. ഒരു ജനറല് സെക്രട്ടറിയുടെ ഭാര്യയെ തോല്‍പിക്കണമെന്നു രമേശ് നിര്‍ദേശിക്കുന്ന ഓഡിയോ സന്ദേശവും തെരഞ്ഞെടുപ്പ് സമയത്ത് പുറത്തുവന്നിരുന്നു.\nനിയമസഭാ തിരഞ്ഞെടുപ്പിനു മുന്‍പ് ജില്ലയിലെ പാര്‍ട്ടിയില് വലിയ അഴിച്ചുപണിക്കാണ് നേതൃത്വം ഒരുങ്ങുന്നത്. തിരുവനന്തപുരം മണ്ഡലം കമ്മറ്റി ബിജെപി ജില്ലാ നേതൃത്വം പിരിച്ചുവിട്ടു. തദ്ദേശ തെരഞ്ഞെടുപ്പില് തിരുവനന്തപുരം നഗരസഭയിലെ 44 എ ക്ലാസ് വാര്‍ഡുകളടക്കം 62 എണ്ണത്തില് വിജയിക്കാമെന്നായിരുന്നു ബിജെപി ആര്‍എസ്എസ് നേതൃത്വത്തിന്റെ കണക്കുകൂട്ടല്. വട്ടിയൂര്‍ക്കാവ് മണ്ഡലം പ്രസിഡണ്ടിനെ മാറ്റണമെന്ന ആവശ്യവും ഉയര്‍ന്നിട്ടുണ്ട്. സംഘടനക്കകത്തെ പ്രശ്നം പാര്‍ട്ടി പരിഹരിക്കുന്നില്ലെന്ന് ആരോപിച്ച് പാറശാല, വര്‍ക്കല മണ്ഡലം പ്രസിഡണ്ടുമാര് കഴിഞ്ഞ ദിവസം രാജിവെച്ചിരുന്നു.\nനിയമസഭ തെരഞ്ഞെടുപ്പില് ബിജെപി വലിയ പ്രതീക്ഷ വെക്കുന്ന മണ്ഡലങ്ങള് തിരുവനന്തപുരം ജില്ലയിലേതാണ്. ആറോളം സംസ്ഥാന നേതാക്കളാണ് ഇപ്പോള് തന്നെ അവിടെ പ്രചരണം ആരംഭിച്ചിരിക്കുന്നത്.\nകുമ്മനം രാജശേഖരന് നേമത്തും പികെ കൃഷ്ണദാസ് കാട്ടാക്കടയിലും വി മുരളീധരന് കഴക്കൂട്ടത്തും വിവി രാജേഷ് വട്ടിയൂര്‍ക്കാവിലും സംസ്ഥാന സമിതി അംഗം സുധീര് ആറ്റിങ്ങലിലും പ്രചരണം ആരംഭിച്ചു കഴിഞ്ഞു. നേരത്തെ തന്നെ പ്രചരണം ആരംഭിച്ച് മേല്‍ക്കൈ നേടി തിരുവനന്തപുരം ജില്ലയില് കൂടുതല് സീറ്റുകള് നേടിയെടുക്കുക എന്ന പദ്ധതിയാണ് ബിജെപി നടപ്പിലാക്കുന്നത്.


↑ "ഫ്രാങ്കിയും തോമസ് ഐസക്കും ഒരേവേദിയിൽ". മാതൃഭൂമി. 2013 സെപ്റ്റംബർ 26. ശേഖരിച്ചത് 2013 സെപ്റ്റംബർ 26. Check date values in: |accessdate= and |date= (help)CS1 maint: discouraged parameter (link)\n↑ "റിച്ചാർഡ് ഫ്രാങ്കിയും തോമസ് ഐസക്കും ഇന്ന് ഒരേവേദിയിൽ". ഏഷ്യാനെറ്റ്. 2013 സെപ്റ്റംബർ 26. ശേഖരിച്ചത് 2013 സെപ്റ്റംബർ 26. Check date values in: |accessdate= and |date= (help)CS1 maint: discouraged parameter (link)\n↑ "സാമ്പത്തിക പ്രതിസന്ധിക്ക് ബദൽ സഹകരണ മേഖല -റിച്ചാർഡ് ഫ്രാങ്കി". മാധ്യമം. 2013 സെപ്റ്റംബർ 26. ശേഖരിച്ചത് 2013 സെപ്റ്റംബർ 26. Check date values in: |accessdate= and |date= (help)CS1 maint: discouraged parameter (link)\n↑ "റിച്ചാർഡ് ഫ്രാങ്കിയെ ന്യായീകരിച്ച് തോമസ് ഐസക്; സി.പി.എമ്മിനുള്ളിൽ വീണ്ടും വിവാദം". ജന്മഭൂമി. 2013 സെപ്റ്റംബർ 26. ശേഖരിച്ചത് 2013 സെപ്റ്റംബർ 26. Check date values in: |accessdate= and |date= (help)CS1 maint: discouraged parameter (link)\n↑ "തുപ്പേട്ടൻ - പാഞ്ഞാളിന്റെ സ്വന്തം നാടകക്കാരൻ". www.puzha.com. ശേഖരിച്ചത് 29 ജനുവരി 2015. |first1= missing |last1= (help)CS1 maint: discouraged parameter (link)


സംസ്ഥാനത്ത് സ്ത്രീകൾക്കും കുട്ടികൾക്കും എതിരായ കേസുകളിൽ വർധനവെന്ന് മുഖ്യമന്ത്രി\nസംസ്ഥാനത്ത് സ്ത്രീകൾക്കും കുട്ടികൾക്കും എതിരായ കേസുകളിൽ വർധനവെന്ന് മുഖ്യമന്ത്രി പിണറായി വിജയൻ നിയമസഭയിൽ. സ്ത്രീ സുരക്ഷയിൽ സർക്കാറിന് ആത്മാർത്ഥയില്ലെന്ന് ആരോപിച്ചുള്ള പ്രതിപക്ഷത്തിന്റെ അടിയന്തിര പ്രമേയത്തിന് മറുപടി നൽകുകയായിരുന്നു മുഖ്യമന്ത്രി. വാളയാർ കേസ് സിബിഐയ്ക്ക് വിടാൻ മടിക്കുന്നതെന്തിനെന്നും. പാർട്ടിക്കാർ ഉൾപ്പെട്ട കേസുകൾ വനിതാ കമ്മീഷൻ മാറ്റിവയ്ക്കുകയാണെന്നും പ്രതിപക്ഷം നിയമസഭയിൽ കുറ്റപ്പെടുത്തി.\nവാളയാർ കേസ് സിബിഐയ്ക്ക് വിടാൻ മടിക്കുന്നത് എന്തിനാണെന്ന് പ്രതിപക്ഷം ചോദിച്ചു. പാർട്ടിക്കാർ ഉൾപ്പെട്ട കേസുകൾ വനിതാ കമ്മീഷൻ മാറ്റിവെക്കുന്നെന്ന ആരോപണത്തിന് പ്രതിപക്ഷത്തിനു കുശുമ്പാണെന്നായിരുന്നു മുഖ്യമന്ത്രിയുടെ മറുപടി.\nസ്ത്രീകൾക്കും കുട്ടികൾക്കുമെതിരായ അതിക്രമങ്ങളിൽ പൊലീസ് നിഷ്‌ക്രിയമാണെന്ന് ആരോപിച്ച് ഷാനിമോൾ ഉസ്മാനാണ് അടിയന്തര പ്രമേയത്തിന് അവതരണാനുമതി തേടിയത്. ഇരയ്ക്കും വേട്ടക്കാർക്കുമൊപ്പം ഒരേ സമയം നിൽക്കുന്ന സർക്കാർ നിലപാട് കൊണ്ടാണ് കേരളത്തിൽ സ്ത്രീകൾക്കും കുട്ടികൾക്കുമെതിരായ കേസുകൾ വർധിക്കുന്നത്. വാളയാർ കേസിൽ പൊലീസും, രാഷ്ട്രീയക്കാരും ഇടപെട്ടുവെന്നും കേസിൽ വീഴ്ച പറ്റിയെന്നും എസ്പി തന്നെ കമ്മീഷന് മൊഴി നൽകിയിട്ടുണ്ടെന്നും ഷാനിമോൾ ഉസ്മാൻ പറഞ്ഞു.\nഎന്നാൽ, വസ്തുതകൾ മനസിലാക്കാതെയാണ് പ്രതിപക്ഷത്തിന്റെ ആരോപണമെന്ന് മുഖ്യമന്ത്രി മറുപടി നൽകി. വാളയാർ കേസിൽ രക്ഷിതാക്കൾ കോടതിയിൽ ആവശ്യപ്പെട്ടാൽ സിബിഐ അന്വേഷണത്തെ പിന്തുണയ്ക്കും. മാത്രമല്ല, സംസ്ഥാനത്ത് വനിത കമ്മീഷൻ നല്ലരീതിയിലാണ് പ്രവർത്തിച്ചു പോരുന്നതെന്നും മുഖ്യമന്ത്രി സഭയിൽ പറഞ്ഞു.\nവാളയാർ കേസ് അല്ലെങ്കിൽ പിന്നെ ഏത് കേസാണ് സിബിഐയ്ക്ക് വിടുന്നതെന്ന് പ്രതിപക്ഷ നേതാവ് ചോദിച്ചു. എഴുതി നൽകിയാൽ മാത്രമേ സിബിഐയ്ക്ക് കേസ് വിടുകയുള്ളോ എന്നും ആരെ സംരക്ഷിക്കാനാണ് കേസ് സിബിഐയ്ക്ക് വിടാത്തതെന്നും പ്രതിപക്ഷം ആരാഞ്ഞു. അടിയന്തര പ്രമേയത്തിന് അവതരണാനുമതി നിഷേധിച്ചതിൽ പ്രതിഷേധിച്ച് പ്രതിപക്ഷം സഭയിൽ നിന്ന് ഇറങ്ങിപ്പോയി.\nStory highlight: Cases against women and children\nസ്വാമി കേശവാനന്ദ ഭാരതിയുടെ വിയോഗത്തിൽ അനുശോചനം രേഖപ്പെടുത്തി മുഖ്യമന്ത്രി\nസ്വർണക്കടത്ത് കേസിൽ സർക്കാറിന് പങ്കുണ്ടെന്ന് വരുത്തി തീർക്കാൻ ശ്രമിച്ചത് ബോധ പൂർവമായുള്ള പ്രചാര വേല; മുഖ്യമന്ത്രി


നാര്‍ക്കോട്ടിക് ജിഹാദ്: മുഖ്യമന്ത്രി മറുപടി പറയേണ്ട ആവശ്യമില്ല; സര്‍ക്കാരിനെ പിന്തുണച്ച് സുരേഷ് ഗോപി | Suresh Gopi MP supports CM Pinarayi Vijayan on Pala Bishop Controversy\nSep 21, 2021, 11:23 AM IST\nസര്‍ക്കാരിന്റെ ഭാഗത്തുനിന്ന് ചെയ്യേണ്ടതെല്ലാം ചെയ്യുന്നുണ്ട്. സര്‍ക്കാര് ഇടപെടല് രാജ്യതാല്‍പര്യത്തിന് വിരുദ്ധമാണെങ്കില് അപ്പോള് പ്രതികരിക്കും. എല്ലായ്‌പ്പോഴും സര്‍ക്കാരിനെ കുറ്റം പറയേണ്ടതില്ലെന്നും സുരേഷ് ഗോപി.\nസുരേഷ് ഗോപി | ഫോട്ടോ: മാതൃഭൂമി\nസര്‍ക്കാരിന് നല്ല ബുദ്ധിയുണ്ട്\nമുഖ്യമന്ത്രിക്ക് എല്ലാം മനസിലാകുന്നുണ്ട്\nതിരുവനന്തപുരം: പാലാ ബിഷപ്പിന്റെ വിവാദ പരാമര്‍ശത്തില് സര്‍ക്കാരിനെ പിന്തുണച്ച് സുരേഷ് ഗോപി എംപി. എല്ലാ വിഷയത്തിലും മുഖ്യമന്ത്രി നേരിട്ട് മറുപടി പറയേണ്ട ആവശ്യമില്ലെന്ന് അദ്ദേഹം പറഞ്ഞു. സര്‍ക്കാരിന് നല്ല ബുദ്ധിയുണ്ട്. മുഖ്യമന്ത്രിക്കും മന്ത്രിമാര്‍ക്കും കാര്യങ്ങള് നന്നായി മനസ്സിലാവുന്നുണ്ടെന്നും സുരേഷ് ഗോപി എംപി പ്രതികരിച്ചു.\nസര്‍ക്കാരിന്റെ ഭാഗത്തുനിന്ന് ചെയ്യേണ്ടതെല്ലാം ചെയ്യുന്നുണ്ട്. സര്‍ക്കാര് ഇടപെടല് രാജ്യതാല്‍പര്യത്തിന് വിരുദ്ധമാണെങ്കില് അപ്പോള് പ്രതികരിക്കും. എല്ലായ്‌പ്പോഴും സര്‍ക്കാരിനെ കുറ്റം പറയേണ്ടതില്ലെന്നും അദ്ദേഹം കൂട്ടിച്ചേര്‍ത്തു.\nപാലാ ബിഷപ്പുമായി ബന്ധപ്പെട്ട വിവാദം അവസാനിപ്പിക്കാന് സര്‍ക്കാര് ഇടപെടുന്നില്ലെന്ന് പ്രതിപക്ഷം ആരോപിച്ചിരുന്നു. സര്‍വകക്ഷി യോഗം വിളിക്കണമെന്ന് പ്രതിപക്ഷം ആവശ്യപ്പെട്ടിരുന്നെങ്കിലും സര്‍ക്കാര് പരിഗണിച്ചില്ല. ഉത്തരവാദിത്തപ്പെട്ട സ്ഥാനങ്ങളില് ഇരിക്കുന്നവര് നടത്തുന്ന പ്രസ്താവനകള്‍ക്ക് സര്‍ക്കാര് മറുപടി പറയേണ്ട കാര്യമില്ലെന്നായിരുന്നു മുഖ്യമന്ത്രിയുടെ പ്രതികരണം. ഇതിനെ പിന്തുണച്ചാണ് സുരേഷ് ഗോപി ഇപ്പോള് രംഗത്തെത്തിയിരിക്കുന്നത്.\nമാങ്കുളം: ഇടുക്കി ഡാം തുറന്നു. വെള്ളം പുറത്തേക്ക് ഒഴുകിത്തുടങ്ങി. 2018-ലെ പ്രളയത്തിനുശേഷം ..\nപാലാ ബിഷപ്പ് വര്‍ഗീയ പരാമര്‍ശം നടത്തിയിട്ടില്ല: സുരേഷ് ഗോപി\nജീപ്പില് നിന്നിറങ്ങിയില്ല; എസ്.ഐയെ വിളിച്ചിറക്കി സല്യൂട്ട് ചെയ്യിപ്പിച്ച് സുരേഷ് ഗോപി എം.പി.\nഫ്രം കുളനട ടു ഡല്‍ഹി - ഒരു പേര തൈയുടെ യാത്ര\nഅരുന്ധതി ഫോണിനായി വിളിച്ചു, ദേ വന്നു സുരേഷ് ഗോപി\nപ്രളയം മറികടക്കാന്; മുഖ്യമന്ത്രി നെതര്‍ലന്‍ഡ്‌സില്‍പോയി പഠിച്ച പദ്ധതി തുടങ്ങിയില്ല


ഇന്ത്യയിലേക്ക് എത്താൻ തയ്യാറായി ടെസ്‌ലയുടെ മൂന്ന് മോഡലുകൾ കൂടി | tesla gets approval for launch of three more models in india\nഇന്ത്യയിലേക്ക് എത്താൻ തയ്യാറായി ടെസ്‌ലയുടെ മൂന്ന് മോഡലുകൾ കൂടി\nഅംഗീകാരം ലഭിച്ച ഈ മോഡലുകള് ഇന്ത്യയില് നിര്‍മിക്കാനും ഇറക്കുമതി ചെയ്യാനും ടെസ്‌ലക്ക് സാധിക്കും\n|13 Dec 2021 7:52 AM GMT\nലോകത്തിലെ ഏറ്റവും വലിയ ഇലക്ട്രിക് കാര് നിര്‍മാതാക്കളായ ടെസ്‌ലയുടെ(tesla) മൂന്ന് മോഡലുകള്‍ക്ക് കൂടി ഇന്ത്യയുടെ അനുമതി. കേന്ദ്രത്തിൻ്റെ വാഹന് സേവ പോർട്ടലിൽ ആണ് ഇത് സംബന്ധിച്ച വിവരങ്ങൾ ഉള്ളത്. ഇന്ത്യന് നിയമം അനുശാസിക്കുന്ന മാനദണ്ഡങ്ങള് ഉള്ള വാഹനമാണോ എന്ന് പരിശോധിക്കുന്ന ഹോമോലഗേഷന്(homologation) സര്‍ട്ടിഫിക്കറ്റാണ് ടെസ്‌ലയുടെ മൂന്ന് മോഡലുകള്‍ക്ക് ലഭിച്ചത്. എന്നാല് ഇവ ഏതൊക്കെയാണെന്ന് വ്യക്തമല്ല.\nനേരത്തെ കമ്പനിയുടെ നാല് മോഡലുകള്‍ക്കും ഹോമോലഗേഷന് സര്‍ട്ടിഫിക്കറ്റ് ലഭിച്ചിരുന്നു. അംഗീകാരം ലഭിച്ച ഈ മോഡലുകള് ഇന്ത്യയില് നിര്‍മിച്ചോ അല്ലെങ്കില് ഇറക്കുമതി ചെയ്‌തോ വില്‍പ്പന നടത്താം. ടെസ്‌ലയുടെ മോഡല് 3, മോഡല് വൈ തുടങ്ങിയവ ഇന്ത്യന് നിരത്തുകളില് പരീക്ഷണയോട്ടം നടത്തുന്നതായി പല മാധ്യമങ്ങളും നേരത്തെ റിപ്പോര്‍ട്ട് ചെയ്തിരുന്നു.\nമോഡല് എസ്, മോഡല്3, മോഡല് എക്‌സ്, മോഡല് വൈ എന്നിവയാണ് ടെസ്‌ലയുടെ കാറുകള്. ഓരോ മോഡലുകള്‍ക്കും ഓള്- വീല് ഡ്രൈവ്, ഹൈ-പെര്‍ഫോമന്‍സ് തുടങ്ങിയവയെ അടിസ്ഥാനമാക്കി നിരവധി വേരിയന്റുകളും ഉണ്ട്. ഇതില് ഏതൊക്കെ മോഡലുകളും വേരിയന്റുകളുമാണ് ഇന്ത്യയില് എത്തുക എന്ന് കമ്പനി വ്യക്തമാക്കിയിട്ടില്ല.\nഇന്ത്യന് വിപണിയിലേക്ക് എത്തുന്നതിൻ്റെ ഭാഗമായി ബെംഗളൂരു ആസ്ഥാനമായി ടെസ്‌ല ഇന്ത്യ മോട്ടോഴ്‌സ് ആന്‍ഡ് എനര്‍ജി എന്ന പേരില് ഒരു ഉപ-സ്ഥാപനവും പ്രവർത്തിക്കുന്നുണ്ട്. ഇന്ത്യയിലേക്ക് വാഹനങ്ങള് ഇറക്കുമതി ചെയ്യുന്നതിന് നികുതി ഇളവ് തേടിയിരുന്നു. എന്നാല് രാജ്യത്തെ ഇലക്ട്രിക് വാഹന നിര്‍മാണ ഹബ്ബാക്കിമാറ്റാന് ലക്ഷ്യമിടുന്ന സര്‍ക്കാര് ഇതുവരെ അനുകൂല തീരുമാനം കൈക്കൊണ്ടിട്ടില്ല. ലോകത്തെ 70 ശതമാനം ഇലക്ട്രിക് വാഹനങ്ങളും ഇപ്പോള് ചൈനയിലാണ് നിര്‍മിക്കുന്നത്.\nനിലവില് ഇന്ത്യയിലേക്ക് ഇറക്കുമതി ചെയ്യുന്ന 40000 ഡോളറിന് മുകളില് വിലയുള്ള ഇ-വാഹനങ്ങള്‍ക്ക് 100 ശതമാനവും അതിന് താഴെ വിലയുള്ളവയ്ക്ക് 60 ശതമാനവും ആണ് ഇറക്കുമതി നികുതി. ടെസ്ലയുടെ മോഡല് വൈ,3 എന്നിവയ്ക്ക് 38700- 41200 ഡോളറാണ് വില. പ്രീമിയം വാഹനങ്ങളായ മോഡല് എസ്, എക്‌സ് എന്നിവയ്ക്ക് 81200-91200 ഡോളറും വിലവരും.\nTesla tesla models in india


ഈ മധുരസ്‌നേഹത്തിന് ഞങ്ങളയച്ച സാധനങ്ങളേക്കാള് ഭാരം-വി.കെ.പ്രശാന്ത് | Thiruvananthapuram mayor VK Prasanth-Kozhikodan haluva-flood kerala\nഈ മധുരസ്‌നേഹത്തിന് ഞങ്ങളയച്ച സാധനങ്ങളേക്കാള് ഭാരം-വി.കെ.പ്രശാന്ത്\nAug 23, 2019, 08:31 AM IST\nമധുരസ്‌നേഹമായി തേനൂറും ഹല്‍വ ലഭിച്ചതിന്റെ സന്തോഷം മേയര് പ്രശാന്ത് ഫെയ്‌സ്ബുക്കില് പങ്കുവെച്ചു\nകോഴിക്കോട്: പ്രളയദുരിതത്തിലകപ്പെട്ടവര്‍ക്ക് കൈത്താങ്ങായി ലോഡ് കണക്കിന് ദുരുതാശ്വാസ സാമഗ്രികള്‍കൊടുത്തുവിട്ടതിന് മധുരസ്‌നേഹം തിരിച്ച് നല്‍കിയ കോഴിക്കോട്ടുകാര്‍ക്ക് നന്ദി അറിയിച്ച് തിരുവനന്തപുരം മേയര് വി.കെ.പ്രശാന്ത്. തിരുവനന്തപുരം കോര്‍പ്പറേഷന് ദുരിതാശ്വാസ വസ്തുക്കളുമായി കോഴിക്കോട്ടേക്ക് അയച്ച ലോറി തിരിച്ചുവരുമ്പോഴാണ് അവിടുത്തുകാര് മേയര്‍ക്ക് മധുര സ്‌നേഹം കൊടുത്തയച്ചത്.\nമധുരസ്‌നേഹമായി തേനൂറും ഹല്‍വ ലഭിച്ചതിന്റെ സന്തോഷം മേയര് പ്രശാന്ത് ഫെയ്‌സ്ബുക്കില് പങ്കുവെച്ചു. ഞങ്ങള് കയറ്റി അയച്ച സാധനങ്ങളേക്കാള് ഭാരം ഈ സ്‌നേഹത്തിനുണ്ടെന്നും ഈ മധുരത്തിന് തിരുവനന്തപുരത്തിന്റെ നന്ദി അറിയിക്കുന്നുവെന്നും പ്രശാന്ത് കുറിച്ചു.\nപ്രശാന്തിന്റെ നേതൃത്വത്തില് തിരുവനന്തപുരം കോര്‍പറേഷനില് നിന്ന് ലോഡ് കണക്കിന് സാധനങ്ങളാണ് മലബാറിലെ പ്രളയബാധിത പ്രദേശങ്ങളിലേക്ക് രാത്രിയെന്നോ പകലെന്നോ ഇല്ലാതെ ഒഴുകിയെത്തിയിരുന്നു.\nഇതില് എഴുപത്തഞ്ചാമത്തെ ലോഡുമായിപ്പോയ ലോറി തിരികെയെത്തിയത് കോഴിക്കോടന് ഹല്‍വയുമായിട്ടായിരുന്നു. കോഴിക്കോട് കാരിശ്ശേരിയിലെത്തിയ ലോറിയിലാണ് നാട്ടുകാരും പഞ്ചായത്ത് അധികൃതരുംചേര്‍ന്ന് മേയര് ബ്രോയ്ക്ക് മധുര സമ്മാനം കൊടുത്തയച്ചത്.\nകാരശ്ശേരി പഞ്ചായത്തിലെ പ്രളയബാധിത പ്രദേശങ്ങളിലേക്കാണ് നഗരസഭയില്‍നിന്നുള്ള എഴുപത്തഞ്ചാമത്തെ ലോഡ് പോയത്. കാരശ്ശേരി പഞ്ചായത്ത് പ്രസിഡന്റ് വി.കെ.വിനോദിന്റെ നേതൃത്വത്തില് നാട്ടുകാരും പഞ്ചായത്ത് അധികൃതരും ചേര്‍ന്നാണ് ഹല്‍വ കൊടുത്തയച്ചത്. ലോഡിനൊപ്പം എത്തിയ വൊളന്റിയര്‍മാരായ ശരത് രാജ്, അന്‍ഷാദ് എന്നിവര്‍ക്കും കോഴിക്കോടന് മധുരം നല്‍കാന് അവര് മറന്നില്ല.\nContent Highlgihts:Thiruvananthapuram mayor VK Prasanth-Kozhikodan haluva-flood kerala\nസഹോദരങ്ങളുടെ സ്‌കോളർഷിപ്പ് തുക ദുരിതാശ്വാസനിധിയിലേക്ക്\nസഹായവുമായി കൊല്ലപ്പെട്ട ലാത്വിയൻ യുവതിയുടെ സഹോദരിയും\nപ്രിയ കേരളത്തിന് സഹായമൊഴുകുന്നു


പ്രധാനമന്ത്രി മോദിയുടെ പഴയ ചിത്രം ഉപയോഗിച്ച് സാമൂഹ്യ മാധ്യമങ്ങളില് തെറ്റായ പ്രചരണം... | FactCrescendo | The leading fact-checking website in India\nരാജ്യം മുഴുവന് കോവിഡ് മഹാമാരിയെ നേരിടുകയാണ്. കേരളത്തിലും പല സംസ്ഥാനങ്ങളിലും പല ഇടതും കോവിഡ് വ്യാപനം നിര്‍ത്താന് ലോക്ക്ഡൌണ് പോലെയുള്ള കര്‍ശന നിലപാടുകള് ഏര്‍പെടുത്തിയിരിക്കുകയാണ്. ഇതിന്‍റെ ഇടയില് പ്രധാനമന്ത്രി മോദി മയിലിന്‍റെ ഒപ്പമുള്ള തന്‍റെ ചില ചിത്രങ്ങള് സാമുഹ്യ മാധ്യമങ്ങളില് പ്രചരിപ്പിച്ചിരുന്നു. പലരും സാമുഹ്യ മാധ്യമങ്ങളില് രാജ്യം മഹാമാരി നേരിടുന്ന കാലത്തില് പ്രധാനമന്ത്രി ഫോട്ടോഷൂട്ട് നടത്തുന്നത് ശരിയല്ല എന്ന വിമര്‍ശനവുമായി രംഗതെത്തി. ഈ വിമര്‍ശനങ്ങളില് ചിലതില് പ്രധാനമന്ത്രിയുടെ മറ്റൊരു ചിത്രം ഉപയോഗിക്കുകയുണ്ടായി. ഈ ചിത്രത്തില് പ്രധാനമന്ത്രി ഹംസങ്ങളെ തന്‍റെ ക്യാമറയില് പകര്‍ത്താന് ശ്രമിക്കുകയാണ്. പക്ഷെ ഈ ചിത്രത്തിനെ കുറിച്ച് ഞങ്ങള് അന്വേഷിച്ചപ്പോള് ഈ ചിത്രം പഴയതാണ് എന്ന് മനസിലായി. എന്താണ് സാമുഹ്യ മാധ്യമങ്ങളിലെ വൈറല് പ്രചാരണവും ചിത്രത്തിന്‍റെ സത്യാവസ്ഥയും നമുക്ക് നോക്കാം.\nപോസ്റ്റിന്‍റെ അടികുറിപ്പ് ഇപ്രകാരമാണ്: “മഹാമാരിയിൽ ഓരോദിവസവും ആയിരങ്ങൾ മരിച്ചു വീഴുന്ന ഇന്ത്യയിൽ ഇത്തിരി ബോധമുള്ളവനൊന്നും ഇമ്മാതിരി പോക്കിരി തരം കാണിക്കില്ല 😡😡😡”\nഞങ്ങള് ചിത്രത്തിനെ ഗൂഗിളില് റിവേഴ്സ് ഇമേജ് അന്വേഷണം നടത്തി പരിശോധിച്ചപ്പോള് 2012 ജനുവരിയില് പ്രസിദ്ധികരിച്ച ഈ ബ്ലോഗ് ഞങ്ങള്‍ക്ക് ലഭിച്ചു.\nM.D. Nalapat Blog Archived Link\nഈ ബ്ലോഗില് മാധവ നല്‍പത് സണ്‍ഡേ ഗാര്‍ഡിയന് എന്ന പത്രത്തില് എഴുത്തിയ ലേഖനമാണ് നല്‍കിയിരിക്കുന്നത്. ലേഖനത്തിന്‍റെ ഒപ്പം പ്രധാനമന്ത്രി നരേന്ദ്ര മോദി ഗുജറാത്തിന്‍റെ മുഖ്യമന്ത്രിയായിരിക്കുന്ന കാലത്തില് എടുത്ത ചില ചിത്രങ്ങളും നല്‍കിട്ടുണ്ട്. ഈ ചിത്രങ്ങളില് പ്രസ്തുത പോസ്റ്റില് പ്രചരിപ്പിക്കുന്ന ചിത്രവുമുണ്ട്. ഈ ചിത്രം നിലവിലെ മഹാമാരിയുടെ കാലഘട്ടത്തില് എടുത്തതല്ല. താഴെ നല്‍കിയ ലേഖനത്തിന്‍റെ സ്ക്രീന്‍ഷോട്ടില് ചിത്രം കാണാം.\nഇതിനെ മുമ്പേ ഞങ്ങളുടെ തമിഴ് ടീമും ഈ ചിത്രത്തിനെ കുറിച്ച് അന്വേഷണം നടത്തിയിട്ടുണ്ട്. തമിഴില് വസ്തുത അന്വേഷണം വായിക്കാന് താഴെ നല്‍കിയ ലിങ്ക് ക്ലിക്ക് ചെയുക.\nപോസ്റ്റില് മഹാമാരി കാലത്തില് എടുത്ത പ്രധാനമന്ത്രിയുടെ ഫോട്ടോ എന്ന തരത്തില് പ്രചരിപ്പിക്കുന്ന ഫോട്ടോ ഒരുപ്പാട് കൊല്ലം പഴയതാണ്. നിലവിലെ മഹാമാരിയുമായി ഫോട്ടോക്ക് യാതൊരു ബന്ധവുമില്ല. പ്രധാനമന്ത്രി മോദി ഗുജറാത്ത് മുഖ്യമന്ത്രിയായിരിക്കുമ്പോള് എടുത്ത ചിത്രമാണ് ഇത്.\nTitle:പ്രധാനമന്ത്രി മോദിയുടെ പഴയ ചിത്രം ഉപയോഗിച്ച് സാമൂഹ്യ മാധ്യമങ്ങളില് തെറ്റായ പ്രചരണം…\nTagged COVID 19ModiphotoshootSwans


കമ്മട്ടിപ്പാടത്ത് വീട് കയറി ആക്രമിക്കാനെത്തിയ അഞ്ചംഗ സംഘം പിടിയില്; എയര്‍ഗണ്ണും വടിവാളുകളും | kammattipadam| kochi| attack\nAug 5, 2021, 11:24 AM IST\nപിടിയിലായ പ്രതികളും പിടികൂടിയ ആയുധങ്ങളും\nകൊച്ചി: കമ്മട്ടിപ്പാടത്ത് വീട് കയറി ആക്രമിക്കാനെത്തിയ അഞ്ചംഗ സംഘം ആയുധങ്ങളുമായി പിടിയില്. ഉദയാകോളനി വീട് നമ്പര് 24-ല് ഷഫീഖ് (23), കടവന്ത്ര ജി.സി.ഡി.എ. വീട് നമ്പര് എട്ടില് അഖില് (24), കരിത്തല കോളനി വീട് നമ്പര് 11-ല് റിതുല് (24), സഹോദരന് മിതുല് (21), ചിലവന്നൂര് റോഡ് കോര്‍പ്പറേഷന് കോളനിയിലെ സുജീഷ് (23) എന്നിവരെയാണ് കടവന്ത്ര പോലീസ് അറസ്റ്റ് ചെയ്തത്.\nബുധനാഴ്ച രാവിലെ 7.15-ന് കമ്മട്ടിപ്പാടം മുണ്ടംപിള്ളി സനല് സ്റ്റാന്‍ലിയെന്നയാളുടെ വീട്ടിലായിരുന്നു സംഘം അതിക്രമിച്ച് കയറിയത്. ഉദയാ കോളനിക്ക് സമീപം നിര്‍ത്തിയിട്ടിരുന്ന സനലിന്റെ ഓട്ടോയില് ഇരുന്ന് പ്രതികള് സ്ഥിരമായി മദ്യപിച്ചിരുന്നു. ഇത് ചോദ്യം ചെയ്തതില് പ്രതികള്‍ക്ക് മുന് വൈരാഗ്യമുണ്ടായിരുന്നു.\nഇതേ തുടര്‍ന്ന് ആയുധവുമായി സ്റ്റാന്‍ലിയുടെ വീട്ടില് സംഘമെത്തി. ഈസമയം സനലിന്റെ അമ്മ നാന്‍സി സ്റ്റാന്‍ലിയും സഹോദരിയും മാത്രമാണ് വീട്ടിലുണ്ടായിരുന്നത്. പ്രതികള് വീട്ടില് അതിക്രമിച്ചു കയറി നാന്‍സിയെ അസഭ്യം പറയുകയായിരുന്നു. അയല്‍വാസികള് ഓടിക്കൂടിയതോടെ സംഘം ഇവിടെ നിന്ന് രക്ഷപ്പെട്ടു. പോലീസില് ലഭിച്ച പരാതിയുടെ അടിസ്ഥാനത്തില് എറണാകുളം സെന്‍ട്രല് എ.സി.പി. കെ. ലാല്‍ജി, കടവന്ത്ര പോലീസ് ഇന്‍സ്പെക്ടര് എം. അന്‍വര് എന്നിവരുടെ നേതൃത്വത്തില് നടത്തിയ തിരച്ചിലിലാണ് അഞ്ച് പ്രതികളും പിടിയിലായത്.\nപ്രതികളുടെ കൈയില് നിന്ന് എയര്‍ഗണ്ണും വടിവാളുകളും പിടിച്ചെടുത്തു. പ്രതികളെ കോടതിയില് ഹാജരാക്കി റിമാന്‍ഡ് ചെയ്തു. ഇവര് നേരത്തേയും അടിപിടി കേസുകളിലും ലഹരി മരുന്നു കേസുകളിലും പ്രതികളാണെന്ന് പോലീസ് അറിയിച്ചു.


പത്മപ്രഭാ പുരസ്‌കാരം പ്രഭാവര്‍മയ്ക്ക് | Prabha Varma\nപത്മപ്രഭാ പുരസ്‌കാരം പ്രഭാവര്‍മയ്ക്ക്\nOct 14, 2017, 05:03 PM IST\nകല്പറ്റ: ഈ വര്‍ഷത്തെ പത്മപ്രഭാപുരസ്‌കാരത്തിന് കവി പ്രഭാവര്‍മ അര്‍ഹനായി. 75,000 രൂപയും പത്മരാഗക്കല്ല് പതിച്ച ഫലകവും പ്രശസ്തിപത്രവും അടങ്ങുന്നതാണ് പുരസ്‌കാരം. എം. മുകുന്ദന് അധ്യക്ഷനും വി. മധുസൂദനന്‍നായര്, ഖദീജ മുംതാസ് എന്നിവര് അംഗങ്ങളുമായ സമിതിയാണ് പുരസ്‌കാരത്തിനായി പ്രഭാവര്‍മയെ തിരഞ്ഞെടുത്തത് എന്ന് സ്മാരക ട്രസ്റ്റ് ചെയര്‍മാന് എം.പി. വീരേന്ദ്രകുമാര് അറിയിച്ചു.\nവൃത്തബദ്ധവും ഭാഷാശുദ്ധവുമായ മലയാള കവിതയുടെ പാരമ്പര്യ പ്രൗഢിയെ തലയെടുപ്പോടെ പുതിയ കാലത്തേക്ക് ആനയിച്ച കവിയാണ് പ്രഭാവര്‍മയെന്ന് വിധിനിര്‍ണയസമിതി വിലയിരുത്തി.\nപ്രഭാവര്‍മയ്ക്ക് കവിത വെറും വികാരവിക്ഷോഭങ്ങള് മാത്രമല്ല. മറിച്ച്, വാക്കുകളില് സ്ഫുടം ചെയ്തെടുത്ത സംസ്‌കാരത്തിന്റെ പ്രവാഹം കൂടിയാണ്. ആധുനിക കാലത്തിന്റെ എല്ലാവിധ ആകുലതകളേയും ഉള്‍ക്കൊള്ളുമ്പോഴും പഴയത് മുഴുവന് പാഴാണ് എന്ന് ഈ കവി വിശ്വസിക്കുന്നില്ല. 'തൊടിയിലൂഞ്ഞാലുകെട്ടുന്ന ശ്രാവണപ്പഴമ'-യില് വലിയ നന്മയുണ്ട് എന്ന് ഈ കവി കരുതുന്നു. ഇത്തരം നന്മകളേയും പാരമ്പര്യങ്ങളേയും തന്റെ ഇളനീര്‍മധുരമുള്ള ഭാഷയില് അദ്ദേഹം കാവ്യമയമാക്കുകയാണ്-സമിതി ചൂണ്ടിക്കാട്ടി.\nതന്റെ കാവ്യസ്രോതസ്സുകള് നാട്ടുപാരമ്പര്യങ്ങളിലും പ്രാദേശിക സംസ്‌കാരത്തിലും മാത്രമല്ല ഇതിഹാസങ്ങളിലും പുരാണങ്ങളിലുമെല്ലാമുണ്ട് എന്ന് സാക്ഷാത്കരിച്ച കവിയാണ് പ്രഭാവര്‍മ. ഇതിന് ഏറ്റവും നല്ല ഉദാഹരണമാണ് അദ്ദേഹത്തിന്റെ 'ശ്യാമമാധവം' എന്ന ഖണ്ഡകാവ്യം. കൃഷ്ണജീവിതത്തെ ആസ്പദമാക്കി പലരും രചനകള് നിര്‍വഹിച്ചിട്ടുണ്ടെങ്കിലും പ്രഭാവര്‍മ തീര്‍ത്തും വ്യത്യസ്തമായ തലത്തിലാണ് കൃഷ്ണനെ അവതരിപ്പിക്കുന്നത്. മറ്റാരും കാണാത്ത, കാണിച്ചുതരാത്ത, ഒരു കൃഷ്ണജീവിതം ഇവിടെ ചുരുളഴിയുന്നു. ഇത് വഴി മലയാളിയുടെ കാവ്യസംസ്‌കാരത്തിലേയ്ക്കും ആസ്വാദനത്തിലേയ്ക്കും ഭാരതീയ സംസ്‌കാരത്തിന്റെ അമരമായ ഒരു ജൈവധാരയെ പ്രഭാവര്‍മ ആനയിച്ചു - സമിതി വിലയിരുത്തി.\nപയ്യന്നൂരിലെ ടി.കെ. നാരായണന് നമ്പൂതിരിയുടേയും എന്. പങ്കജാക്ഷി തമ്പുരാട്ടിയുടേയും മകനായി ജനിച്ച പ്രഭാവര്‍മ അയര്‍ക്കാട്ടുവയല് പയിനിയര് സ്‌കൂളില് പ്രാഥമികപഠനത്തിന് ശേഷം തൃക്കൊടിത്താനം സര്‍ക്കാര് സ്‌കൂളില് തുടര്‍പഠനം നടത്തി. തുടര്‍ന്ന് എം.എ., എല്.എല്.ബി. എന്നീ ബിരുദങ്ങള് നേടി. ശ്യാമമാധവം, സൗപര്‍ണിക, അര്‍ക്കപൂര്‍ണിമ, ചന്ദനനാഴി, ആര്‍ദ്രം, അവിചാരിതം, രതിയുടെ കാവ്യപദം, ദൃശ്യമാധ്യമങ്ങളുടെ സംസ്‌കാരം, കേവലത്വവും ഭാവുകത്വവും, സന്ദേഹിയുടെ ഏകാന്തയാത്ര, മഞ്ഞിനോട് വെയിലെന്ന പോലെയും എന്നിവയാണ് പ്രധാനകൃതികള്.\nകേന്ദ്രസാഹിത്യ അക്കാദമി അവാര്‍ഡ്, കേരളസാഹിത്യ അക്കാദമി പുരസ്‌കാരം, വയലാര് അവാര്‍ഡ്, ഉള്ളൂര് അവാര്‍ഡ്, ആശാന് പുരസ്‌കാരം, വള്ളത്തോള് പുരസ്‌കാരം, ഏറ്റവും നല്ല ചലച്ചിത്രഗാനരചയിതാവിനുള്ള സംസ്ഥാന പുരസ്‌കാരം എന്നിവ പ്രഭാവര്‍മ നേടിയിട്ടുണ്ട്. ഭാര്യ: മനോരമ. മകള്: ജ്യോത്സ്‌ന, മരുമകന്: ലഫ്. കേണല് കെ.വി. മഹേന്ദ്ര.


ഇറാഖ് തന്ത്രം: സഖ്യസേന വെള്ളംകുടിക്കുന്നു | Allied forces face guerilla tactics - Malayalam Oneindia\nഇറാഖ് തന്ത്രം: സഖ്യസേന വെള്ളംകുടിക്കുന്നു\nബാഗ്ദാദ്: ഇറാഖി സൈന്യത്തിന്റെ കൗശലം നിറഞ്ഞ നീക്കങ്ങളില് പെട്ട് യുഎസ്-ബ്രിട്ടീഷ് സേന വെള്ളംകുടിക്കുന്നു. വടക്കന് അയര്‍ലന്റിലെ പോരാളികള് സ്വീകരിച്ച അതേ ഗറില്ല തന്ത്രങ്ങളാണ് ഇറാഖും പയറ്റുന്നതെന്ന് ബ്രിട്ടീഷ് സേന പറയുന്നു. പ്രത്യേകമായ യുദ്ധമുന്നണിയില്ല, സൈനികകേന്ദ്രീകരണമില്ല, സൈനികര് പ്രത്യേക സ്ഥാനങ്ങളില് സ്ഥലം പിടിക്കുന്നില്ല. പകരം ചെറുസംഘങ്ങള് പെട്ടെന്ന് ആക്രമിക്കുന്നു, എവിടെയോ മറയുന്നു. ഈ തന്ത്രങ്ങളില് പെട്ട് പലയിടത്തും സഖ്യസേനയുടെ യുദ്ധതന്ത്രങ്ങള് പാളുന്നു.\nഇതിനെല്ലാം പുറമെ മണല്‍ക്കാറ്റും സ്വന്തം പിഴവുകളും സഖ്യസേനയുടെ മുന്നേറ്റത്തിന്റെ വേഗം കുറയ്ക്കുന്നു. ബസ്ര നഗരം പിടിച്ചെന്ന് രണ്ട് ദിവസം മുന്‍പ് അവകാശപ്പെട്ട ബ്രിട്ടീഷ് സേനയ്ക്ക് ഇപ്പോള് ബസ്രയില് നിന്ന് പിന്‍വാങ്ങേണ്ടിവന്നു. അത്രയ്ക്ക് ശക്തമായ ചെറുത്തുനില്പാണ് ഇറാഖി സൈന്യം നടത്തിയത്. ബസ്രയില് ചെറുത്തുനില്പ് നടത്തുന്നത് പ്രാദേശിക സേനയാണെന്നായിരുന്നു നേരത്തെ ബ്രിട്ടീഷ്-യുഎസ് മാധ്യമങ്ങള് പറഞ്ഞിരുന്നത്.\nഇപ്പോള് പറയുന്നത് സാധാരണക്കാരുടെ വേഷത്തിലെത്തിയ റിപ്പബ്ലിക്കന് ആര്‍മിയായിരിക്കാം ബസ്രയില് ആക്രമണം നടത്തുന്നതെന്നാണ്. എന്തായാലും റിപ്പബ്ലിക്കന് സേന ബസ്രയില്‍നിന്നും ബ്രിട്ടീഷ് സേനയെ ശരിക്കും വിരട്ടിയോടിച്ചു.\nബസ്രയില് പല പല തന്ത്രങ്ങളാണ് ഇറാഖി സേന കൈക്കൊണ്ടത്. ചിലര് കീഴടങ്ങാനാണെന്ന ഭാവേന ബ്രിട്ടീഷ് സേനയെ സമീപിച്ചശേഷം പെട്ടെന്ന് ആക്രമിക്കുകയായിരുന്നു. ഇത് ബ്രിട്ടീഷ് സേന പ്രതീക്ഷിച്ചില്ല.\nമറ്റൊന്ന് ഉം ഖസര്, നസീറിയ, ബസ്ര എന്നിവിടങ്ങളിലേക്ക് നീങ്ങിയ ബ്രിട്ടീഷ് ടാങ്കുകളെ ആരും എതിര്‍ത്തിരുന്നില്ല. ഇതോടെ ബസ്രയിലേക്ക് നീങ്ങുന്നത് സുരക്ഷിതമാണെന്ന് ബ്രിട്ടീഷ് സേന കരുതി. പക്ഷെ മുന്‍പേ നീങ്ങിയ ടാങ്കുകള്‍ക്ക് മറ്റ് യുദ്ധസാമഗ്രികളുമായി നീങ്ങിയ ടാങ്കുകളെ പെട്ടെന്ന് വശങ്ങളില് നിന്ന് പതിയുരന്ന ഇറാഖി സൈനികര് ആക്രമിക്കുകയായിരുന്നു. ഈ ആക്രമണവും പ്രതീക്ഷിച്ചില്ല. പൊതുവെ ഇറാഖികളുടെ യുദ്ധതന്ത്രങ്ങളെ കുറച്ചുകണ്ടു എന്നതാണ് ബ്രിട്ടീഷ് യുഎസ് സേനയ്ക്ക് പറ്റിയ പിഴവ്.\nയൂഫ്രട്ടീസ് നദിയ്ക്ക് കുറുകെയുള്ള രണ്ട് പാലങ്ങള് പിടിക്കാന് പോയ ബ്രിട്ടീഷ് സേനയ്ക്കും ഇതേ പിഴവ് പറ്റി. കീഴടങ്ങാനാണെന്ന വ്യാജേനയെത്തി ഇറാഖി സൈനികര് മിന്നലാക്രമണം നടത്തി. ഇതില് ബ്രിട്ടീഷ് സേന തകര്‍ന്നു. ഇപ്പോള് ഈ രണ്ടു പാലങ്ങളും തകര്‍ക്കാനുള്ള ശ്രമത്തിലാണ് സഖ്യസേന.\nബാഗ്ദാദിലേക്ക് നീങ്ങിയ ടാങ്കുകള്‍ക്ക് കഴിഞ്ഞ രണ്ട് ദിവസമായി അതിശക്തമായ മണല്‍ക്കാറ്റ് മൂലം മുന്നേറാന് കഴിയുന്നില്ല. മാത്രമല്ല, ബാഗ്ദാദിന് ഏകദേശം 100 കിലോമീറ്ററോളം അടുത്തെത്തിയിട്ടും ഈ ടാങ്കുകളെ ആരും ആക്രമിച്ചില്ല എന്നതും സഖ്യസേനയെ ഭയപ്പെടുത്തുന്നു. ബാഗ്ദാദില് എത്തിയാല് ഒരു പക്ഷെ സംഘം ചേര്‍ന്ന് ആക്രമിക്കാനാണോ ഇറാഖിന്റെ തീരുമാനം എന്ന് സഖ്യസേന കരുതുന്നു.\nഎന്തായാലും സദ്ദാമിന്റെ നേതൃത്വത്തില് ഇറാഖ് സൈന്യം ശക്തമായി പിടിച്ചുനില്ക്കുകയാണെന്ന് വ്യക്തം. ഇറാഖി ടെലിവിഷനില് കൂടെക്കൂടെ ഇറാഖിന്റെ മന്ത്രിമാര് ഒന്നിനുപുറകെ ഒന്നായി വാര്‍ത്താസമ്മേളനം നടത്തുന്നുമുണ്ട്.


കാൻസർ ബാധിച്ച് തിരിച്ചറിയാൻ സാധിക്കാത്ത നിലയിലെത്തിയ തമിഴ് നടന്റെ ചികിത്സയേറ്റെടുത്ത് ഡിഎംകെ എംഎൽഎ ശരവണൻ. കഴിഞ്ഞ ദിവസമാണ് താരത്തിന്റെ ദയനീയാവസ്ഥ സമൂഹമാധ്യമങ്ങളിലൂടെ പുറംലോകം അറിയുന്നത്.\nതാരത്തിന്റെ ചികിത്സാ ചെലവുകളെല്ലാം ഏറ്റെടുത്ത വിവരം എംഎൽഎ തന്നെ ട്വിറ്ററിലൂടെ അറിയിച്ചു.\nകാൻസറിന്റെ അഡ്വാൻസ്ഡ് സ്റ്റേജിലാണ് താരമെന്നും എംഎൽഎയുടെ നേതൃത്വത്തിൽ പ്രവർത്തിക്കുന്ന സൂര്യ ചാരിറ്റി വഴി ചികിത്സ ഏറ്റെടുത്തുവെന്നുമാണ് എംഎൽഎ ട്വീറ്റ് ചെയ്തത്.\nകിഴക്ക് ചീമയിലെ (1993) എന്ന ചിത്രമടക്കം നിരവധി ചിത്രങ്ങളിൽ വേഷമിട്ട വ്യക്തിയാണ് തവസി.\nPrevious കണ്ടാല് തിരിച്ചറിയാൻ പോലും ആകാത്ത അവസ്ഥ, ജനകീയനായ നടൻ ക്യാൻസര് രോഗത്തിന്റെ ദുരിതത്തില്- വീഡിയോ\nNext 100 കോടി പ്രേക്ഷകരുമായി റെക്കോര്ഡിട്ട് ‘റൗഡി ബേബി’; സന്തോഷം പങ്കിട്ട് ധനുഷും സായ് പല്ലവിയും


മഅദനിയുടെ മോചനത്തിനായി വി.എസ് കര്‍ണ്ണാടക ജയില് സന്ദര്‍ശിക്കണമെന്ന് പി.ഡി.പി\nThursday 18th October 2012 12:38am\nകൊല്ലം: പ്രതിപക്ഷനേതാവ് വി.എസ് അച്യുതാനന്ദന് കര്‍ണ്ണാടക ജയില് സന്ദര്‍ശിക്കണമെന്ന് പി.ഡി.പി. മഅദനിയുടെ ആരോഗ്യസ്ഥിതി ബോധ്യപ്പെടുന്നതിനും അദ്ദേഹത്തിന്റെ ജയില്‍മോചനത്തിനുമായി വി.എസ് ബാംഗളൂര് സെന്‍ട്രല് ജയില് സന്ദര്‍ശിക്കണമെന്ന് പി.ഡി.പി സംസ്ഥാന വൈസ് ചെയര്‍മാന് പൂന്തുറ സിറാജ്.\nമഅദനിയുടെ ആരോഗ്യസ്ഥിതി അത്യന്തം അപകടാവസ്ഥയിലാണ്. ഇക്കാര്യം ചൂണ്ടിക്കാട്ടി മുഖ്യമന്ത്രിയെ സന്ദര്‍ശിച്ച് മന്ത്രിതല സംഘത്തെ ജയിലേയ്ക്ക് അയക്കണമെന്ന് അഭ്യര്‍ഥിച്ചിട്ട് ഒരു നടപടിയും ഉണ്ടായിട്ടില്ലെന്ന് സിറാജ് പറഞ്ഞു.\nമഅദനിയെ ജയിലിട്ട് കൊലപ്പെടുത്താനാണ് കര്‍ണാടക സര്‍ക്കാര് ശ്രമിക്കുന്നത്. അദ്ദേഹത്തെ ആശുപത്രിയില് അഡ്മിറ്റ് ചെയ്ത് ചികിത്സ ലഭ്യമാക്കണമെന്ന് ആവശ്യപ്പെട്ട് പിഡിപി രൂക്ഷമായ പ്രക്ഷോഭം നടത്തും.\nസംസ്ഥാന സര്‍ക്കാരിനെതിരെയുള്ള പ്രക്ഷോഭ പരിപാടികള്‍ക്ക് ശനിയാഴ്ച എറണാകുളത്ത് ചേരുന്ന സംസ്ഥാന സമിതി യോഗം അന്തിമ രൂപം നല്‍കുമെന്നും സിറാജ് വ്യക്തമാക്കി.\nഅബ്ദുള് നാസര് മഅ്ദനിയുടെ മാതാവ് അന്തരിച്ചു\nTuesday 6th November 2018 4:56pm\nനാളെ മടങ്ങേണ്ട; മഅ്ദനിയുടെ സന്ദര്‍ശന സമയം നീട്ടി\nSaturday 3rd November 2018 7:01pm\nഉമ്മയെ കാണണം; കേരളം സന്ദര്‍ശിക്കാന് അനുമതി തേടി മഅ്ദനി\nFriday 26th October 2018 10:55am


ആദിവാസിയായ ബിരുദ വിദ്യാര്‍ത്ഥിനി ജീവനൊടുക്കാന് ശ്രമിച്ചു; ചരിത്രവിഭാഗം മേധാവിയുടെ മാനസിക പീഡനത്തെ തുടര്‍ന്നെന്ന് പരാതി; സംഭവം പാലക്കാട് ചിറ്റൂര് ഗവ. കോളജില് | Kairali News | kairalinewsonline.com\nപാലക്കാട് : കോളജിലെ വകുപ്പ് മേധാവിയുടെ മാനസിക പീഡനത്തെ തുടര്‍ന്ന് ആദിവാസിയായ ബിരുദ വിദ്യാര്‍ത്ഥിനി ജീവനൊടുക്കാന് ശ്രമിച്ചു. പാലക്കാട് ചിറ്റൂര് ഗവ. കോളജിലെ ഒന്നാം വര്‍ഷ വിദ്യാര്‍ത്ഥിനിയാണ് ആത്മഹത്യയ്ക്ക് ശ്രമിച്ചത്. അട്ടപ്പാടി സ്വദേശിനിയാണ് പെണ്‍കുട്ടി. സംഭവത്തില് കോളജിലെ ചരിത്ര വിഭാഗം മേധാവി ശ്രീബ യുവിനെതിരെയാണ് പരാതി ലഭിച്ചത്.\nകഴിഞ്ഞ വ്യാഴാഴ്ചയാണ് സംഭവം നടന്നത്. വ്യാഴാഴ്ച ഉച്ചയ്ക്ക് 12 മണിയോടെ മാത്രമാണ് അറ്റന്‍ഡന്‍സ് കുറവാണെന്ന കാര്യം കുട്ടിയെ അറിയിച്ചത്. പഠനം തുടരണമെങ്കില്2മണിക്ക് മുമ്പ് പിഴ തുകയായ 775 രൂപ അടയ്ക്കണമെന്നും ചരിത്ര വിഭാഗം മേധാവിയും അസിസ്റ്റന്റ് പ്രൊഫസറുമായ ശ്രീബ യു വിദ്യാര്‍ത്ഥിനിയെ അറിയിച്ചു. ഇതേത്തുടര്‍ന്ന് പിഴയടയ്ക്കാനുള്ള തുകയുമായി എത്തുമ്പോഴേക്കും സമയം കഴിഞ്ഞിരുന്നു.\nപിഴ തുക കോളജ് ഓഫീസിലാണ് അടയ്‌ക്കേണ്ടതെന്നും സമയം വൈകിയെന്നും പറഞ്ഞ് വകുപ്പ് മേധാവി വിദ്യാര്‍ത്ഥിനിയെ ശകാരിച്ചു. ഇതില് മനംനൊന്ത വിദ്യാര്‍ത്ഥിനി കോളജ് ഹോസ്റ്റലില് എത്തിയ കുട്ടി അമിതമായി ഗുളിക കഴിച്ച് ആത്മഹത്യയ്ക്ക് ശ്രമിച്ചു. അവശനിലയില് കണ്ടെത്തിയതിനെ തുടര്‍ന്ന് ഹോസ്റ്റല് അധികൃതരും വിദ്യാര്‍ത്ഥിനികളും ചേര്‍ന്ന് രാത്രിയോടെ പെണ്‍കുട്ടിയെ ചിറ്റൂര് താലൂക്ക് ആശുപത്രിയിലെത്തിച്ചു.\nആരോഗ്യനില ഗുരുതരമാണെന്ന് മനസിലാക്കിയ ഡോക്ടര്‍മാര് പെണ്‍കുട്ടിയെ ജില്ലാ ആശുപത്രിയിലേക്ക് മാറ്റാന് നിര്‍ദ്ദേശം നല്‍കി. വിദ്യാര്‍ത്ഥിനി ഇപ്പോള് പാലക്കാട് ജില്ലാ ആശുപത്രിയില് ചികിത്സയിലാണ്. ഗുരുതരാവസ്ഥ തരണം ചെയ്തതായാണ് ലഭിക്കുന്ന വിവരം. കോളജ് യൂണിയന് ഭാരവാഹികള് ഉള്‍പ്പടെയുള്ളവര് വിദ്യാര്‍ത്ഥിനിയുടെ ആരോഗ്യ പരിചരണം ഏറ്റെടുത്തിരുന്നു.\nആദിവാസി ബിരുദ വിദ്യാര്‍ത്ഥിനിയുടെ ആത്മഹത്യാ ശ്രമത്തെപ്പറ്റി അന്വേഷിക്കണമെന്ന് ആവശ്യപ്പെട്ട് എസ്എഫ്‌ഐ നേതൃത്വത്തില് കോളജ് പ്രിന്‍സിപ്പലിനെ ഉപരോധിച്ചു. തുടര്‍ന്ന് വിദ്യാര്‍ത്ഥികളുടെ ആവശ്യപ്രകാരം ചരിത്രവിഭാഗം മേധാവിക്കെതിരെ അന്വേഷണം നടത്താമെന്ന് സമ്മതിച്ചു.\nവൈസ് പ്രിന്‍സിപ്പല് അധ്യക്ഷനായ ആറംഗ സമിതിയെയാണ് കോളജ് പ്രിന്‍സിപ്പല് ഇതിനായി നിയോഗിച്ചത്. അന്വേഷണത്തിന്റെ ഭാഗമായി കമ്മിഷന് തെളിവെടുപ്പും നടത്തി. റിപ്പോര്‍ട്ടിന്റെ അടിസ്ഥാനത്തില് കര്‍ശന നടപടി സ്വീകരിക്കുമെന്നും പ്രിന്‍സിപ്പല് എംപി സേതുമാധവന് കൈരളി ന്യൂസ് ഓണ്‍ലൈനിനോട് പറഞ്ഞു.\nമാനസിക പീഢനം മൂലം വിദ്യാര്‍ത്ഥിനി ആത്മഹത്യയ്ക്ക് ശ്രമിച്ച സംഭവത്തില് ആരോപണവിധേയയായ വകുപ്പ് മേധാവിക്കെതിരെ കര്‍ശന നടപടിയെടുക്കണമെന്ന് എസ്എഫ്‌ഐ ആവശ്യപ്പെട്ടു. വിദ്യാര്‍ത്ഥികളെ മാനസികമായി പീഡിപ്പിക്കുന്ന അധ്യാപകരുടെ നിലപാട് തിരുത്തണം. ഇത്തരം നിലപാടുകള് അംഗീകരിക്കില്ലെന്നും എസ്എഫ്‌ഐ പാലക്കാട് ജില്ലാ സെക്രട്ടറി ജയദേവന് കൈരളി ന്യൂസ് ഓണ്‍ലൈനിനോട് പറഞ്ഞു.\nTags: Arts And Science CollegeAttempt to suicideChittoorGovt CollegeHistory DepartmentPALAKKADSFISyam DevarajTribal Student


covid vaccine may not be sold in open market | ഇന്ത്യയിൽ കോവിഡ് വാക്സീൻ പൊതുവിപണിയിൽ ഉടൻ ലഭ്യമാകില്ല; രാജ്യത്തോ വിദേശത്തോ വിപണി അംഗീകാരം നൽകിയിട്ടില്ല; ക്ലിനിക്കൽ ട്രയൽ ഘട്ടങ്ങളുടെ അവലോകനത്തിന് ശേഷം മാത്രം വിപണനത്തിന് അനുമതിയെന്നും കേന്ദ്ര ആരോഗ്യ സെക്രട്ടറി - MarunadanMalayalee.com\nJanuary 23, 202108:07 PM IST Permalink\nപുണെ: ഇന്ത്യയിൽ കോവിഡ് വാക്സീൻ പൊതുവിപണിയിൽ ഉടൻ ലഭ്യമാകില്ലെന്ന് കേന്ദ്ര ആരോഗ്യ സെക്രട്ടറി രാജേഷ് ഭൂഷൺ. രാജ്യത്ത് അടിയന്തര അനുമതി നൽകിയിരിക്കുന്ന വാക്സീനുകൾക്കൊന്നും രാജ്യത്തോ വിദേശത്തോ വിപണി അംഗീകാരം നൽകിയിട്ടില്ല.\nഎല്ലാ ക്ലിനിക്കൽ ട്രയൽ ഘട്ടങ്ങളുടെയും പൂർണമായ അവലോകനത്തിനുശേഷം മാത്രമേ പൊതുവിപണിയിൽ വാക്സീൻ വിൽക്കാൻ അംഗീകാരം നൽകുന്നതിനെക്കുറിച്ച് ആലോചിക്കുകയുള്ളൂ.\nവാക്സീൻ എന്നു പൊതുവിപണിയിൽ എത്തുമെന്നു പറയാൻ കഴിയില്ല. അടുത്ത ഏഴു മുതൽ ഒൻപതു മാസത്തിനുള്ളിൽ മുൻഗണനാ വിഭാഗത്തിലുള്ളവർക്കു വാക്സീൻ ലഭ്യമാക്കുന്നതിനാണ് സർക്കാർ മുഖ്യ പരിഗണന നൽകുന്നത്.\nനിശ്ചിത സമയപരിധിക്കുള്ളിൽ വാക്സീൻ നിർമ്മാതാക്കൾ മുഴുവൻ വിവരങ്ങളും സമർപ്പിക്കും. ഇതു ഡ്രഗ് കൺട്രോളർ ജനറൽ ഓഫ് ഇന്ത്യ പരിശോധിച്ച് അംഗീകാരം നൽകും. മൂന്നാംഘട്ട ക്ലിനിക്കൽ ട്രയലിന്റെ സമ്പൂർണ അവലോകത്തിനു ശേഷമേ അന്തിമ അംഗീകാരം നൽകുകയുള്ളൂവെന്നും രാജേഷ് ഭൂഷൺ വ്യക്തമാക്കി.


കാഴ്ചയില്ലാത്ത അച്ഛന് 'കണ്ണായി' ഈ മകള്; മനസ് നിറഞ്ഞ് സോഷ്യല്‍മീഡിയ - BIGNEWSLIVE | Latest Malayalam News\nകാഴ്ചയില്ലാത്ത അച്ഛന് ‘കണ്ണായി’ ഈ മകള്; മനസ് നിറഞ്ഞ് സോഷ്യല്‍മീഡിയ\nവയനാട് കാവുംമന്ദം പുത്തന്‍മിറ്റം കോളനിയിലെ കേളുവിനാണ് മകള് പ്രവീണ കണ്ണുകളായി മാറിയത്.\nവയനാട്: പിതാവിനോട് എന്നും പ്രിയം പെണ്‍കുട്ടികള്‍ക്കാണെന്നാണ് പൊതുവെ പറയുന്നത്. ഇവിടെയും നിറയുന്നത് സ്വന്തം പിതാവിന് ‘കണ്ണായി’ മാറിയ മകളെ കുറിച്ചാണ്. ആദിവാസി വിഭാഗത്തിലെ കാഴ്ചയില്ലാത്ത അച്ഛന് ഇന്ന് ലോകം കാണുന്നത് മകളുടെ കണ്ണുകളിലൂടെയാണ്. വയനാട് കാവുംമന്ദം പുത്തന്‍മിറ്റം കോളനിയിലെ കേളുവിനാണ് മകള് പ്രവീണ കണ്ണുകളായി മാറിയത്.\nമാതാപിതാക്കള് ഉപേക്ഷിക്കപ്പെടുന്ന കാലത്തെ മാതൃക കൂടിയാണ് ഈ മകള്. അച്ഛനെ കേരള ചരിത്രം പഠിപ്പിക്കുകയാണ് മകള്. വീട്ടുമുറ്റത്ത് കാഴ്ചയൊരുക്കി നിറയെ പൂക്കള്. കാഴ്ചയില്ലങ്കിലും മുറ്റത്തെ പൂക്കളേയും പൂമ്പാറ്റകളേയും കേളു കാണുന്നുണ്ട്. പിച്ചവെക്കുന്ന കാലത്താണ് കേളുവിന് കാഴ്ച ശക്തി നഷ്ടമായത്.\nഇരുട്ടുനിറഞ്ഞ ജീവിതത്തില് പിന്നീട് താങ്ങായത് മകളാണ്. അഞ്ച് വയസുമുതലാണ് അച്ഛന്റെ കാഴ്ചയായി മകള് മാറിയത്. പുറത്തേക്കു പോകുമ്പോഴല്ലാം അച്ഛനെ കൂടെ കൂട്ടും. അങ്ങാടിയിലും ആഘോഷവേളകളിലും കൊണ്ടുപോകും. എല്ലാ ദിവസവും പാടത്തും പറമ്പിലൂടെ നടക്കും. കണ്ടകാര്യങ്ങളൊക്കെ അതേ പടി പറഞ്ഞുകൊടുക്കും. അവരുടെ മാത്രം ലോകമാണ് ഈ യാത്രകള്. ഈ അച്ഛനെയും മകളെയും വാഴ്ത്തുകയാണ് സോഷ്യല്‍മീഡിയ.\nTags: Praveena FatherPraveena Loves Father\nഅവധി ആവശ്യപ്പെട്ട അധ്യാപികയ്ക്ക് നേരെ പ്രധാനാധ്യാപകന്റെ അസഭ്യ വര്‍ഷം; സംഭവം ഒറ്റപ്പാലത്ത്\n‘ഈ പ്രായത്തിലും അഭിനയത്തില് പരീക്ഷണങ്ങള് നടത്തുന്ന മമ്മൂക്കയ്ക്ക് കൈയടിച്ചേ മതിയാകൂ’; സോഷ്യല് മീഡിയയില് വൈറലായി കുറിപ്പ്\n'ഈ പ്രായത്തിലും അഭിനയത്തില് പരീക്ഷണങ്ങള് നടത്തുന്ന മമ്മൂക്കയ്ക്ക് കൈയടിച്ചേ മതിയാകൂ'; സോഷ്യല് മീഡിയയില് വൈറലായി കുറിപ്പ്


മുളവൂരിൽ കൂർക്ക കൃഷി വീണ്ടും സജീവമാകുന്നു : Deepika.com Nattu Visesham\nSaturday, October 23, 2021 11:54 PM IST\nമൂവാറ്റുപുഴ: ഇടവേളയ്ക്കു ശേഷം മുളവൂരിൽ കൂർക്ക കൃഷി സജീവമാകുന്നു. ഒരുകാലത്ത് മുളവൂർ മേഖലയിൽ വ്യാപകമായി കൃഷി ചെയ്തിരുന്ന കൂർക്ക കൃഷി കപ്പ കൃഷിയുടെ കടന്നു വരവോടെ അപ്രത്യക്ഷമാവുകയായിരുന്നു.\nകാർഷിക മേഖലയായ മുളവൂരിൽ നെൽകൃഷിയോടൊപ്പം കൂർക്ക കൃഷിയും വ്യാപകമായി ചെയ്തിരുന്നു. ഒരുകാലത്ത് ടണ് കണക്കിന് കൂർക്കയാണ് കർഷകരിൽനിന്നു മൊത്തവ്യാപാരികൾ സംഭരിച്ച് വിവിധ മാർക്കറ്റുകളിൽ എത്തിച്ച് വിൽപ്പന നടത്തിയിരുന്നത്. ഇതോടെ മുളവൂർ കൂർക്കയുടെ പേരും പെരുമയും വിവിധ ജില്ലകളിലേയ്ക്കും വ്യാപിച്ചിരുന്നു. കൂർക്ക കൃഷി ചെയ്തിരുന്ന സ്ഥലത്ത് കൂർക്ക വിളവെടുപ്പിന് ശേഷം നെൽകൃഷിയും ചെയ്യാമെന്നതാണ് കർഷകരെ കൂർക്ക കൃഷിയിലേക്ക് ആകർഷിക്കാൻ പ്രധാന കാരണം. എന്നാൽ നെൽകൃഷിയിൽനിന്നു കർഷകർ പിൻമാറിയതും ചെലവ് കുറവും വരുമാനം കൂടുതലും ലഭിക്കുന്ന കപ്പ കൃഷിയുടെ കടന്നു കയറ്റവും കൂർക്ക കൃഷിയിൽനിന്നു കർഷകർ പിന്നോട്ട് പോകുകയായിരുന്നു.\nകഴിഞ്ഞ വർഷം അന്യംനിന്നുപോയ കാർഷിക വിളകൾ പുനരുജ്ജീവിപ്പിക്കുന്നതിന്‍റെ ഭാഗമായി പായിപ്ര കൃഷി ഭവന്‍റെ സഹായത്തോടെ മുളവൂരിൽ ഏക്കറു കണക്കിന് സ്ഥലത്ത് കൂർക്ക കൃഷി ചെയ്തിരുന്നു. ഈ വർഷംവും നിരവധിയാളുകൾ കൂർക്ക കൃഷി ചെയ്തിട്ടുണ്ട്. എന്നാൽ കാലംതെറ്റി പെയ്യുന്ന മഴ കൃഷിയുടെ വിളവിനെ ബാധിക്കുമെന്ന ആശങ്കയും നിലനിൽക്കുന്നുണ്ട്. രുചിയൂറും മുളവൂർ കൂർക്കയ്ക്ക് ഇന്നും നല്ല ഡിമാന്‍റാണ്. ഇക്കുറി കപ്പ വില കുറഞ്ഞതിനാൽ അടുത്ത വർഷം നിരവധിയാളുകൾ കൂർക്ക കൃഷി ആരംഭിക്കുന്നതിനുള്ള ഒരുക്കവും ആരംഭിച്ചിട്ടുണ്ട്.\nകേരളത്തിൽ കാലാവസ്ഥ കൂർക്ക കൃഷിക്ക് അനുയോജ്യമാണ്. അധികം പരിചരണം ഒന്നും വേണ്ടാത്ത കൂർക്ക വളരെ എളുപ്പത്തിൽ ചെലവ് കുറഞ്ഞ് കൃഷി ചെയ്യാൻ സാധിക്കും. കൂർക്കയ്ക്ക് പോഷക ഗുണവും ഔഷധ ഗുണവും ഏറെയുണ്ട്. ഉഷ്ണമേഖലാ പ്രദേശങ്ങളിലും മിതശീതോഷ്ണ മേഖലാ പ്രദേശങ്ങളിലും ഈ വിള നന്നായി വളരും. ചീവിക്കിഴങ്ങ്, ചൈനീസ് പൊട്ടറ്റോ എന്നീ പേരുകളിലും അറിയപ്പെടുന്നു.\nതൃശൂർ, പാലക്കാട് ജില്ലകളിലാണ് കൃഷി വ്യാപകമായി കാണാവുന്നത്. ഒന്നാം വിള നെൽകൃഷി ചെയ്തുകഴിഞ്ഞ പാടങ്ങളിലും കരപ്പറന്പുകളിലുമാണ് കൂർക്ക കൃഷി ചെയ്യുന്നത്. ചെളി അധികമുള്ള സ്ഥലമൊഴിച്ച് എവിടെയും കൂർക്ക വളർത്താം. ചൂടും ഈർപ്പവുമുള്ള കാലാവസ്ഥയാണ് വേണ്ടത്. വളരുന്പോൾ മഴ കിട്ടിയാൽ നന്ന്. മഴയില്ലെങ്കിൽ നനച്ചു വളർത്തണമെന്നേയുള്ളൂ. നട്ട് അഞ്ചാം മാസം കൂർക്ക വിളവെടുക്കാം. ഉണങ്ങിയ വള്ളി നീക്കി കിഴങ്ങിന് മുറിവുപറ്റാതെ ശ്രദ്ധയോടെ ഇളക്കിയെടുക്കണം. നിധി, സുഫല, ശ്രീധര തുടങ്ങിയ മികച്ച വിത്ത് ഇനങ്ങൾ ഇന്ന് കൂർക്കയിലുണ്ട്. ഇതിൽ നിധിയും സുഫലയും കേരള കാർഷിക സർവകലാശാലയുടെയും ‘ശ്രീധര’ കേന്ദ്ര കിഴങ്ങുവിള ഗവേഷണ കേന്ദ്രവും വികസിപ്പിച്ചെടുത്തതാണ്.


ഒരേ സമയത്ത് പല കാര്യങ്ങൾ ചെയ്യുന്നതു ഗുണമോ ദോഷമോ? | യുവജനങ്ങൾ ചോദിക്കുന്നു\nഭാഷ അമാറിക് അര്‍മേനിയന് അറബി (ലബനന്) അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബാന് ഇറ്റാലിയന് ഇലോക്കോ ഇസോക്കോ ഉക്രേനിയന് ഉസ്‌ബെക് ഉസ്‌ബെക് (റോമന്) എന്‍ഡെബെലെ (സിംബാബ്‌വെ) എസ്‌റ്റോണിയന് ഒറോമോ കന്നട കാറ്റലാന് കിന്യര്‍വണ്ട കിര്‍ഗിസ് കിറുണ്ടി കൊറിയന് ക്രൊയേഷ്യന് ക്വാന്യാമ ഗ്രീക്ക് ചിചെവ ചിടുംബൂക ചിയോവോ ചിറ്റോംഗ ചിറ്റോംഗ (മലാവി) ചെക് ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാറ്റര് ടെറ്റും ഡിലി ഡച്ച് ഡാനിഷ് തഗലോഗ് തായ് നോര്‍വീജിയന് പാങ്‌ഗാസിനന് പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് ഫറോയീസ് ഫിജിയന് ഫിന്നിഷ് ഫൊണ് ഫ്രഞ്ച് ബള്‍ഗേറിയന് ബിസ്‌ലാമ മലഗാസി മലയാളം മലായ് മ്യന്‍മര് യോറുബ റഷ്യന് റൊമാനിയന് റ്റ്വി ലിംഗാല ലിത്വാനിയന് വല്ലീഷ്യന് വിയറ്റ്‌നമീസ് ഷോണ സിംഹള സുൺഡ സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹൗസ\nഓഡിയോ ഓഡിയോ റെക്കോര്‍ഡിങ്ങുകളുടെ ഡൗണ്‍ലോഡ് ഫോര്‍മറ്റുകള് ഒരേ സമയത്ത് പല കാര്യങ്ങൾ ചെയ്യുന്നതു ഗുണമോ ദോഷമോ?\nനിങ്ങൾക്ക് ഒരേ സമയത്ത് പല കാര്യങ്ങൾ ചെയ്യാനുള്ള കഴിവുണ്ടോ?\nഎന്താണ് നിങ്ങളുടെ അഭിപ്രായം? ഇന്നത്തെ ചെറുപ്പക്കാർക്ക് ‘മൾട്ടിടാസ്‌കിങ്’ അതായത് ഒരേ സമയത്ത് ഒരുപാടു കാര്യങ്ങൾ ചെയ്യാൻ പറ്റുമെന്നാണ് പലരും വിചാരിക്കുന്നത്. കാരണം അവർ ‘ജനിച്ചുവീണതുമുതൽ സാങ്കേതികവിദ്യയിലാണല്ലോ കളിച്ചുവളർന്നത്.’ മറ്റുള്ളവർ സാങ്കേതികവിദ്യ കണ്ടുതുടങ്ങിയത് മുതിർന്നശേഷമായിരിക്കുമല്ലോ.\nഒരേ സമയത്ത് പല കാര്യങ്ങൾ ചെയ്യുന്ന കാര്യത്തിൽ താഴെ പറയുന്നവ ശരിയോ തെറ്റോ?\nപരിശീലിക്കുന്തോറും ഇങ്ങനെ ചെയ്യാനുള്ള കഴിവ് വർധിക്കും.\nമുതിർന്നവരെക്കാൾ ചെറുപ്പക്കാരാണ് മെച്ചം.\nഇതിൽ ഏതിനെങ്കിലും ‘ശരി’ എന്നാണോ നിങ്ങൾ പറഞ്ഞത്? എങ്കിൽ നിങ്ങൾക്കു തെറ്റി. ഇവ മൾട്ടിടാസ്‌കിങിനെക്കുറിച്ചുള്ള മിഥ്യാധാരണകൾ ആണ്.\nനിങ്ങൾക്ക് ഒരേ സമയം രണ്ടു കാര്യങ്ങൾ ചെയ്യാൻ സാധിക്കുമോ? അതിൽ ഒരു കാര്യം അത്രയധികം ശ്രദ്ധ വേണ്ടാത്തതാണെങ്കിൽ ഒരുപക്ഷേ പറ്റുമായിരിക്കും. ഉദാഹരണത്തിന്, നിങ്ങൾ പാട്ട് കേട്ടുകൊണ്ട് മുറി വൃത്തിയാക്കുകയാണെങ്കിൽ, വലിയ കുഴപ്പമില്ലാതെ മുറി വൃത്തിയാക്കാൻ പറ്റിയേക്കും.\nഎന്നാൽ നല്ല ശ്രദ്ധ ആവശ്യമുള്ള രണ്ടു കാര്യങ്ങൾ ഒരുമിച്ചു ചെയ്യാൻ ശ്രമിച്ചാൽ, രണ്ടു കാര്യങ്ങളും നന്നായി ചെയ്യാൻ പറ്റാതെ പോയേക്കാം. അതുകൊണ്ടായിരിക്കും ചെറുപ്പക്കാരിയായ കാതറിൻ ഇതെപ്പറ്റി ഇങ്ങനെ പറഞ്ഞത്: “ഒരേ സമയം രണ്ടു കാര്യങ്ങളും കുളമാക്കാനുള്ള കഴിവാണ് ഇത്.”\n“ഞാൻ ഒരാളോടു സംസാരിച്ചുകൊണ്ടിരുന്നപ്പോൾ എനിക്ക് ഒരു മെസേജ് വന്നു. അതിനിടയ്‌ക്കുതന്നെ അതിനു മറുപടി അയയ്‌ക്കാൻ ഞാൻ ശ്രമിച്ചു. എന്നിട്ടെന്തായി? പറഞ്ഞതൊന്നും കേൾക്കാനും പറ്റിയില്ല, ടൈപ്പ് ചെയ്‌തതൊക്കെ തെറ്റിപ്പോകുകയും ചെയ്‌തു.”—കാലേബ്.\nസാങ്കേതികവിദഗ്‌ധയായ ഷെറി ടെർക്കിൾ പറയുന്നു: “ഒരേ സമയം എത്രയധികം കാര്യങ്ങൾ കൂടുതൽ ചെയ്യാൻ ശ്രമിക്കുന്നുവോ, അത്രയധികം നമ്മുടെ ഫലപ്രദത്വം കുറയും. അങ്ങനെ നമ്മൾ പല കാര്യങ്ങൾ ചെയ്യുമ്പോൾ അതു നമ്മുടെ തലച്ചോറിനെ ഉത്തേജിപ്പിക്കുന്നു എന്നതു ശരിയാണ്. പക്ഷേ, നമ്മൾ കൂടുതൽ മെച്ചമായി ചെയ്യുന്നതായ ഒരു പ്രതീതി മാത്രമേ അതു തരുകയുള്ളൂ. എന്നാൽ വാസ്‌തവത്തിൽ കാര്യങ്ങൾ കൂടുതൽക്കൂടുതൽ മോശമാകുകയാണു ചെയ്യുന്നത്.” *\n“ഒരാളോടു സംസാരിച്ചുകൊണ്ടിരിക്കുമ്പോൾത്തന്നെ മറ്റൊരാൾക്കു മെസേജ് അയയ്‌ക്കുന്നതു വലിയൊരു കഴിവായിട്ടാണു ഞാൻ കണ്ടത്. പിന്നെയാ മനസ്സിലായത് എഴുതേണ്ടതാണു പറഞ്ഞത്, പറയേണ്ടതാണ് എഴുതിപ്പോയത്.”—തമാര.\nപല കാര്യങ്ങൾ ഒരേ സമയം ചെയ്യാൻ ശ്രമിക്കുന്നവർ ശരിക്കും ജോലികൾ കൂടുതൽ ബുദ്ധിമുട്ടാക്കിത്തീർക്കുകയാണ്. ഉദാഹരണത്തിന്, ഹോംവർക്ക് ചെയ്‌തുതീർക്കാൻ കൂടുതൽ സമയം വേണ്ടിവരുന്നു. ചെയ്‌തുകഴിഞ്ഞ കാര്യം ഭംഗിയാകാത്തതുകൊണ്ട് വീണ്ടും ചെയ്യേണ്ടിവരുന്നു. അവസാനം ഉദ്ദേശിച്ച അത്ര സമയലാഭം ഒന്നും അവർക്കു കിട്ടാൻ പോകുന്നില്ല.\nമാനസികാരോഗ്യവിദഗ്‌ധനും സ്‌കൂൾ കൗൺസിലറും ആയ തോമസ് കെർസ്റ്റിങ് ഇങ്ങനെ പറയുന്നു: “നമ്മുടെ തലച്ചോറ് വിവരങ്ങൾ അടുക്കിവെച്ചിരിക്കുന്ന ഒരു ഫയൽപോലെയാണെങ്കിൽ, പല കാര്യങ്ങൾ ഒരുമിച്ചു ചെയ്യുന്നവരുടെ തലച്ചോറ് കുഴഞ്ഞുമറിഞ്ഞ ഒരു ഫയൽപോലെയാണെന്നു പറയാം.” *\n“ഒരേ സമയം പല കാര്യങ്ങൾ ചെയ്യാൻ ശ്രമിക്കുമ്പോൾ പ്രധാനപ്പെട്ട കാര്യങ്ങൾ മറന്നുപോയേക്കാം. അവസാനം സമയം ലാഭിക്കുന്നതിനു പകരം അതു ഇരട്ടിപ്പണിയാകും.”—തെരേസ.\nപല കാര്യങ്ങൾ ഒരേ സമയം ചെയ്യാൻ ശ്രമിക്കുന്നതു രണ്ട് വഴിയിലൂടെ ഒരേ സമയം വണ്ടിയോടിക്കാൻ ശ്രമിക്കുന്നതുപോലെയാണ്.\nഒരു സമയത്ത് ഒരു കാര്യത്തിൽ മാത്രം ശ്രദ്ധിക്കാൻ പഠിക്കുക. അത് അൽപ്പം ബുദ്ധിമുട്ടായേക്കാം, പ്രത്യേകിച്ച് കാര്യങ്ങൾ ഒരുമിച്ച് ചെയ്‌താണു നിങ്ങൾക്കു ശീലമെങ്കിൽ. ഉദാഹരണത്തിന്, പഠിക്കുന്നതിനിടെ മെസേജ് അയയ്‌ക്കുന്നതുപോലെ. ‘കൂടുതൽ പ്രാധാന്യമുള്ള കാര്യങ്ങൾ ഉറപ്പുവരുത്താനാണ്’ ബൈബിൾ പറയുന്നത്. (ഫിലിപ്പിയർ 1:10) എല്ലാ ജോലിക്കും ഒരേ പ്രാധാന്യമല്ല. അതുകൊണ്ട് ഏതിനാണ് കൂടുതൽ പ്രാധാന്യം എന്ന് ആദ്യം തീരുമാനിക്കുക. എന്നിട്ട് അതിൽ ശ്രദ്ധിച്ച്, അതു ചെയ്‌തുതീർക്കുക.\n“ഒരേ സമയം പല കാര്യങ്ങൾ ചെയ്യാൻ ആഗ്രഹിക്കുന്ന മനസ്സ് ഒരു കൊച്ചുകുട്ടിയെപ്പോലെയാണ്. ഒരു കുട്ടിയോടു ചില കാര്യങ്ങൾ ചെയ്യാൻ പറ്റില്ല എന്നു പറയേണ്ടിവരുന്നതുപോലെ നമ്മളും ചില കാര്യങ്ങൾ വേണ്ടെന്നുവെക്കാൻ മനസ്സിനെ പരിശീലിപ്പിക്കണം, ഒരു സമയത്ത് ഒരു കാര്യം ചെയ്യാൻ പഠിക്കണം.”—മരിയ.\nശ്രദ്ധ പതറിക്കുന്ന കാര്യങ്ങൾ ഒഴിവാക്കുക. പഠിക്കുന്ന സമയത്ത് ഇടയ്‌ക്കിടെ ഫോൺ നോക്കാൻ നിങ്ങൾക്കു തോന്നാറുണ്ടോ? എങ്കിൽ അതു മറ്റൊരു മുറിയിൽ വെക്കുക. ടിവി ഓഫ് ചെയ്യുക, സോഷ്യൽ മീഡിയയെക്കുറിച്ച് ചിന്തിക്കുകയേ വേണ്ട. ബൈബിൾ പറയുന്നു: “സമയം എറ്റവും നന്നായി ഉപയോഗിക്കുക.”—കൊലോസ്യർ 4:5.\n“ഒരു സമയത്ത് ഒരു കാര്യത്തിൽ മാത്രം ശ്രദ്ധിക്കുന്നതാണു നല്ലതെന്നു എനിക്കു മനസ്സിലായി. ചെയ്‌തുതീർക്കേണ്ട കാര്യങ്ങളുടെ ലിസ്റ്റിൽനിന്ന് തീർന്നതുതീർന്നത് വെട്ടിക്കളയുമ്പോൾ എനിക്ക് എത്ര സന്തോഷം ആണെന്നോ. അതിന്റെ ആത്മസംതൃപ്‌തി ഒന്നു വേറെതന്നെ!”—ഒനിയാ.\nമറ്റുള്ളവരോടു സംസാരിക്കുന്നതിനിടയ്‌ക്കു വേറെയൊന്നും ചെയ്യാതിരിക്കുക. മറ്റൊരാളോടു സംസാരിച്ചുകൊണ്ടിരിക്കുന്നതിന് ഇടയിൽ ഫോണിലേക്കു നോക്കുകയോ മറ്റോ ചെയ്‌താൽ, സംസാരിക്കുന്നതിന്റെ പ്രയോജനം കിട്ടില്ലെന്നു മാത്രമല്ല, അതൊരു മര്യാദകേടാണ്. മറ്റുള്ളവർ നമ്മളോട് എങ്ങനെ ഇടപെടണമെന്നു നമ്മൾ ആഗ്രഹിക്കുന്നുവോ, അതുപോലെ അവരോട് ഇടപെടാൻ ബൈബിൾ പറയുന്നു.—മത്തായി 7:12.\n“ഞാൻ എന്റെ പെങ്ങളുമായി സംസാരിച്ചുകൊണ്ടിരിക്കുമ്പോൾ അവളെങ്ങാനും മെസേജ് അയയ്‌ക്കുകയോ വേറെ എന്തെങ്കിലും ചെയ്യുകയോ ചെയ്യുന്നതു കണ്ടാൽ എനിക്ക് അവളെ കൊല്ലാനുള്ള ദേഷ്യം വരും. എന്നാൽ സത്യം പറഞ്ഞാൽ ചിലപ്പോൾ ഞാനും അതുതന്നെയാണ് ചെയ്യുന്നത്.”—ഡേവിഡ്.\n“നന്നായി ശ്രദ്ധിച്ച് ചെയ്യേണ്ട എന്തെങ്കിലും കാര്യം വരുമ്പോൾ ഞാൻ ഫോൺ സൈലന്റാക്കി ശ്രദ്ധയോടെ അതു ചെയ്‌തുതീർക്കാൻ ശ്രമിക്കും. അപ്പോൾ അതു ഭംഗിയായി ചെയ്‌തുതീർക്കാൻ പറ്റാറുണ്ട്.”—ജാവൻ.\n“ഒരേ സമയം ഒരുപാട് കാര്യങ്ങൾ ചെയ്യുക എന്നുപറഞ്ഞാൽ അതു ബുദ്ധിമുട്ടാണ്. എന്നാൽ ഒരു കാര്യത്തിൽ മാത്രം ശ്രദ്ധിച്ചാൽ അതു നന്നായി ചെയ്‌തുതീർക്കാൻ പറ്റും. എണ്ണത്തിലല്ല ഗുണത്തിലാണ് കാര്യം.”—കിയാരാ.\nഓർക്കുന്നുണ്ടോ: ഒരേ സമയത്ത് പല കാര്യങ്ങൾ ചെയ്യുന്നതു ഗുണമോ ദോഷമോ?\nനല്ല ശ്രദ്ധ ആവശ്യമുള്ള രണ്ടു കാര്യങ്ങൾ ഒരുമിച്ചു ചെയ്യാൻ ശ്രമിച്ചാൽ രണ്ടു കാര്യങ്ങളും നന്നായി ചെയ്യാൻ പറ്റാതെ പോയേക്കാം.\nപല കാര്യങ്ങൾ ഒരേ സമയം ചെയ്യാൻ ശ്രമിക്കുന്നവർ ശരിക്കും ജോലികൾ കൂടുതൽ ബുദ്ധിമുട്ടാക്കിത്തീർക്കുകയാണ്.\nഒരു സമയത്ത് ഒരു കാര്യത്തിൽ ശ്രദ്ധ കൊടുക്കുന്നതാണു കൂടുതൽ നല്ലത്.\nമറ്റൊരാളോടു സംസാരിച്ചുകൊണ്ടിരിക്കുന്നതിന് ഇടയിൽ വേറെ എന്തെങ്കിലും ചെയ്‌താൽ, സംസാരിക്കുന്നതിന്റെ പ്രയോജനം കിട്ടില്ലെന്നു മാത്രമല്ല, അതൊരു മര്യാദകേടാണ്.\nപല കാര്യങ്ങൾ ഒരുമിച്ച് ചെയ്യണമെന്നു തോന്നിയേക്കാം, പക്ഷേ ശ്രദ്ധ പതറിക്കുന്ന കാര്യങ്ങൾ ഒഴിവാക്കുക.\n^ ഖ. 18 ആശയവിനിമയം പുനരാരംഭിക്കുന്നു (ഇംഗ്ലീഷ്) എന്ന പുസ്‌തകത്തിൽനിന്ന്.\n^ ഖ. 21 കുഴങ്ങിപ്പോയവർ (ഇംഗ്ലീഷ്) എന്ന പുസ്‌തകത്തിൽനിന്ന്.\nസാങ്കേതികവിദ്യ നിങ്ങളുടെ ശ്രദ്ധ പതറിക്കാവുന്ന മൂന്നു സാഹചര്യങ്ങൾ ശ്രദ്ധിക്കാം. ഏകാഗ്രത കൂട്ടാൻ എന്തു ചെയ്യാമെന്നും നോക്കാം.\nപങ്കുവെക്കുക പങ്കുവെക്കുക ഒരേ സമയത്ത് പല കാര്യങ്ങൾ ചെയ്യുന്നതു ഗുണമോ ദോഷമോ?\nനിങ്ങൾ മൊബൈലിന്റെയും ടാബിന്റെയും ചൊൽപ്പടിയിലാണോ?


ഗ്രീൻ കോഫി കുടിച്ചാൽ ശരീരഭാരം കുറയും; കാരണങ്ങൾ ഇങ്ങനെ | Green Coffee | Weight loss diet | Weight loss tips\nഗ്രീൻ കോഫി കുടിച്ചാൽ ശരീരഭാരം കുറയും; കാരണങ്ങൾ ഇങ്ങനെ\nമനോരമ ലേഖകൻ December 13, 2019 10:58 AM IST\nഒരു കപ്പ് ചൂടുകാപ്പിയുമായി ദിവസം തുടങ്ങുന്ന ആളാണോ നിങ്ങൾ? ദിവസം മുഴുവൻ ഉന്മേഷവും ഊർജവും തരാൻ ഈ ശീലത്തിനു കഴിയും എന്നല്ലേ നിങ്ങളുടെ വിശ്വാസം. കാപ്പി പ്രേമിയായ നിങ്ങൾ ഗ്രീൻ കോഫിയെപ്പറ്റി കേട്ടിട്ടുണ്ടോ? ശരീരഭാരം കുറയ്ക്കാൻ സഹായിക്കുന്നതുൾപ്പെടെ നിരവധി ആരോഗ്യഗുണങ്ങൾ ഗ്രീൻ കോഫിക്കുണ്ട്.\nഎന്താണ് ഈ ഗ്രീൻ കോഫി? പച്ചക്കാപ്പിക്കുരുവിൽനിന്ന് ഉണ്ടാക്കുന്നതാണിത്. സാധാരണ കാപ്പിക്കുരുവിനെപ്പോലെ ഇതു വറുക്കുന്നില്ല. പച്ചക്കാപ്പിക്കുരുവിൽ ക്ലോറോജെനിക് ആസിഡ് ധാരാളമായുണ്ട്. ഇതിന് ആരോഗ്യഗുണങ്ങൾ ഏറെയുണ്ട്. കാപ്പിക്കുരു വറുക്കുമ്പോൾ ഈ സംയുക്തത്തിന്റെ അളവു കുറയും.\nകാപ്പിയിലെ ക്ലോറോജെനിക് ആസിഡ് ആന്റിഓക്സിഡന്റായി പ്രവർത്തിക്കുന്നു. ഇത് ശരീരഭാരം കുറയാൻ സഹായിക്കുന്നു. കൂടിയ രക്തസമ്മർദം നിയന്ത്രിക്കാനും രക്തത്തിലെ പഞ്ചസാരയുടെ അളവ് നിയന്ത്രിക്കാനും ഇത് സഹായിക്കുന്നു. പാലോ പഞ്ചസാരയോ ചേർക്കാതെയാണ് ഗ്രീൻ കോഫി കുടിക്കേണ്ടത്.\nഗ്രീൻ കോഫിയിലടങ്ങിയ ക്ലോറോജനിക് ആസിഡ് ഭാരം കുറയ്ക്കാൻ സഹായിക്കുന്ന ഒരു അദ്ഭുത ചേരുവ ആണെന്ന് ജേണൽ ഓഫ് ഇന്നവേറ്റീവ് റിസർച്ചിൽ പ്രസിദ്ധീകരിച്ച പഠനം പറയുന്നു. ശരീരത്തിലെ അനാവശ്യ കൊഴുപ്പിനെ ഉരുക്കിക്കളയാൻ ഇത് സഹായിക്കും.\nഉപാപചയ നിരക്ക് കൂട്ടുന്നു\nഉപാപചയ നിരക്ക് വർധിക്കുമ്പോൾ ശരീരഭാരവും കുറയും. ബേസൽ മെറ്റബോളിക് റേറ്റ് (BMR) കൂട്ടാൻ ക്ലോറോജെനിക് ആസിഡ് സഹായിക്കും. ഇത് കരളിൽ നിന്നു രക്തത്തിലേക്ക് ഗ്ലൂക്കോസ് കലരുന്നതിന്റെ അളവു കുറയ്ക്കും. ഗ്ലൂക്കോസിനു പകരം ശരീരം അമിതമായുള്ള കൊഴുപ്പിനെ കത്തിച്ചു കളയാൻ തുടങ്ങും. ഇത് ഭാരം കുറയുന്നതിലേക്കു നയിക്കും.\nഅമിതമായി ഭക്ഷണം കഴിക്കുന്നതു മൂലമാണ് തടി കൂടുന്നതെങ്കിൽ തീർച്ചയായും ഗ്രീൻ കോഫി കുടിക്കണം. വിശപ്പ് ഇല്ലാതാക്കുകയും അമിതമായി ഭക്ഷണം കഴിക്കുന്നതിനെ തടയും. പതിവായി ഗ്രീൻ കോഫി കുടിക്കുന്നത് ശരീരത്തിലെ കൊഴുപ്പിന്റെയും കാർബോഹൈഡ്രേറ്റിന്റെയും ഉപയോഗത്തെ തടയും.\nപഞ്ചസാരയുടെ ആഗിരണം കുറയ്ക്കുന്നു\nചെറുകുടലിൽ, പഞ്ചസാരയുടെ ആഗിരണത്തെ ഗ്രീൻ കോഫി കുറയ്ക്കും. ഇത് കൊഴുപ്പ് ആയി സംഭരിക്കാനുള്ള പഞ്ചസാരയുടെ അളവിനെ കുറയ്ക്കും.\nഗ്രീൻ കോഫി എപ്പോൾ കുടിക്കണം?\nഏതു സമയത്തും ഗ്രീൻ കോഫി കുടിക്കാമെങ്കിലും ഭക്ഷണം കഴിച്ചയുടനെ കുടിക്കുന്നതാണ് നല്ലത്. ഭക്ഷണത്തിൽ പ്രോട്ടീനും കാർബും എല്ലാം ഉള്ളതിനാൽ രക്തത്തിലെ പഞ്ചസാരയുടെ അളവ് കൂടും. ഗ്രീൻ കോഫി കുടിക്കുന്നതു മൂലം പെട്ടെന്ന് ഷുഗർ കൂടാതെ തടയും. രുചി കൂട്ടാൻ തേനോ കറുവപ്പട്ടയോ ചേർക്കാം.\nEnglish Summary: Green Coffee for weight loss


അങ്ങനെ ആ ബ്രിട്ടീഷ് സൂപ്പര്‍കാര് കമ്പനിയും ഇന്ത്യന് മണ്ണില്! | McLaren arrives in India with three supercars\nഅങ്ങനെ ആ ബ്രിട്ടീഷ് സൂപ്പര്‍കാര് കമ്പനിയും ഇന്ത്യന് മണ്ണില്!\nബ്രിട്ടീഷ് സൂപ്പര്‍കാര് നിര്‍മാതാക്കളായ മക്‌ലാറന് ഓട്ടോമോട്ടീവ് ഇന്ത്യന് വിപണിയില് പ്രവേശിച്ചു\nMumbai, First Published Jun 13, 2021, 8:27 AM IST\nബ്രിട്ടീഷ് സൂപ്പര്‍കാര് നിര്‍മാതാക്കളായ മക്‌ലാറന് ഓട്ടോമോട്ടീവ് ഇന്ത്യന് വിപണിയില് പ്രവേശിച്ചു. ഇന്ത്യൻ സൂപ്പർകാർ വില്‍പ്പന രംഗത്തെ പ്രമുഖരായ ഇൻഫിനിറ്റി ഗ്രൂപ്പുമായി ചേർന്നാണ് മക്‌ലാറൻ രാജ്യത്ത് പ്രവർത്തനം ആരംഭിച്ചിരിക്കുന്നതെന്ന് ഫിനാന്‍ഷ്യല് എക്സ്പ്രസ് റിപ്പോര്‍ട്ട് ചെയ്യുന്നു. ഇന്ത്യയില് മക്‌ലാറന് കാറുകളുടെ വില്‍പ്പനയും സര്‍വീസും കൈകാര്യം ചെയ്യുന്നത് ഇന്‍ഫിനിറ്റി ഗ്രൂപ്പ് ആയിരിക്കും. മുംബൈയിലാണ് ഇന്ത്യയിലെ ആദ്യത്തെ മക്‌ലാറൻ ഡീലർഷിപ്പ് സ്ഥാപിതമാകുന്നത്. നിലവില് ആസ്റ്റണ് മാര്‍ട്ടിന്, റോള്‍സ് റോയ്‌സ്, ലംബോര്‍ഗിനി, പോര്‍ഷ, ബിഎംഡബ്ല്യു, മിനി തുടങ്ങിയ ബ്രാന്‍ഡുകളുടെ ഡീലറാണ് ഇന്‍ഫിനിറ്റി കാര്‍സ്.\nമക്‌ലാറൻ ജിടി, മക്‌ലാറൻ 720 എസ്സിന്റെ കൂപെ, സ്പൈഡർ പതിപ്പുകൾ എന്നിങ്ങനെ3സൂപ്പർ കാറുകളുമായാണ് മക്‌ലാറൻ ഇന്ത്യയില് പ്രവര്‍ത്തനം ആരംഭിച്ചിരിക്കുന്നത്. മക്‌ലാറന്‍റെ ഹൈബ്രിഡ് സൂപ്പർകാർ ആയ അർതുറയും ഇന്ത്യയിൽ അവതരിപ്പിക്കും എന്നാണ് പ്രതീക്ഷിച്ചിരുന്നതെങ്കിലും തത്കാലമില്ല എന്നാണ് റിപ്പോര്‍ട്ടുകള്.\nമക്‌ലാറന് ഇന്ത്യയില് വില്‍ക്കുന്ന കാറുകളില് ഏറ്റവും താങ്ങാവുന്ന മോഡല് മക്‌ലാറന് ജിടി ആയിരിക്കും. 3.72 കോടി രൂപയാണ് ഈ മോഡലിന്‍റെ എക്‌സ് ഷോറൂം വില. ഓപ്ഷനുകള് കൂടാതെ മക്‌ലാറന് 720എസ് കൂപ്പെ മോഡലിന് 4.65 കോടി രൂപയും മക്‌ലാറന് 720എസ് സ്‌പൈഡറിന് 5.04 കോടി രൂപയും എക്‌സ് ഷോറൂം വിലയായി നിശ്ചയിച്ചു.\nആഗോളതലത്തില് ഏറ്റവും ജനപ്രീതി നേടിയ മക്‌ലാറന് കാറുകളിലൊന്നാണ് 720എസ്. മക്‌ലാറന് ജിടി പോലെ, ഫ്രണ്ട് സസ്‌പെന്‍ഷന് ലിഫ്റ്റ്, 12 സ്പീക്കറുകളോടെ ‘ബോവേഴ്‌സ് ആന്‍ഡ് വില്‍ക്കിന്‍സ്’ പ്രീമിയം ഓഡിയോ സിസ്റ്റം തുടങ്ങിയവ ഉള്‍പ്പെടുന്ന പാക്കേജ് ലഭ്യമാണ്. ഈ പാക്കേജിന് 43.31 ലക്ഷം രൂപയാണ് വില. 4.0 ലിറ്റര്, ട്വിന് ടര്‍ബോ എന്‍ജിനാണ് 720എസ് കൂപ്പെ, 720എസ് സ്‌പൈഡര് വകഭേദങ്ങള് ഉപയോഗിക്കുന്നത്. ഈ മോട്ടോര് 720 എച്ച്പി കരുത്തും 770 എന്‍എം ടോര്‍ക്കും പരമാവധി ഉല്‍പ്പാദിപ്പിക്കും. പൂജ്യത്തില്‍നിന്ന് മണിക്കൂറില് നൂറ് കിമീ വേഗം കൈവരിക്കാന് രണ്ട് കാറുകള്‍ക്കും 2.9 സെക്കന്‍ഡ് മാത്രം മതി. മണിക്കൂറില് 341 കിലോമീറ്ററാണ് ഏറ്റവും ഉയര്‍ന്ന വേഗത. സ്‌പൈഡര് വകഭേദത്തിന്റെ കണ്‍വെര്‍ട്ടിബിള് റൂഫ് ഉയര്‍ത്തുന്നതിനും ഉള്ളിലേക്ക് മടക്കുന്നതിനും 11 സെക്കന്‍ഡ് മാത്രം മതി. മണിക്കൂറില് 50 കിലോമീറ്റര് വരെ വേഗതയില് സഞ്ചരിക്കുമ്പോള് റൂഫ് പ്രവര്‍ത്തിപ്പിക്കാന് കഴിയും.\nമക്‌ലാറന് 720എസ് മോഡലിന്റെ ഇന്ത്യയിലെ എതിരാളികള് ലംബോര്‍ഗിനി ഹുറാകാന്, ഫെറാറി എഫ്8 ട്രിബ്യൂട്ടോ എന്നിവയാണ്. മക്‌ലാറന് ജിടി, 720എസ് കൂപ്പെ, 720എസ് സ്‌പൈഡര് മോഡലുകള് പോലെ മക്‌ലാറന് ആര്‍ച്ചുറയും ഇന്ത്യയില് ഔദ്യോഗികമായി കോണ്‍ഫിഗര് ചെയ്യാന് കഴിയും. ഈ മോഡലിന്റെ വില ഇതുവരെ പ്രഖ്യാപിച്ചിട്ടില്ല.\nLast Updated Jun 13, 2021, 8:27 AM IST\nMcLaren India Booking\nMcLaren India Price\nമക്‌ലാറന് ഓട്ടോമോട്ടീവ് ഇന്ത്യന് വിപണിയില് എത്തുന്നു\nകത്തിക്കരിഞ്ഞ് കരിക്കട്ടയായ കാര്, ചോദിക്കുന്ന വില ഒന്നരക്കോടി!\nഅര്‍ടുറ സൂപ്പര്‍കാര് അവതരിപ്പിച്ച് മക്ലാരന്


transgenders appearing for sslc equalant exam:വിദ്യാഭ്യാസ വിപ്ലവത്തിന്റെ ഭാഗമായി ട്രൻസ് പേഴ്സൺസ്; പത്താം ക്ലാസ് തുല്ല്യത പരീക്ഷ എഴുതുന്നത് 25 പേർ\nTransgenders Appearing For Sslc Equalant Exam\nNovember 09, 2018 10:35:52 am\nതിരുവനന്തപുരം: സാമൂഹിക സാംസ്കാരിക മാറ്റങ്ങളുടെ മറ്റൊരു മുന്നേറ്റത്തിന് തുടക്കം കുറിച്ചിരിക്കുകയാണ് സാക്ഷരത മിഷൻ. സംസ്ഥാനത്താകമാനം സാക്ഷരത മിഷന്റെ ‘സമന്വയ’ പദ്ധതിയുടെ ഭാഗമായി പത്താം ക്ലാസ് തുല്ല്യത പരീക്ഷ എഴുതുന്നത് 25 ട്രാൻസ് വ്യക്തികളാണ്. ഈ മാസം 7ന് ആരംഭിച്ച പരീക്ഷ 28ന് അവസാനിക്കും.\nജീവിതത്തിൽ ആഗ്രഹിച്ച പരിഗണനയും കണ്ട സ്വപ്നങ്ങളും സഫലമാകുന്നതിന്റെ ആഹ്ലാദത്തിലാണ് ട്രാൻസ് പേഴ്സൺസ്. തങ്ങളെ കാണാനെത്തിയ സാക്ഷരത മിഷൻ ഡയറക്ടർ ഡോ പിഎസ് ശ്രീകലയോട് അത് തുറന്ന് പറയുമ്പോഴും അവരുടെ കണ്ണുകളിൽ നിന്ന് അത് വ്യക്തമായിരുന്നു.\n“എന്റെ ടീച്ചറേ.. ഒറ്റപ്പെടുത്തലിൽ നിന്നും ബന്ധുക്കളും പൊതു സമൂഹവും മാറിവരുന്നു. എല്ലാത്തിനും കാരണം ടീച്ചറാണ്. ഞങ്ങൾക്കുമുണ്ട് ചെറിയ ആഗ്രഹങ്ങളും മോഹങ്ങളും , ഒപ്പം ജീവിതവും.” 36കാരി അസ്മയ നിറകണ്ണുകളോടെ സാക്ഷരത മിഷൻ ഡയറക്ടറോട് പറഞ്ഞു.\nസംസ്ഥാനത്ത് മൊത്തം 17242 പേരാണ് സമന്വയ പദ്ധതിയിലൂടെ സംസ്ഥാനത്ത് മൊത്തം പത്താം ക്ലാസ് തുല്ല്യത പരീക്ഷ എഴുതുന്നത്. കൊല്ലം ജില്ലയിലാണ് ഏറ്റവും കൂടുതൽ ട്രൻസ് പേഴ്സൺസ് പരീക്ഷ എഴുതുന്നത്. ഒമ്പത് പേരാണ് കൊല്ലം ജില്ലയിൽ മാത്രം പരീക്ഷ എഴുതുന്നത്.കണ്ണൂർ, വയനാട്, മലപ്പുറം ജില്ലകളിൽ രണ്ട് പേർ വീതവും പത്തനംതിട്ട, ഇടുക്കി, കാസർഗോഡ്, തൃശ്ശുർ എന്നീ ജില്ലകളിൽ നിന്ന് ഒരാൾ വീതവുമാണ് ട്രാൻസ് പേഴ്സൺസ് വിഭാഗത്തിൽ പരീക്ഷയെഴുതുന്നത്.\nസമന്വയ പദ്ധതിയുടെ ആദ്യ ഘട്ടത്തിൽ മാത്രം സംസ്ഥാനത്ത് 145 ട്രാൻസ് പേഴ്സൺസ് സാക്ഷരത മിഷന്റെ തുല്ല്യത വിഭാഗങ്ങളിൽ പടനം നടത്തുന്നത്. പത്താം ക്ലാസിന് പുറമെ നാല്, ഏഴ്, ഹയർസെക്കണ്ടറി വിഭാഗങ്ങളിലും പഠിക്കുന്നു. നേരത്തെ സാക്ഷരത മിഷൻ നടത്തിയ സർവ്വേയിൽ 918 ട്രാൻസ് പേഴ്സൺസ് പഠിക്കാൻ സന്നദ്ധത അറിയിച്ചത്.\nTags: SSLC, Trans Person, transgender


Rehman in Mohanlal film - Malayalam Filmibeat\nറഹ്മാന് വീണ്ടും സജീവമാകുന്നു\nബ്ലാക്കിലൂടെ മലയാളത്തില് തിരിച്ചെത്തിയ റഹ്മാന് വീണ്ടും സജീവമാകുന്നു. സൂപ്പര്‍താര ചിത്രങ്ങളിലെ ഉപനായകവേഷങ്ങളിലൂടെ റഹ്മാന് മലയാളത്തില് പതുക്കെ തിരക്കിലേക്ക് എത്തുകയാണ്.\nബ്ലാക്കിലെ പൊലീസ് ഓഫീസര് വേഷത്തിലൂടെ റഹ്മാന് ഒരു ഇടവേളക്കു ശേഷമുള്ള തിരിച്ചുവരവ് ഏറെ ശ്രദ്ധേയമാക്കിയിരുന്നു. മമ്മൂട്ടി നായകനായ ഈ ചിത്രത്തിലെ പൊലീസ് വേഷം റഹ്മാന് ഗംഭീരമാക്കി. ബ്ലാക്കിനു ശേഷം മറ്റൊരു മമ്മൂട്ടി ചിത്രത്തിലാണ് റഹ്മാന് വീണ്ടും പ്രത്യക്ഷപ്പെട്ടത്.\nരാജമാണിക്യത്തില് മമ്മൂട്ടിയുടെ സന്തതസഹചാരിയായ കഥാപാത്രമായിട്ടാണ് റഹ്മാന് പ്രത്യക്ഷപ്പെട്ടത്. രാജമാണിക്യം സൂപ്പര്‍ഹിറ്റായതോടെ റഹ്മാന് മലയാളത്തില് കൂടുതല് അവസരങ്ങള് കൈവന്നിരിക്കുകയാണ്.\nറഹ്മാന് അടുത്തതായി അഭിനയിക്കുന്നതും സൂപ്പര്‍താര ചിത്രത്തിലാണ്. മോഹന്‍ലാല് നായകനായ മഹാസമുദ്രം ആണ് റഹ്മാന്റെ പുതിയ ചിത്രം. ഈ ചിത്രത്തിലും ഉപനായകവേഷം തന്നെ.\nഒരു കാലത്ത് കൗമാരപ്രായക്കാരുടെ ഹരമായിരുന്ന റഹ്മാന് തീര്‍ത്തും പുതിയ രൂപഭാവങ്ങളോടെയാണ് മലയാളത്തില് തിരിച്ചെത്തിയിരിക്കുന്നത്. ഏതാനും വര്‍ഷം മുമ്പ് ഡ്രീംസ് എന്ന ചിത്രത്തിലൂടെ ഒരു തിരിച്ചുവരവിന് ശ്രമിച്ചിരുന്നെങ്കിലും അത് ഫലം കണ്ടില്ല. എന്നാല് ഇത്തവണ റഹ്മാന് ശ്രദ്ധ നേടിയെടുക്കാനും അതുവഴി മലയാളത്തില് സജീവമാവാനും കഴിഞ്ഞിരിക്കുന്നു.


ഗായകൻ അലി സഫറിനെതിരെ പാക് നടി: രണ്ട് മക്കളുടെ അമ്മയെന്നറിയാതെ പീഡിപ്പിച്ചു!! | Pakistani actress accuses Ali Zafar of sexual harassment - Malayalam Oneindia\nPublished: April 20 2018, 0:32 [IST]\nമുംബൈ: ഗായകൻ അലി സഫറിനെതിരെ ലൈംഗികാരോപണവുമായി പാക് നടി രംഗത്ത്. പാകിസ്താനി നടിയും ഗായികയുമായ വനിതയാണ് മൈക്രോ ബ്ലോഗിംഗ് വെബ്സൈറ്റിൽ അലി സഫറിനെതിരെ ആരോപണം ഉന്നയിച്ചിട്ടുള്ളത്. താൻ രണ്ട് മക്കളുടെ അമ്മയാണെന്നറിയാതെ ഒന്നിലധികം തവണ ഉപദ്രവിച്ചുവെന്നാണ് നടി ആരോപിക്കുന്നത്.\nതന്റെ അനുഭവം തുറന്നുപറയുന്നത് വഴി സമൂഹത്തിൽ ഇത്തരം സംഭവങ്ങൾ മൂടിവെക്കുന്നത് അവസാനിപ്പിക്കാനുള്ള ശ്രമമാണെന്നും നടി ട്വിറ്ററിൽ കുറിക്കുന്നു. ഇത് തുറന്നുപറയുക എളുപ്പമല്ല... എന്നാൽ നിശബ്ദരായിരിക്കുക എന്നതും കഠിനമാണ്. ഇനിയും #MeToo ഹാഷ് ടാഗുകൾ ഉണ്ടാകുന്നതിനെ എന്റെ മനസ്സാക്ഷി അനുവദിക്കുന്നില്ലെന്നും നടി കൂട്ടിച്ചേർക്കുന്നു.\nപെൺകുട്ടികൾക്ക് വേണ്ടി ശബ്ദമുയർത്തും\nഒരു സ്ത്രീയെന്ന നിലയിലും സെലിബ്രിറ്റിയെന്ന നിലയിലും അമ്മയെന്ന നിലയിലും ഇത്തരം സാഹചര്യങ്ങളിൽ യുവതയ്ക്ക് വേണ്ടി ശബ്ദമുയർത്തുമെന്നും പിന്തുണയ്ക്കുമെന്നും മീഷ പറയുന്നു. പ്രത്യേകിച്ച് പെൺകുട്ടികൾക്ക് വേണ്ടി ശബ്ദമുയർത്തുമെന്നും നടി കുറിക്കുന്നു. പാകിസ്താനിൽ സ്വന്തമായ പാതയുണ്ടാക്കാൻ ആഗ്രഹിക്കുന്ന പെൺകുട്ടികളെ പിന്തുണയ്ക്കുമെന്നും അവർ ട്വീറ്റിൽ കുറിക്കുന്നു.\nഏത് പെൺകുട്ടിയ്ക്കും സംഭവിക്കാം\nഒരു സ്ത്രീയെന്ന നിലയിൽ ലൈംഗിക പീഡനത്തെക്കുറിച്ച് സംസാരിക്കാൻ ചില പ്രശ്നങ്ങളുണ്ട്. എന്നെപ്പോലെ അംഗീകരിക്കപ്പെട്ട ഒരു കലാകാരിയ്ക്ക് ഇത് സംഭവിച്ചെങ്കിൽ ഏത് പെൺകുട്ടിയ്ക്കും ഇത് സംഭവിക്കാം. ഇത് സിനിമാ മേഖലയെ തകർക്കാം, അതെന്നെ വളരെയധികം ഉത്കണ്ഠയ്ക്കിടയാക്കുന്നുവെന്നും അവർ ട്വിറ്ററിൽ കുറിക്കുന്നു.\nസഹപ്രകവർത്തകനിൽ നിന്ന് നേരിട്ടത്\nഒരേ മേഖലയിലെ സഹപ്രവർത്തകനായ അലി സഫറിൽ നിന്ന് ശാരീരിക പീഡനം ഏൽക്കേണ്ടിവന്നതായും അത് താൻ ചെറിയ കുട്ടിയായിരിക്കുമ്പോഴല്ലെന്നും അവർ ഓർമിപ്പിക്കുന്നു. ശാക്തീകരിക്കപ്പെട്ട സ്ത്രീയും രണ്ട് മക്കളുടെ അമ്മയുമായ തനിക്കാണ് ഇത് സംഭവിച്ചിട്ടുള്ളതെന്നും അവർ പറയുന്നു. തനിക്കും കുടുംബത്തിനും കനത്തമായ ആഘാതമേൽപ്പിച്ച സംഭവമാണ് ഇതെന്നും അവർ പറയുന്നു. അലിയെ വർഷങ്ങളായി അറിയാം, അലിക്കൊപ്പം നിരവധി വേദികൾ പങ്കിട്ടിട്ടുണ്ട്. ഒറ്റുകൊടുക്കപ്പെട്ട അനുഭവമാണ് ഇപ്പോഴുള്ളത്. പക്ഷേ എനിക്കറിയാം ഞാൻ ഒറ്റയ്ക്കല്ലെന്ന്.\nഅതിക്രമമുണ്ടാകുമ്പോൾ നിശബ്ദമായിരിക്കുന്ന പ്രവണത തകർക്കാനുള്ള സംസ്കാരത്തിന് തുടക്കം കുറിക്കുകയാണ്. ഇതേ കാര്യം രാജ്യത്തെ മറ്റ് പെൺകുട്ടികൾക്ക് പ്രചോദനമാകണമെന്നും അവർ ആഗ്രഹിക്കുന്നു. നമ്മുടെ ശബ്ദമാവാൻ നമ്മൾ മാത്രമേ ഉള്ളൂവെന്നും സമയമാകുമ്പോൾ ശബ്ദമുയർത്തണമെന്നും അവർ ട്വിറ്ററിൽ കുറിക്കുന്നു. ഈ വർഷത്തെ അക്കാദമി അവാർഡ് ദാന ചടങ്ങിൽ വെച്ച് ആരംഭിച്ച #meToo ക്യാമ്പെയിന് തുടക്കം കുറിച്ചത്.\npakistan actress singer harassment woman twitter tweet പാകിസ്താന് നടി ഗായിക ഉപദ്രവം ട്വിറ്റർ ട്വീറ്റ് പെൺകുട്ടി സ്ത്രീ\nPakistani singer on Thursday accused actor-singer Ali Zafar of sexual harassment. Pakistani singer and actress Meesha Shafi took to the micro-blogging site and revealed that she was sexually harassed by Ali Zafar more than one occasion and he harassed her despite knowing that she'samother of two children.\nStory first published: Friday, April 20, 2018, 0:32 [IST]


ശാസ്ത്രനാടകയാത്ര - KSSP\nഅന്താരാഷ്ട്ര രസതന്ത്ര വര്‍ഷാഘോഷത്തിന്റെ ഭാഗമായി സംഘടിപ്പിച്ച ശാസ്ത്രനാടകയാത്ര എറണാകുളം ജില്ലയില് വിജയകരമായി പര്യടനം പൂര്‍ത്തിയാക്കി. സെപ്തംബര് 26ന് അങ്കമാലിയില് ഉദ്ഘാടനം ചെയ്യപ്പെട്ട പരിപാടി ഒക്ടോബര് 1ന് നേര്യമംഗലം നവോദയ സ്ക്കൂളിലെ അവതരണത്തോടെ സമാപിച്ചു. ജില്ലയില് 24 കേന്ദ്രങ്ങളിലായിരുന്നു നാടകാവതരണം.\nമാഡം ക്യൂറിയുടെ ജീവിത സന്ദര്‍ഭങ്ങളെ ആസ്പദമാക്കി തയ്യാറാക്കിയ ലഘുനാടകമായിരുന്നു യാത്രയിലെ മുഖ്യയിനം. ശാസ്ത്രപ്രഭാഷണം, രസതന്ത്ര മാജിക്, രസതന്ത്ര പാനല് പ്രദര്‍ശനം എന്നിവയും ഇതിന്റെ ഭാഗമായിരുന്നു. ശാസ്ത്രപുസ്തക പ്രചരണത്തിലൂടെ സാമ്പത്തിക സമാഹരണം നടത്തിയാണ് ഇത് സംഘടിപ്പിച്ചത്. ഒരു ദിവസം4കേന്ദ്രങ്ങളില്3എണ്ണവും വിദ്യാലയങ്ങളിലായിരുന്നു. വൈകുന്നേര കേന്ദ്രം പൊതുയിടത്താണ് ഒരുക്കിയത്. എഴുപുന്ന ഗോപിനാഥ്, ഷാജി തൃപ്പൂണിത്തുറ, അമ്പിളി, രാമചന്ദ്രന് മുളന്തുരുത്തി, സതീഷ് കോലഞ്ചേരി എന്നിവര് ടീമില് ഉള്‍പ്പെട്ടിരുന്നു. കൂടല് ശോഭന് മാനേജരായി പ്രവര്‍ത്തിച്ചു. സംവിധാന നേതൃത്വം എം.കെ. രാജേന്ദ്രന് നിര്‍വ്വഹിച്ചു.


ഉത്സവകാലത്ത് ആംപിയർ ഇലക്ട്രിക്ക് സ്കൂട്ടറുകൾക്ക് ഡിസ്‌ക്കൗണ്ടുകളും ആനുകൂല്യങ്ങളും - Malayalam DriveSpark\nഉത്സവകാലത്ത് ആംപിയർ ഇലക്ട്രിക്ക് സ്കൂട്ടറുകൾക്ക് ഡിസ്‌ക്കൗണ്ടുകളും ആനുകൂല്യങ്ങളും\nPublished: Wednesday, September 25, 2019, 12:32 [IST]\nഇന്ത്യൻ വിപണിയിലെ ആംപിയർ വെഹിക്കിൾസ് തങ്ങളുടെ ശ്രേണിയിലുള്ള മുഴുവൻ ഇലക്ട്രിക്ക് സ്കൂട്ടറുകൾക്കും ആനുകൂല്യങ്ങളും കിഴിവുകളും പ്രഖ്യാപിച്ചു. ഉത്സവ സീസൺ ആരംഭിക്കുന്നതോടെയാണ് പുതിയ ഓഫറുകൾ കമ്പനി പ്രഖ്യാപിച്ചത്.\nകമ്പനിയുടെ ആദ്യത്തെ ഉത്സവ പദ്ധതിയാണിത്. ഏതെങ്കിലും ആംപിയർ ഇലക്ട്രിക്ക് സ്കൂട്ടർ സ്വന്തമാക്കുന്നതിലൂടെ മികച്ച ഇൻ-ക്ലാസ് ആനുകൂല്യങ്ങൾ കമ്പനി അവകാശപ്പെടുന്നു.\n26,990 രൂപ വരെ വിലവരുന്ന ഇലക്ട്രിക്ക് സ്കൂട്ടറിലുടനീളം കമ്പനി കിഴിവുകളും ആനുകൂല്യങ്ങളും വാഗ്ദാനം ചെയ്യുന്നു. ആംപിയർ ഇലക്ട്രിക്ക് വാഹനങ്ങൾക്ക് നൽകുന്ന ഉത്സവ സീസൺ ആനുകൂല്യങ്ങൾക്ക് 2019 സെപ്റ്റംബർ 20 മുതൽ ഒക്ടോബർ 31 വരെയാണ് കാലാവധി നിശ്ചയിച്ചിരിക്കുന്നത്.\nഗ്രീവ്സ് കോട്ടൺ ലിമിറ്റഡിന്റെ ഭാഗമായ കമ്പനി വിപണിയിലെ പ്രധാന ഇലക്ട്രിക്ക് സ്കൂട്ടർ നിർമ്മാതാക്കളിൽ ഒരാളാണ്. കുറഞ്ഞതും ഉയർന്നതുമായ ഇലക്ട്രിക്ക് സ്കൂട്ടറുകൾ ആംപിയർ വാഗ്ദാനം ചെയ്യുന്നു. അവ താങ്ങാവുന്നതും കാര്യക്ഷമവുമാണ്. ഡിസ്‌ക്കൗണ്ട്, ഫെസ്റ്റിവൽ സീസൺ ആനുകൂല്യങ്ങൾ കൂടാതെ, ആംപിയർ വാഹനങ്ങൾ ഉപഭോക്താക്കൾക്ക് ആകർഷകമായ ഫിനാൻസ് പദ്ധതികളും വാഗ്ദാനം ചെയ്യുന്നുണ്ട്.\nനിലവിൽ ആറ് ഇലക്ട്രിക്ക് സ്കൂട്ടറുകളാണ് ഇന്ത്യൻ വിപണിയിൽ കമ്പനി വാഗ്ദാനം ചെയ്യുന്നത്. ഇതിൽ V48, V48 Li, റിയോ, റിയോ Li, മാഗ്നസ്, സീൽ എന്നിവ ഉൾപ്പെടുന്നു. V48, റിയോ പോലുള്ള കുറഞ്ഞ വേഗതയുള്ള പതിപ്പ് മുതൽ സീൽ പോലുള്ള അതിവേഗ ഇലക്ട്രിക്ക് മോഡലുകൾ വരെ കമ്പനിയുടെ ശ്രേണിയിൽ ഉൾക്കൊള്ളുന്നു.\nആംപിയർ വെഹിക്കിൾസിന്റെ മുൻനിര മോഡലായ സീലിന് ഇന്ത്യൻ വിപണിയിൽ മികച്ച പ്രതികരണമാണ് ലഭിച്ചത്. ഈ മോഡൽ നല്ല പ്രകടനവും മികച്ച കാര്യക്ഷമതയും വാഗ്ദാനം ചെയ്യുന്നു. 60V / 30Ah അഡ്വാൻസ്ഡ് ലിഥിയം അയൺ ബാറ്ററി പായ്ക്കിലേക്ക് 12 കിലോവാട്ട് ഇലക്ട്രിക്ക് മോട്ടോർ ഇണചേർന്നതാണ് ഈ ഇലക്ട്രിക്ക് സ്കൂട്ടർ.\nഒറ്റ ചാർജിൽ പരമാവധി 75 കിലോമീറ്റർ ദൂരം സീൽ ഇലക്ട്രിക്ക് വാഗ്ദാനം ചെയ്യുന്നു. 55 കിലോമീറ്ററാണ് ഇതിന്റ ഉയർന്ന സ്പീഡ്. സീലിന്റെ ബാറ്ററികൾ പൂർണ്ണമായും ചാർജ് ചെയ്യാൻ അഞ്ച് മുതൽ ആറ് മണിക്കൂർ വരെ എടുക്കും. 130 കിലോഗ്രാം പേലോഡാണ് സ്‌കൂട്ടറിന് വഹിക്കാൻ കഴിയുന്നത്. ഒപ്പം രണ്ട് വർഷത്തെ വാറണ്ടിയും ബാറ്ററിക്ക് ലഭിക്കും.\nസവിശേഷതകളുടെ കാര്യത്തിൽ, സീൽ ഇലക്ട്രിക്ക് സ്കൂട്ടറിൽ എൽഇഡി ഡിആർഎൽ, ഹെഡ്‌ലാമ്പുകൾ, ടൈൽ‌ലൈറ്റുകൾ, മുൻവശത്തുള്ള ടെലിസ്‌കോപ്പിക് ഫോർക്കുകൾ, പിൻഭാഗത്ത് ഡ്യുവൽ-ഷോക്ക് അബ്സോർബറുകൾ, റീജനറേറ്റീവ് ബ്രേക്കിംഗ്, രണ്ട് റൈഡിംഗ് മോഡുകൾ (എക്കണോമി & സ്‌പോർട്ട്) വേർപെടുത്താവുന്ന ബാറ്ററി പായ്ക്ക് എന്നിവയുണ്ട്.\nഇന്ത്യൻ ഇ-മൊബിലിറ്റി ഇരുചക്ര വാഹന വിഭാഗത്തിലെ ജനപ്രിയ ബ്രാൻഡുകളിലൊന്നാണ് ആംപിയർ വെഹിക്കിൾസ്. ലോ-സ്പീഡ് കമ്മ്യൂട്ടർ ലെവൽ മുതൽ ഹൈ സ്പീഡ് റേഞ്ച് വരെയുള്ള നിരവധി ഇലക്ട്രിക്ക് സ്കൂട്ടറുകൾ കമ്പനി വാഗ്ദാനം ചെയ്യുന്നു. ആംപിയറിൽ നിന്നുള്ള ഇലക്ട്രിക്ക് സ്കൂട്ടറുകൾ അവാൻ മോട്ടോഴ്‌സ്, ഓകിനാവ ശ്രേണി എന്നിവയോടാണ് വിപണിയിൽ മത്സരിക്കുന്നത്.\nAmpere Vehicles has announced festive season discounts and benefits. Read more Malayalam\nStory first published: Wednesday, September 25, 2019, 12:32 [IST]


സൗദി ഫ്ലൈറ്റിൽ ലൈംഗികചേഷ്ട കാണിച്ച് ജയിലിലായ മലയാളിക്ക് ജാമ്യം ലഭിച്ചു. – Pravasi Corner\nസൗദി ഫ്ലൈറ്റിൽ ലൈംഗികചേഷ്ട കാണിച്ച് ജയിലിലായ മലയാളിക്ക് ജാമ്യം ലഭിച്ചു.\nവിമാനത്തിനുള്ളിൽ വെച്ച് എയര് ഹോസ്റ്റസിന് മുമ്പില് സിബ് ഊരി ലൈംഗിക ചേഷ്ട കാണിച്ച പ്രവാസി മലയാളി കോട്ടയം സ്വദേശി അബ്ദുൾ ഷാഹിദ് ഷംസുദ്ദിന് (24) ജാമ്യം ലഭിച്ചു. രണ്ടു ദിവസം ഡൽഹിയിലെ തീഹാർ ജയിലിൽ കഴിഞ്ഞ ഇയാൾ കഴിഞ്ഞ ദിവസമാണ് പുറത്തിറങ്ങിയത്.\nകേസ് എങ്ങിനെയെങ്കിലും ഒത്തുതീർപ്പാക്കാനുള്ള ശ്രമമാണ് ഇപ്പോൾ യുവാവിന്റെ ഭാഗത്ത് നിന്നും ഉണ്ടാവുന്നത്. എന്നാൽ യാതൊരു വിധത്തിലുമുള്ള ഒത്തു തീർപ്പിനും തയ്യാറല്ല എന്നാണ് യുവാവ് അപമാനിച്ചുവെന്ന് പറയപ്പെടുന്ന എയർഹോസ്റ്റസിന്റെയും സൗദി എയർലൈൻ അധികൃതരുടെയും നിലപാട്.\nഇനി ഒരാളും ഇത്തരത്തിലുള്ള ഒരു കൃത്യത്തിന് മുതിരരുത് എന്ന നിലപാടാണ് സൗദി എയർലൈൻസ് അധികൃതർക്കുള്ളത്. അതിനായി ഈ വാർത്തക്ക് പരമാവധി പ്രചാരം കൊടുക്കുകയാണ് ഇവർ. അതിന്റെ ഭാഗമായി ഇന്ന് ഈ വാർത്ത ഇന്ത്യയിലെ ദേശീയ മാധ്യമങ്ങളെല്ലാം വലിയ പ്രാധാന്യത്തോടെയാണ് പ്രസിദ്ധീകരിച്ചിട്ടുള്ളത്. ഇന്ത്യാ ടിവിയും, എൻ ഡി ടിവിയും ‘ഷോക്കിങ് ന്യൂസ്’ എന്ന പേരിലാണ് ഈ വാർത്ത പ്രസിദ്ധീകരിച്ചിട്ടുള്ളത്.\nസൗദി എയർലൈൻസിൽ സൗദിയിൽ നിന്നും നാട്ടിലേക്ക് ഡൽഹി വഴി തിരിച്ചു വരികയായിരുന്ന അബ്ദുൽ ഷാഹിദ് ഷംസുദ്ദീൻ വിമാനത്തിൽ വെച്ച് പുക വലിക്കാൻ അനുവദിക്കാത്തതിനാണ് എയർഹോസ്റ്റസിനെ ലൈംഗിക ചേഷ്ട കാണിച്ച് അപമാനിക്കാൻ ശ്രമിച്ചത് എന്നാണ് ആരോപണം.\nവിമാനം ഡൽഹി എയർപോർട്ടിൽ ഇറങ്ങിയ ഉടനെ തന്നെ ഇയാളെ സി.ഐ.എസ്.എഫ് ഉദ്യോഗസ്ഥർ പിടികൂടി ഡൽഹി പൊലീസിന് കൈമാറുകയായിരുന്നു. ഷംസുദ്ദീനെതിരെ സ്ത്രീത്വത്തെ അപമാനിച്ചതിന് ഡൽഹി പോലീസ് കേസെടുത്തു കോടതിയിൽ ഹാജരാക്കുകയും കോടതി തീഹാർ ജയിലിലേക്ക് റിമാൻഡ് ചെയ്യുകയുമായിരുന്നു.\nഅതെ സമയം താൻ സിബ് അഴിച്ചു കാണിച്ചിട്ടില്ലെന്ന് അബ്ദുൽ ഷാഹിദ് ഷംസുദ്ദീൻ പറഞ്ഞു. താനിരിക്കുന്ന സീറ്റിന്റെ അടുത്തുള്ള മൂന്ന് സീറ്റ് കാലിയായിരുന്നു. തന്റെ മുന്നിലുള്ള സീറ്റിൽ വന്നിരുന്ന എയർഹോസ്റ്റസുമായി താൻ സംസാരിച്ചിരുന്നു. പിന്നീട് അവർ കാര്യമില്ലാതെ തന്നോട് ചൂടാവുകയായിരുന്നു എന്ന് അബ്ദുൽ ഷാഹിദ് ഷംസുദ്ദീൻ പറഞ്ഞു.\nതുടർന്ന് എയർഹോസ്റ്റസുമായി വാക്കു തർക്കം ഉണ്ടായി. പിന്നീട് മൂത്രമൊഴിക്കാനായി ബാത്റൂമിൽ കയറിയപ്പോൾ തന്നെ ബാത്റൂമിനകത്താക്കി പുറത്ത് നിന്ന് പൂട്ടിയിടുകയാണ് എയർഹോസ്റ്റസ് ചെയ്തത്. ആ സമയത്ത് മാത്രമാണ് താൻ ബാത്റൂമിനകത്ത് വെച്ച് പുകവലിച്ചതെന്നാണ് ഷംസുദ്ദീൻ പറയുന്നത്.


മോളിവുഡ് നിരൂപണം : നിദ്ര\nവിജയ് മേനോന്,ശാന്തി കൃഷ്ണ, ലാലു അലക്സ് എന്നിവരെ കേന്ദ്ര കഥാപാത്രങ്ങളാക്കി മണ്മറഞ്ഞുപോയ അതുല്യപ്രതിഭ ശ്രി.ഭരതന് 1981ല് അണിയിച്ചൊരുക്കിയ സിനിമയാണ് നിദ്ര. 31 വര്‍ഷങ്ങള്‍ക്കു ശേഷം ലുക്സാം ക്രിയെഷന്സിനു വേണ്ടി ഭരതന്റെ മകന് സിദ്ധാര്‍ഥ് ഭരതന് നിദ്ര എന്ന സിനിമയെ പുനരാവിഷ്കരിചിരിക്കുന്നു. വിജയ് മേനോന് അവതരിപിച്ച നായക കഥാപാത്രം പുതിയ നിദ്രയില് അവതരിപ്പിച്ചിരിക്കുന്നത് സംവിധായകന് കൂടിയായ സിദ്ധാര്‍ഥ് ഭരതനാണ്. റീമ കല്ലിങ്ങല് നായികയായ ഈ സിനിമയില് നമ്മള് ഫെയിം ജിഷ്ണു രാഘവന്, തലൈവാസല് വിജയ്, വിജയ് മേനോന്, മണികണ്ടന്, ശിവജി ഗുരുവായൂര്, രാജിവ് പരമേശ്വരന്, കെ.പി.എ.സി.ലളിത, സരയൂ, അംബിക മോഹന് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ഭരതന് എഴുതിയ തിരക്കഥയ്ക്കും സംഭാഷണങ്ങള്‍ക്കും കാലാനുശ്രിതമായ മാറ്റങ്ങള് വരുത്തിയാണ് സിദ്ധാര്‍ഥ് പുതിയ നിദ്ര ഒരുക്കിയത്. സോള്‍ട്ട് ആന്‍ഡ് പെപ്പര് സിനിമയുടെ കഥ എഴുതിയ സന്തോഷ് എച്ചിക്കാനവും സിദ്ധാര്തും ചേര്‍ന്നാണ് നിദ്രയുടെ തിരക്കഥയിലും സംഭാഷണങ്ങളിലും മാറ്റങ്ങള് വരുത്തിയത്. ചാപ്പ കുരിശ് എന്ന സിനിമയുടെ സംവിധായകനും ബിഗ് ബി, ഡാഡി കൂള് സിനിമകളുടെ ചായഗ്രഹകനുമായ സമീര് താഹിര് ആണ് നിദ്രയ്ക്കു വേണ്ടി മനോഹരമായ വിഷ്വല്‍സ് ഒരുക്കിയത്. റഫീക്ക് അഹമ്മദ് എഴുതിയ വരികള്‍ക്ക് ജാസി ഗിഫ്റ്റ് ഈണം പകര്‍ന്ന മൂന്ന് പാട്ടുകളാണ് സിനിമയിലുള്ളത്. ഭവന് ശ്രീകുമാറാണ് ചിത്രസന്നിവേശം.\nചാലകുടിയിലെ പ്രശസ്തമായ തറവാട്ടിലെ മേനോന്റെ മൂന്ന് ആണ്മക്കളില് രണ്ടാമനാണ് രാജു. ഉപരിപടനത്തിനു ശേഷം നാട്ടില് തിരിച്ചെത്തിയ രാജു കളിക്കൂട്ടുകാരിയായ ആശ്വതിയുമായി പ്രണയത്തിലാണ്. മേനോന്റെ തറവാട്ടിലെ ഡ്രൈവര് ആയിരുന്ന ആളുടെ മകളാണ് അശ്വതി എന്നറിഞ്ഞിട്ടും മേനോന് ആ വിവാഹത്തിനു സമ്മതം നല്‍കിയതിനു പിന്നിലൊരു കാരണമുണ്ട്. രോഗബാധിതനായ മേനോന്റെ ഭാര്യയുടെ മരണവാര്‍ത്ത അറിഞ്ഞ രാജുവിന്, അമ്മയുടെ മരണം വരുത്തിയ ദുഃഖം അവന്റെ മാനസിക നില തെറ്റിക്കുന്ന അവസ്ഥയിലെത്തിച്ചു. ഒരുപാട് നാളത്തെ ശുശ്രൂഷയ്ക്ക് ശേഷമാണ് രാജു പൂര്‍ണ ആരോഗ്യവാനായി ജീവിതത്തിലേക്ക് മടങ്ങിവന്നത്. അത് കൊണ്ട് തന്നെ രാജുവിന്റെ ഏതാഗ്രഹവും മേനോന് സാധിച്ചു കൊടുക്കുവാന് തയ്യാറായിരുന്നു. ജീവിതത്തോട് വ്യതസ്തമായ കാഴ്ചപ്പാടുകള് ഉള്ള, കാടുകളെയും മരങ്ങളെയും പുഴകളെയും പ്രകൃതിയെയും ഒരുപാട് സ്നേഹിക്കുന്ന, സ്വഭാവത്തില് വളരെയേറ പ്രത്യേകതകളുള്ള രാജവിന്റെ അസുഖം ആശ്വതിയ്ക്കും അറിയാമായിരുന്നു. മേനോന്റെ ആദ്യപുത്രന് വിശ്വം ആകട്ടെ പണം ഉണ്ടാക്കണം എന്ന ആഗ്രഹുവുമായി വന്‍കിട ബിസിനസ് പദ്ധതികളെല്ലാം നടപ്പിലാക്കാന് ശ്രമിക്കുന്ന വ്യക്തിയാണ്. വിശ്വവും അയാളുടെ അളിയന്മാരും മേനോന്റെ വീടിരിക്കുന്ന പരിസരത്തുള്ള കാടും മരങ്ങളും നശിപിച്ചു അവിടെ വലോയൊരു റിസോര്‍ട്ട് നിര്‍മ്മിക്കാനുള്ള ശ്രമത്തിലാണ്. ഇതറിയുന്ന രാജു അതിനെതിരെ പ്രതികരിക്കുകയും അവരുമായി നിരന്ധരം വഴക്കിടുകയും ചെയ്യുന്നു. സാധാരണ രീതിയില് ചിന്തിക്കുന്ന ഏതൊരു മനുഷ്യനും രാജുവിന് ഭ്രാന്താണെന്നെ തോന്നുകയുള്ളൂ. പക്ഷെ, വേറിട്ട രീതിയില് ചിന്തിക്കുന്ന രാജുവിനെ അയാളുടെ ഭാര്യ അശ്വതി ഒഴികെ മറ്റെലാവരും ഭ്രാന്തനായി ചിത്രീകരിക്കുന്നു. ഈ സംഭവങ്ങളോട് രാജു എങ്ങനെയൊക്കെ പ്രതികരിക്കുന്നു, അയാളുടെ ജീവിതത്തില് പിന്നീട് എന്തൊക്കെ സംഭവിക്കുന്നു എന്നതാണ് ഈ സിനിമയുടെ കഥ.\n1981ല് ഭരതന് തിരക്കഥയെഴുതി സംവിധാനം ചെയ്ത നിദ്ര എന്ന സിനിമയുടെ റീമേക്ക് ആണ് സിദ്ധാര്‍ഥ് ഭരതന് സംവിധാനം ചെയ്ത 2012ലെ നിദ്ര. ഭരതന്റെ നിദ്രയിലെ തിരക്കഥയില് കാലാനുശ്രിതമായ മാറ്റങ്ങള് മാത്രം വരുത്തിയാണ് സിദ്ധാര്‍ഥ് ഈ സിനിമയുടെ തിരക്കഥ രചന നിര്‍വഹിച്ചിരിക്കുന്നത്. നല്ല സിനിമകളുടെ അടിസ്ഥാനം കെട്ടുറപ്പുള്ള ശക്തമായ തിരക്കഥ തന്നെ എന്ന് ഈ സിനിമയിലൂടെ പ്രേക്ഷകര്‍ക്ക് തിരിച്ചറിയാന് സാധിക്കും. മലയാള സിനിമകളിലെ നല്ല സിനിമകളുടെ പട്ടികയെടുത്തു നോക്കിയാല് ഭരതന്റെ തിരക്കഥയിലുള്ളതും സംവിധാനത്തിലുള്ളതുമായ സിനിമകളുടെ എണ്ണം ഒരുപാടുണ്ടാകും. ഭരതന് സംവിധാനം ചെയ്ത സിനിമകളില് ഒട്ടും തന്നെ ശ്രദ്ധിക്കപെടാത്ത സിനിമയായിരുന്നു നിദ്ര. അതുകൊണ്ട് തന്നെയായിരിക്കും സിദ്ധാര്‍ഥ് ഇന്നത്തെ തലമുറയിലുള്ള പ്രേക്ഷകര്‍ക്കായി ആ സിനിമ റീമേക്ക് ചെയ്യുവാന് തീരുമാനിച്ചത്. സിനിമയുടെ ആദ്യപകുതിയില് സിദ്ധാര്‍ഥ് - റീമ എന്നിവര് വര്‍ഷങ്ങള്‍ക്കു ശേഷം കാണുകയും, ഇപ്പോഴും പരസ്പരം സ്നേഹിക്കുന്നു എന്ന് കാണിക്കുന്ന രംഗങ്ങളും ഒഴികെ മറ്റെല്ലാ രംഗങ്ങളും മികവു പുലര്‍ത്തിയത് കൊണ്ടാവണം ഈ സിനിമ പ്രേക്ഷകരെ ഏറെ രസിപ്പിച്ചത്. ഭരതന് എന്ന അതുല്യ പ്രതിഭയുടെ എല്ലാ സിനിമകളും ഇന്നത്തെ തലമുറയിലെ പ്രേക്ഷകര്‍ക്കായി റീമേക്ക് ചെയ്യപെടും എന്ന് കരുതാം.\nസിദ്ധാര്‍ഥ് ആദ്യമായി സംവിധാനം ചെയുന്ന സിനിമയാണ് നിദ്ര. സാധാരണ ഏതൊരു മനുഷ്യനെയും പോലെ ചെറിയ ചെറിയ മാനസിക പ്രശ്നങ്ങളുള്ള, വേറിട്ട രീതിയില് ചിന്തികുകയും പ്രവര്‍ത്തിക്കുകയും ജീവിക്കുകയും ചെയ്യുന്ന രാജു എന്ന വ്യക്തിയെ സമൂഹം എങ്ങനെ നോക്കികാണുന്നു എന്ന ഭരതന്റെ കഥയെ ഏറ്റവും മനോഹരമായി സംവിധാനം ചെയ്തിരിക്കുകയാണ് സിദ്ധാര്‍ഥ്. പഴയ നിദ്രയുമായി താരതമ്യം ചെയ്യുമ്പോള് ചെറിയ തെറ്റ്കുറ്റങ്ങളൊക്കെ തിരക്കഥയില് [സിദ്ധാര്‍ഥ് എഴുതിയ തിരക്കഥ] ഉണ്ടെങ്കിലും, ഒരു സംവിധായകനെന്ന നിലയില് മികച്ച അഭിനേതാക്കളെ അഭിനയിപ്പികുകയും, നല്ല സാങ്കേതിക മികവോടെ സിനിമയെ സമീപിക്കുകയും, അതിശയോക്തിയില്ലാതെ വിശ്വസനീയമായ രീതിയില് കഥ പറഞ്ഞുപോവുകയും ചെയ്തിരിക്കുന്നു സിദ്ധാര്‍ഥ്. മലയാള സിനിമയില് നല്ല സിനിമകള് അവസാനിച്ചിട്ടില്ല എന്ന് ഒരിക്കല് കൂടി തെളിയിച്ചിരിക്കുകയാണ് നിദ്ര സിനിമയുടെ നിര്‍മ്മാതാവ് ലുക്ക്സാം ക്രിയേഷന്‍സിന്റെ സാരഥി സദാനന്ദന്. ഇന്നത്തെ തലമുറയിലുള്ള പ്രേക്ഷകര് ഈ സിനിമ സ്വീകരിക്കുമോ എന്നുപോലും ഉറപ്പില്ലാത്ത അവസരത്തില്, സംവിധായകന് പിന്തുണ നല്‍ക്കി കൊണ്ട് നിദ്ര നിര്‍മ്മിക്കാന് തീരുമാനിച്ച സദാനന്ദനും, സംവിധായകന് സിദ്ധാര്‍ത്തിനും അഭിനന്ദനങ്ങള്!\nബിഗ് ബി എന്ന സിനിമയിലൂടെ മികച്ച ചായഗ്രഹകനാണ് താനെന്നു തെളിയിച്ച സമീര് താഹിര് ആണ് നിദ്രയ്ക്കു വേണ്ടി ചായാഗ്രഹണം നിര്‍വഹിച്ചത്. മനോഹരമായ വിഷ്വല്‍സ് ഒരുക്കി ഈ സിനിമയെ സമ്പന്നമാക്കാന് സമീറിന് സാധിച്ചു. സമീര് ചിത്രീകരിച്ച രംഗങ്ങള് സന്നിവേശം ചെയ്ത ഭവന് ശ്രീകുമാറും മികവു പുലര്‍ത്തി. ഭ്രാന്തമായ അവസ്ഥയിലേക്ക് നായക കഥാപാത്രം പോകുന്ന രംഗങ്ങള്‍ക്ക് അനിയോജ്യമായ പശ്ചാത്തല സംഗീതം ഒരുക്കിയ പ്രശാന്ത് പിള്ളയും മികവു തെളിയിച്ചു. റഫീക്ക് അഹമ്മദ് എഴുതിയ വരികള്‍ക്ക് ജാസി ഗിഫ്റ്റ് ഈണമിട്ട പാട്ടുകളും നന്നായി. ഈ സിനിമയ്ക്ക് വേണ്ടി പ്രവര്‍ത്തിച്ച ഓരോ സാങ്കേതിക പ്രവര്‍ത്തകരും ഈ സിനിമയുടെ വിജയത്തില് പങ്കാളികളാണ്.\nനമ്മള് എന്ന കമല് സിനിമയിലൂടെ അഭിനയ രംഗത്തേക്ക് കടന്നു വന്ന നടന്മാരാണ് ഭരതന്റെ മകന് സിദ്ധാര്‍ഥ് ഭരതനും, രാഘവന്റെ മകന് ജിഷ്ണു രാഘവനും. ഇവര് രണ്ടുപേരും അനുജനും ചേട്ടനുമായാണ് നിദ്രയില് അഭിനയിക്കുന്നത്. രാജു എന്ന കഥാപാത്രത്തെ അതിമനോഹരമായി അവതരിപിച്ചു കൊണ്ട് ശക്തമായ തിരിച്ചുവരവ് നടത്തിയിക്കുകയാണ് സിദ്ധാര്‍ഥ്. അശ്വതി എന്ന കഥാപത്രം അനുഭവിക്കേണ്ടി വരുന്ന മാനസിക സംഘര്‍ഷങ്ങള് വിശ്വസനീയമായ രീതിയില് അഭിനയിച്ചു ബലിപ്പിക്കാന് സാധിച്ച റീമ കല്ലിങ്ങലും മികവു പുലര്‍ത്തി. മികച്ച നടനും നടിയ്ക്കും ഉള്ള സംസ്ഥാന അവാര്‍ഡ് വരെ ലഭിക്കാന് സാധ്യതയുള്ള രീതിയിലാണ് സിദ്ധാര്‍ഥ്-റിമ എന്നിവര് ഈ സിനിമയില് അഭിനയിച്ചിരിക്കുന്നത്. മേനോനായി തലൈവാസല് വിജയും, വിശ്വം ആയി ജിഷ്ണുവും, രാജുവിന്റെ ഡോക്ടറിന്റെ വേഷത്തില് വിജയ് മേനോനും, രാജുവിന്റെ ചേട്ടത്തിയമ്മയായി സരയുവും നല്ല അഭിനയം കാഴ്ച്ചവെചിരിക്കുന്നു. ഇവരെ കൂടാതെ മണികണ്ടന്, ശിവജി ഗുരുവായൂര്, കെ.പി.എ.സി.ലളിത, അംബിക മോഹന് എന്നിവരും ഈ സിനിമയില് അഭിനയിച്ചിരിക്കുന്നു.\n1. കഥ, തിരക്കഥ, സംഭാഷണങ്ങള്\n2. സിദ്ധാര്‍ഥ് ഭരതന്റെ സംവിധാനവും അഭിനയവും\n3. സന്തോഷ് എച്ചിക്കാനം എഴുതിയ സംഭാഷണങ്ങള്\n4. സിദ്ധാര്‍ത്, റിമ കല്ലിങ്ങല് എന്നിവരുടെ മികവുറ്റ അഭിനയം\n5. സമീര് തഹിറിന്റെ ചായാഗ്രഹണം\n6. പ്രശാന്ത് പിള്ളയുടെ പശ്ചാത്തല സംഗീതം\n1. സിനിമയുടെ തുടക്കത്തിലുള്ള രംഗങ്ങള്\nനിദ്ര റിവ്യൂ: ജീവിതഗന്ധിയായ കഥയുള്ള, അതിയശയോക്തിയില്ലാതെ റിയാലസ്റ്റിക്ക് ആയ കഥാസന്ദര്‍ഭങ്ങളിലൂടെ വികസിക്കുന്ന, ശക്തമായ അഭിനയ മുഹൂര്‍ത്തങ്ങളിലൂടെ കടന്നുപോകുന്ന, മികവുറ്റ സംവിധാനവും ചായഗ്രഹണവും പശ്ചാത്തല സംഗീതവും പാട്ടുകളും ഒക്കെയുള്ള നിദ്ര എന്ന സിനിമ കാണുമ്പോള്, 1980-90 കളിലെ സുവര്‍ണ്ണ കാലഘട്ടത്തിലേക്ക് മലയാള സിനിമ തിരികെപോവുകയാണോ എന്ന് നല്ല സിനിമകളെ സ്നേഹിക്കുന്ന പ്രേക്ഷകന് തോന്നിപോകും.നിദ്ര ടീമിനും സിദ്ധാര്‍ത്ഥ് ഭരതനും അഭിനന്ദനങ്ങള്!\nനിദ്ര റേറ്റിംഗ്: 7.30 / 10\nആകെ മൊത്തം: 22 / 30 [7.3 / 10]\nകഥ, തിരക്കഥ: ഭരതന്\nസംഭാഷണം: സന്തോഷ് എച്ചിക്കാനം\nബാനര്: ലുക്ക്സാം ക്രിയേഷന്‍സ്\nനിര്‍മ്മാണം: സദാനന്ദന് ലുക്ക്സാം, ഡെബോബ്രാത് മോണ്ടാല്\nസന്നിവേശം: ഭവന് ശ്രീകുമാര്\nപശ്ചാത്തല സംഗീതം: പ്രശാന്ത് പിള്ള\nLabels: നിദ്ര, സിദ്ധാര്‍ഥ് ഭരതന്\nSreekumar nk 28 February 2012 at 15:31\nസാള്‍ട്ട് ആന്‍ഡ് പെപ്പെരിന്റെ തിരക്കഥ എഴുതിയത് ശ്യാം പുഷ്ക്കരന് & ദിലീഷ് നായര് ആണ് ...\nനിരൂപണം 28 February 2012 at 17:25\nഹലോ ശ്രീകുമാര്, തെറ്റ് തിരുത്തിയതിനു നന്ദി! നിരൂപണം തുടര്‍ന്നും വായികുക, അഭിപ്രായങ്ങള് എഴുതുക.\nSatheesh Haripad 29 February 2012 at 11:09\nറിവ്യൂ നന്നായിട്ടുണ്ട്. നന്നായി ആസ്വദിച്ച് പടം കണ്ടു എന്ന് വ്യക്തം.\nഭരതൻ ചിത്രങ്ങളുടെ ആരാധകർക്ക് തീർച്ചയായും ഇഷ്ടപ്പെടും സിദ്ധാർത്ഥിന്റെ നിദ്ര.ഈ നല്ല ചിത്രം പ്രേക്ഷകർ അംഗീകരിക്കുമെന്നും വിജയിപ്പിക്കുമെന്നും പ്രത്യാശിക്കുന്നു.


100 ദിവസം 100 കർമ പദ്ധതിയുമായി മുഖ്യമന്ത്രി | Madhyamam\nHomechevron_rightNewschevron_rightKeralachevron_right100 ദിവസം 100 കർമ...\ndate_range 30 Aug 2020 10:49 AM GMT\n100 ദിവസം 100 കർമ പദ്ധതിയുമായി മുഖ്യമന്ത്രി\nസാമൂഹിക സുരക്ഷ പെൻഷൻ 100 രൂപ വീതം വർധിപ്പിക്കും\nഭക്ഷ്യ കിറ്റ് വിതരണം നാല് മാസം കൂടി\nതിരുവനന്തപുരം: സാമൂഹിക സുരക്ഷ പെൻഷൻ 100 രൂപ വീതം വർധിപ്പിക്കുന്നതുൾപെടെ അടുത്ത നൂറു ദിവസത്തേക്ക് 100 കർമ പരിപാടികൾ മുഖ്യമന്ത്രി പിണറായി വിജയൻ പ്രഖ്യാപിച്ചു. പെൻഷൻ തുക ഇനി മുതൽ മാസംതോറും വിതരണം ചെയ്യും. 153 കുടുംബാരോഗ്യ കേന്ദ്രങ്ങൾ 100 ദിവസത്തിനകം ഉദ്ഘാടനം ചെയ്യും.\nകോവിഡിനെ പ്രതിരോധിച്ച് കൊണ്ട് ജീവിതത്തെ മുന്നോട്ട് കൊണ്ട് പോകുകയാണ് നാം. ഒരാളും പട്ടിണി കിടക്കാൻ പാടില്ല. 86 ലക്ഷം കുടുംബങ്ങൾക്ക് ഭക്ഷ്യകിറ്റ് വിതരണം ചെയ്തു. പുതിയ ഒന്നരലക്ഷം കാർഡ് ഉടമകൾ ഉൾപെടെ 88 ലക്ഷം കുടുംബങ്ങൾക്ക് ഓണം കിറ്റ് വിതരണം ചെയ്തു. ഈ ഭക്ഷ്യ കിറ്റ് വിതരണം അടുത്ത നാല് മാസം തുടരും.\nഎൽ.ഡി.എഫ് സർക്കാറിൻെറ ഏറ്റവും മികച്ച പദ്ധതി സാമൂഹിക സുരക്ഷ പെൻഷനാണ്. യു.ഡി.എഫ് ഒഴിയുേമ്പാൾ 600 രൂപ നിരക്കിലായിരുന്നു പെൻഷൻ. തെരഞ്ഞെടുപ്പ് പ്രകടന പത്രികയിൽ വാഗ്ദാനം ചെയ്ത സാമുഹികക്ഷേമ പെൻഷനിലെ വർധന അക്ഷരം പ്രതി വർധിപ്പിക്കാൻ സാധിച്ചു.\n600 രൂപയിൽ നിന്നും 1300 രൂപയാക്കി വർധിച്ചു. ഇതിന് പുറമെയാണ് 100 രൂ കൂടി വർധിപ്പിച്ചത്. 35 ലക്ഷം ഗുണഭോക്താക്കൾ എന്നത് 58 ലക്ഷമായി വർധിച്ചു. 23 ലക്ഷം പുതുതായി പദ്ധതിയിൽ ഉൾപ്പെടുത്തി.\nകുടിശ്ശികയില്ലാതെ പെൻഷൻ വിതരണം ചെയ്യാൻ സാധിച്ചു. സർക്കാർ ആശുപത്രികളുടെ അടിസ്ഥാന സൗകര്യ വികസനത്തിൽ വൻകുതിപ്പാണ് നടത്തിയത്.\nനൂറു ദിവസം കൊണ്ട് ആവശ്യമായ ജീവനക്കാരെ ആരോഗ്യ രംഗത്ത് നിയമിക്കും. പകർച്ചവ്യാധി തുടങ്ങിയതിനു ശേഷം 9768 ആരോഗ്യ പ്രവർത്തകരെ നിയമിച്ചു. 1200 ഹൗസ് സർജൻമാരേയും നിയമിച്ചു.\nമറ്റ് പ്രധാന പ്രഖ്യാപനങ്ങൾ:\nകോവിഡ് പരിശോധനകളുടെ എണ്ണം പ്രതിദിനം അരലക്ഷമാക്കി ഉയർത്തും.\nപ്രാഥമികാരോഗ്യ കേന്ദ്രങ്ങൾ കുടുംബാരോഗ്യ കേന്ദ്രങ്ങളാക്കും.\n10 ഡയാലിസിസ് കേന്ദ്രങ്ങൾ, ഒമ്പത് സ്കാനിങ് കേന്ദ്രങ്ങൾ, മൂന്ന് കാത്ത് ലാബുകൾ, രണ്ട് അർബുദ ചികിത്സ കേന്ദ്രങ്ങൾ എന്നിവ പൂർത്തീകരിക്കും.\n500 കുട്ടികളിൽ കൂടുതൽ പഠിക്കുന്ന സ്കൂളുകളിൽ കെട്ടിടം നിർമിക്കും.\n27 സ്കൂൾ കെട്ടിടങ്ങളുടെ നിർമാണം പൂർത്തിയാക്കും.\nവിദ്യാശ്രീ പദ്ധതിയിലൂടെ വിദ്യാർഥികൾക്ക് ലാപ്ടോപ്.\nപി.എസ്.സി നിയമനത്തിന് സ്പെഷൽ റൂൾസിനായി സ്പെഷ്യൽ ടാസ്ക് ഫോഴ്സ്.\nകോളജ് ഹയർസെക്കൻഡറി മേഖലയിൽ 1000 തസ്തികകൾ സൃഷ്ടിക്കും.\n50,000 പേർക്ക് കാർഷികേതര മേഖലയിൽ ജോലി.\nദുരിതാശ്വാസ നിധിയിൽ നിന്നും 961 കോടി മുടക്കി ഗ്രാമീണ ഗ്രാമീണ റോഡുകൾക്ക് തുടക്കം കുറിക്കും.\n158 കി.മീ റോഡും 21 പാലങ്ങളും ഉദ്ഘാടനം െചയ്യും.\nപച്ചക്കറികൾക്ക് തറ വില നിശ്ചയിക്കും.\nകയർ ഉദ്പാദനം 50 ശതമാനം വർധിപ്പിക്കും.\nകശുവണ്ടി മേഖലയിൽ 3000 തൊഴിലാളികൾക്ക് കൂടി തൊഴിൽ.\nഒന്നര ലക്ഷം പേർക്ക് കുടിവെള്ള കണക്ഷൻ.\n10 സ്പോർട്സ് സെൻററുകളും ആറ് ഗാലറികളും ഉദ്ഘാടനം ചെയ്യും.\nശബരിമലയിൽ 28 കോടിയുടെ മൂന്ന് പദ്ധതികൾ.\n15 പൊലീസ് സ്റ്റേഷനുകളും 15 സൈബർ പൊലീസ് സ്റ്റേഷനുകളും പൂർത്തീകരിക്കും.\nനിലക്കലിൽ കുടിവെള്ള പദ്ധതി ആരംഭിക്കും.\n1000 ജനകീയ ഹോട്ടലുകൾ.\nകൂടുതൽ കേരള ചിക്കൻ ഔട്ട്ലെറ്റുകൾ.\nചെല്ലാനം പദ്ധതി ഉടൻ പൂർത്തീകരിക്കും.\nപുനർഗേഹം പദ്ധതിയിലൂടെ 5000 പേർക്ക് ധനസഹായം.\nഅതിഥി തൊഴിലാളികൾക്ക് പ്രത്യേക കേന്ദ്രങ്ങൾ.\nTAGS:100 action plan pinarayi vijayan keral


ജാർഖണ്ഡിൽ 15 കാരിയെ കൂട്ടബലാത്സംഗം ചെയ്തു;5പേർ പിടിയിൽ – Kerala Times\nജാർഖണ്ഡിൽ പ്രയാപ്പൂർത്തിയാകാത്ത പെൺകുട്ടിയെ കൂട്ടബലാത്സംഗത്തിന് ഇരയാക്കി. കാറിലെത്തിയ അഞ്ചംഗ സംഘം 15 കാരിയെ തട്ടിക്കൊണ്ടു പോയി പീഡിപ്പിക്കുകയായിരുന്നു. മുഴുവൻ പ്രതികളെയും പൊലീസ് അറസ്റ്റ് ചെയ്തിട്ടുണ്ട്. ജാർഖണ്ഡിന്റെ തലസ്ഥാനമായ റാഞ്ചിയിലാണ് സംഭവം.\nപതിവ് പട്രോളിങ്ങിനിടെ പെൺകുട്ടിയുടെ കരച്ചിൽ കേട്ട പൊലീസ്, കാറിനടുത്തെത്തി പരിശോധന നടത്തി. ഈ സമയം5പേർ ചേർന്ന് കുട്ടിയെ കൂട്ടബലാത്സംഗം ചെയ്യുകയായിരുന്നു. ഉടൻ ഇവരെ അറസ്റ്റ് ചെയ്തു. ഇരയായ പെൺകുട്ടി റാഞ്ചിയിലെ ധുർവ പ്രദേശത്താണ് താമസിക്കുന്നത്. പെൺകുട്ടിയെ വൈദ്യപരിശോധനയ്ക്ക് ശേഷം വീട്ടിലേക്ക് അയച്ചതായി പൊലീസ് അറിയിച്ചു. പെൺകുട്ടി എങ്ങനെയാണ് റാതു മേഖലയിൽ എത്തിയതെന്നും അന്വേഷിക്കുന്നുണ്ട്.


കഞ്ചാവ് കലര്‍ന്നിനി കൊക്കകോള! – BengaluruVartha\nകഞ്ചാവ് കലര്‍ന്നിനി കൊക്കകോള!\nSeptember 27, 2018 ന്യൂസ് ഡെസ്ക്\nഅറോറയുമായി ചേര്‍ന്ന് പാനീയ രംഗത്ത് തങ്ങളുടെ അപ്രമാദിത്വം ഉറപ്പിക്കുകയാണ് കൊക്കകോളയുടെ ലക്ഷ്യം. ലഹരിയും മാനസികമായ ഉത്തേജനവും നല്‍കുന്ന കഞ്ചാവിന്‍റെ ഗുണങ്ങള്‍ക്ക് പകരം ഒരുപാട് ഔഷധ ഗുണശേഷിയായിരിക്കും പാനീയമുണ്ടാക്കാന് ഉപയോഗപ്പെടുത്തുക.\nനാഡീ രോഗങ്ങള്, ഉത്കണ്ഠ, കഠിനമായ വേദന തുടങ്ങിയ പ്രശ്നങ്ങള്‍ക്ക് കഞ്ചാവ് ഉപയോഗിച്ചുള്ള ചികിത്സ പല നാടുകളിലുമുണ്ട്. കൂടാതെ, കണ്ണിനുള്ളിലെ സമ്മർദ്ദം കുറക്കാൻ കഞ്ചാവ് സഹായിക്കുന്നുവെന്ന് നേത്ര രോഗ ഗവേഷണ കേന്ദ്രങ്ങൾ കണ്ടെത്തിയിട്ടുണ്ട്.\nകഞ്ചാവ് ഉപയോഗം രോഗത്തിന്റെ വളർച്ചയുടെ വേഗത കുറയ്ക്കും അങ്ങനെ അന്ധതയെ തടയും. ഗവേഷകർ കണ്ടെത്തിയതനുസരിച്ച് പുകവലിക്കാരുടെ ശ്വാസകോശം കാലം ചെല്ലുമ്പോൾ ക്ഷയിക്കുമ്പോൾ കഞ്ചാവ് ഉപയോഗിക്കുന്നവരുടെ ശ്വാസകോശ ശേഷി വർദ്ധിക്കുന്നു.\nആരോഗ്യകരമായി ശരീരം നിലനിർത്താൻ സഹായിക്കും വിധം ശരീരത്തിന്റെ ചയാപചയ പ്രക്രിയയെ ആരോഗ്യകരമാക്കാൻ കഞ്ചാവിന് കഴിവുണ്ടെന്ന് അമേരിക്കൽ മെഡിസിൻ ജേണൽ 2015 ഏപ്രിലിൽ പ്രസിദ്ധീകരിച്ച പഠനത്തിൽ പറയുന്നുണ്ട്.\nമാത്രമല്ല, അപസ്മാര രോഗത്തിനും പ്രതിവിധി കഞ്ചാവിലുണ്ട്. കൊക്കകോള സൃഷ്ടിക്കുന്ന ആരോഗ്യ പ്രശ്നങ്ങളെപ്പറ്റിയുള്ള ചര്‍ച്ചകള് അടുത്ത കാലത്ത് സജീവമായിരുന്നു.\nഇതോടെ, വലിയ തോതില് കമ്പനിയുടെ വില്‍പന ഇടിഞ്ഞിരുന്നു. ഇതിന് മാറ്റം കൊണ്ട് വരാനുള്ള ശ്രമങ്ങളുടെ ഭാഗമായി പുതിയ ഉത്പന്നത്തെ അവതരിപ്പിക്കാനാണ് കമ്പനി ലക്ഷ്യമിടുന്നത്.\nമേയര് തെരഞ്ഞെടുപ്പ് ഇന്ന്;ഏതു വിധേനയും ഭരണം പിടിക്കാന് ഇരു പക്ഷവും;നിര്‍ണായകമാകുന്നത് സ്വതന്ത്രന്‍മാരുടെ നിലപാടുകള്.\nMarch 22, 2019 ന്യൂസ് ഡെസ്ക് 0\nബെംഗളൂരു: വെസ്റ്റ് നൈൽ പനി ബാധിച്ച് മലപ്പുറം ജില്ലയിൽ ഏഴുവയസ്സുകാരൻ മരിച്ചതിനെത്തുടർന്ന് സംസ്ഥാനത്ത്...\nFebruary 13, 2019 ഡോ: ദിവ്യാ കുറുപ്പ്. 0\nപ്രവാസ ലോകത്ത് നിന്നും മരണ വാർത്തകൾ പതിവായിരിക്കുകയാണു. മരണപ്പെടുന്നതിലധികവും 28 നു 45...\nതൊലിപ്പുറത്തു കറുപ്പുള്ള വാഴപ്പഴം ക്യാൻസർ തടയും!\nFebruary 4, 2019 അനില മൊറേറ 0\nവളരെയധികം വിറ്റാമിനുകളും ഫൈബറും നിറയെയുള്ള പഴമാണ് വാഴപ്പഴം. ഇളം മഞ്ഞ തൊലിയുള്ള വാഴപ്പഴമാണ് പൊതുവെ...\nJanuary 4, 2019 ന്യൂസ് ഡെസ്ക് 0\nന്യൂഡൽഹി: നെസ്‌ലെ കമ്പനിക്കെതിരെ രൂക്ഷ വിമർശനവുമായി സുപ്രീംകോടതി. ലെഡ് അടങ്ങിയ മാഗി ന്യൂഡിൽസ്...


കുട്ടികളിൽ എങ്ങനെ ആത്മവിശ്വാസം വളർത്താം? | Catholic Church News Malayalam\nHome Articles കുട്ടികളിൽ എങ്ങനെ ആത്മവിശ്വാസം വളർത്താം?\nകുട്ടികളിൽ എങ്ങനെ ആത്മവിശ്വാസം വളർത്താം?\nമുതിർന്നവർക്കും കുട്ടികൾക്കും ഒരുപോലെ ആവശ്യമുള്ള ഒന്നാണ് ആത്മവിശ്വാസം. പലർക്കും വ്യത്യസ്തതരം കഴിവുകളും വിദ്യാഭ്യാസവും ഒക്കെ ഉണ്ടെങ്കിലും ആത്മവിശ്വാസക്കുറവ് മൂലം ജീവിതത്തിൽ പരാജയം സംഭവിക്കുന്നു. ചെറുപ്പം മുതലേ നമ്മിൽ വളർത്തിയെടുക്കേണ്ട ഒന്നാണ് ആത്മവിശ്വാസം. ഈ ഗുണം ജീവിതവിജയത്തിന് അത്യന്താപേക്ഷിതമാണ്. കുട്ടികളിൽ ആത്മവിശ്വാസം വർദ്ധിപ്പിക്കാൻ ശ്രദ്ധിക്കേണ്ട ചില കാര്യങ്ങൾ ഇതാ…\n1. മാതാപിതാക്കൾ റോൾ മോഡൽ ആകുക\nകുട്ടികൾ ആദ്യം മാതൃകയാക്കുന്നത് അവരുടെ മാതാപിതാക്കളെ തന്നെയാണ്. അതിനാൽ മാതാപിതാക്കൾ കുട്ടികൾക്ക് നല്ല മാതൃകകളായിരിക്കുക. ആത്മവിശ്വാസമുള്ള വാക്കുകളും പ്രവർത്തികളും മാതാപിതാക്കളിൽ നിന്നും ഉണ്ടാവണം. അത് മക്കൾക്കും ആത്മവിശ്വാസം വർദ്ധിക്കാൻ പ്രചോദനമാകും. മാതാപിതാക്കളിൽ നിന്നും പ്രോത്സാഹനം നൽകുന്ന സംസാരവും സമീപനവും കുട്ടികൾക്ക് ആവശ്യമാണ്.\nഉദാഹരണത്തിന്, അവർ സമയക്രമം പാലിക്കാനും പ്രായമായവരെ ബഹുമാനിക്കാനും ആഗ്രഹിക്കുന്നെങ്കിൽ നമുക്ക് അവരെ നമ്മുടെ തന്നെ പ്രവർത്തികളിലൂടെ അവ പഠിപ്പിക്കാൻ കഴിയും.\nകുട്ടികൾ എല്ലാ കാര്യത്തിലും ഓർഡർ ഇഷ്ടപ്പെടുന്നു. അടുത്തതായി എന്താണ് സംഭവിക്കുന്നതെന്ന് അറിയുമ്പോൾ അവർക്ക് സന്തോഷവും സുരക്ഷിതത്വവും ലഭിക്കുന്നു. കുട്ടികൾ സ്വഭാവത്താലേ അക്ഷമരാണ്. സ്കൂളിലും വീട്ടിലും അവർ കാത്തിരിക്കാൻ പഠിക്കേണ്ടതുണ്ട്. എല്ലാ ആഗ്രഹങ്ങളും ഉടനടി നടത്താൻ കഴിയില്ല എന്ന് തിരിച്ചറിയാൻ അവരെ പഠിപ്പിക്കുക.\nഉദാഹരണത്തിന്, അവരുടെ ഗൃഹപാഠം ചെയ്യുന്നതിനു മുമ്പ് അവർക്ക് ഒരു സിനിമ കാണാൻ താൽപര്യമുണ്ടെങ്കിൽ, സ്കൂളിലെ വർക്ക് പൂർത്തിയാക്കിയതിനു ശേഷം സ്ക്രീൻ സമയം ചെലവഴിക്കുന്നതാണ് നല്ലതെന്ന് അവരെ പഠിപ്പിക്കാം.\n3. മുൻഗണന നൽകുക\nവ്യക്തമായ മുൻ‌ഗണനകൾ നിശ്ചയിക്കുന്നതും അതിൽ ഉറച്ചുനിൽക്കുന്നതും കുട്ടികളുടെ ജീവിതത്തിൽ ആവശ്യമാണ്. അവർ വളരെ ചെറുപ്പമായിരിക്കുമ്പോൾ, അവർക്കായി തീരുമാനങ്ങളെടുക്കുന്നത് മാതാപിതാക്കളാണ്. എന്നാൽ അവർ വളരുമ്പോൾ, സ്വയം തീരുമാനമെടുക്കാൻ തുടങ്ങുന്നു. അതിനാൽ ആവശ്യമുള്ളത് ഏതാണ്, അല്ലാത്തത് ഏതാണ് എന്നൊക്കെ വിവേചിച്ചറിയാൻ കുട്ടികൾ പഠിക്കേണ്ടത് മുഖ്യമാണ്. എന്തിനാണ് മുൻഗണന നൽകേണ്ടത് എന്ന് വിവേചിച്ചറിയാൻ കുട്ടികൾ പഠിക്കുമ്പോൾ അവർ കൂടുതൽ ആത്മവിശ്വാസമുള്ളവരായി മാറുന്നു.\n4. ആസൂത്രണം ചെയ്യുന്ന ശീലം രൂപപ്പെടുത്തുക\nആസൂത്രണം ചെയ്യുന്ന ശീലം രൂപപ്പെടുത്തേണ്ടത് ആവശ്യമാണ്. നമ്മൾ ചെയ്യേണ്ട കാര്യങ്ങൾക്ക് മുൻഗണന നൽകുകയും അത് ശരിയായ ക്രമത്തിൽ, ശരിയായ സമയത്ത് ചെയ്യാൻ ക്ഷമതയുള്ളവരായിരിക്കുകയും ചെയ്യുക. ഓരോ വ്യക്തിയുടെയും ജീവിതത്തിൽ ചെയ്യുന്ന കാര്യങ്ങളെ സംബന്ധിച്ച് വ്യക്തമായ ഒരു ആസൂത്രണം ഉണ്ടാകേണ്ടത് ആവശ്യമാണ്. അത് സമയം നഷ്ടപ്പെടാതെ അടുക്കും ചിട്ടയോടും കൂടി കാര്യങ്ങൾ ചെയ്യാൻ നമ്മെ സഹായിക്കും.\n5. നേട്ടങ്ങൾ തിരിച്ചറിയുക\nജീവിതത്തിൽ ഉണ്ടായിട്ടുള്ള വിജയത്തിൽ ശ്രദ്ധ കേന്ദ്രീകരിക്കുക. വന്നുപോയ വീഴ്ചകളെയും കുറവുകളേയും മാത്രം മനസിൽ സൂക്ഷിക്കാതെ കൂടുതൽ സമയം പോസിറ്റിവ് ആയ കാര്യങ്ങൾ ചിന്തിക്കുക. പരാജയങ്ങളിൽ നിന്നും പാഠങ്ങൾ ഉൾക്കൊള്ളാം. കുട്ടികളുടെയോ, ചുറ്റുമുള്ളവരുടെയോ നേട്ടങ്ങൾ ചൂണ്ടിക്കാണിക്കാനും പ്രശംസിക്കാനും മറക്കരുത്.\nജീവിതത്തിൽ തെറ്റുകൾ ഉണ്ടാകുമ്പോൾ കുട്ടികളെ ആശ്വസിപ്പിക്കുക, അവരോട് ക്ഷമിക്കുക, പരാജയത്തിൽ നിന്ന് പഠിക്കാൻ അവരെ സഹായിക്കുക. അവരോട് ദേഷ്യപ്പെടുകയോ, അമിതമായി ശകാരിക്കുകയോ ചെയ്യരുത്. പിന്നീട് അത് അവരിൽ ആത്മവിശ്വാസം വർദ്ധിക്കുന്നതിന് ഇടയാക്കും.


ആധുനിക പാസ്റ്റർമാർ – ചതുപ്പുനിലം ഉണക്കുക – Removing the Mask\nപാസ്റ്റർമാർ എന്ന് വിളിക്കപ്പെടുന്ന പ്രൊഫഷണലുകൾ നടത്തുന്ന മതം ഇന്നു നാം കാണു ന്നു. അവർ എന്തിന് ഇത് ചെയ്യുന്നു? മറ്റ് പ്രൊഫഷണലുകൾ തങ്ങളുടെ പ്രൊഫഷനുകളി ൽ ചെയ്യുന്ന അതേ കാരണത്താൽ ചെയ്യുന്നു. എനിക്കറിയാവുന്നിടത്തോളം, മതമാണ് ഈ ഗ്രഹത്തിലെ ഏറ്റവും വലിയ ബിസിനെസ്സ്. ഈ വഞ്ചകന്മാർ യേശുവിൻ്റെ നാമം ഉപയോ ഗിച്ച് അതിൽ കുടുങ്ങിയവരെ കബളിപ്പിക്കുകയും വിഡ്ഢികളാക്കുകയും ചെയ്യുന്നു.\nഏതാനും വർഷങ്ങൾക്കു മുൻപ് ഒരു ടിപിഎം ശുശ്രുഷകൻ യാതൊരു ലജ്ജയുമില്ലാതെ ദശാശം കൊടുക്കാത്തതിന് ഞാൻ അനന്യാസും സഫീറയും മരിച്ചതുപോലെ മരിക്കും എന്ന് പറഞ്ഞപ്പോൾ എനിക്ക് ഞെട്ടലുണ്ടായി. ദുഃഖകരമെന്നു പറയട്ടെ, ആ പാവപ്പെട്ട വിശ്വാസികളിൽ ഒരാൾക്കു പോലും ബൈബിൾ അറിയാഞ്ഞതിനാൽ അവനെ പിടികൂടി പുറത്താക്കിയില്ല.\nജനങ്ങളോട് കാണിക്കുന്ന ബൈബിൾ വിരുദ്ധ കൗശലം\nബൈബിളിൽ എവിടെയാണ് ദശാംശം കൊടുക്കുന്നത്? മലാഖി3ഉം അപ്പൊ.പ്രവ.5ഉം എ ടുത്ത് അത്യാഗ്രഹികൾ അവരുടെ ഉപജീവനമാർഗ്ഗത്തെ പിന്തുണക്കാനായി തെറ്റായി ഉദ്ധ രിക്കുന്നത് കണ്ടു ഞാൻ മടുത്തു. സത്യത്തിൽ ഇവർ ദൈവത്തെ മോഷ്ടിക്കുന്നു. സത്യ വചനം ശരിയായി വിഭജിക്കുന്നതിനു പകരം മലിനമായ മധുരഗേഹം ദുരുപയോഗം ചെ യ്യുന്ന വ്യാജമനസ്സുകളും വഞ്ചകരുമാണ് അവർ. നിങ്ങൾ മിക്ക ക്രിസ്ത്യാനികളെ പോലെ യാണെങ്കിൽ, നിങ്ങളുടെ വരുമാനത്തിൻ്റെ പത്ത് ശതമാനം സഭക്ക് കൊടുക്കണമെന്നത് പുതിയനിയമത്തിൽ ദൈവം കല്പിച്ചതാണെന്ന് ചിന്തിക്കുന്നുണ്ടാകും. ഇത് തികച്ചും തെ റ്റാണ്. നൂറ്റാണ്ടുകളായി നിലനിൽക്കുന്ന ഈ തെറ്റായ പഠിപ്പിക്കലുകളുടെ തെറ്റായ വെളി പ്പെടുത്തലിനെ ഞാൻ ഇവിടെ കാണിക്കുന്നു. ഈ യാഥാർഥ്യത്തെക്കുറിച്ച് അവിശ്വാസി കൾ ഏറെ ആകാംക്ഷയോടെ നിലകൊള്ളുന്നത് അത്ഭുതകരമാണ്. എന്നാൽ, ക്രിസ്ത്യാ നികളെക്കുറിച്ച് കൂടുതൽ അറിയാൻ ആഗ്രഹിക്കുന്ന ക്രിസ്ത്യാനികൾ അതിനെ കവ ർന്നെടുക്കുന്നു, കാരണം ആളുകൾ പറയുന്നത് സത്യമാണോ എന്ന് നോക്കാനായി അവർ തിരുവെഴുത്തുകൾ ശ്രദ്ധാപൂർവം തിരയുന്നില്ല. എൻ്റെ വചനം അതിനായി എടുക്കരുത്. ബൈബിൾ ധാരാളം വായിക്കാൻ ഞാൻ തീരുമാനിക്കുന്നു, അപ്പോൾ നിങ്ങൾ എൻ്റെ “അ ഭിപ്രായങ്ങൾ” അല്ല കേൾക്കുന്നത്. ഈ മൂഢത നിർത്തണം. അധാർമികതയുടെയും അഴി മതിയുടെയും എല്ലാ ഉറവിടങ്ങളും തുറന്നു കാണിക്കുന്നതിൽ ഞാൻ സന്തുഷ്ടനാകുന്നു. നുണകൾ പിടികൂടിയവരെ മോചിപ്പിക്കാൻ ഞാൻ ശ്രമിക്കാറുണ്ട്. പകുതി സത്യം സാ ത്താൻ്റെ ഒരു തന്ത്രമാണ്. ഞാൻ തിരുവെഴുത്തിൽ പങ്കുചേരുന്നു. ഇത് ചിലരെ പ്രബുദ്ധരാ ക്കുമെന്ന് ഞാൻ വിശ്വസിക്കുന്നു.\nഈ ബിസിനസ്സ് മോഡൽ പ്രവർത്തിക്കുന്നത് എങ്ങനെയെന്ന് അറിയാൻ മുകളിൽ കൊടു ത്തിരിക്കുന്ന വീഡിയോ തുടക്കം മുതൽ അവസാനം വരെ കാണാൻ ഞാൻ ശുപാർശ ചെ യ്യുന്നു. ദൈവവുമായുള്ള നിങ്ങളുടെ ബന്ധത്തെ കുറിച്ച് നിങ്ങൾ ഗൌരവപൂർണ്ണരാണെ ങ്കിൽ, നിങ്ങൾക്ക് ഈ സ്രാവുകളെ പോഷിപ്പിക്കാനും, ദൈവം നിങ്ങളോടൊത്ത് ഉണ്ടെന്ന് പ്രതീക്ഷിക്കുവാനും കഴിയില്ല. ദുഃഖകരം, ടിപിഎം വിശ്വാസികളിൽ ഭൂരിഭാഗവും ഈ നികുതി നൽകുന്നത് നിർത്തിയാൽ അവരുടെ സാമ്പത്തിക ബാധ്യതയെ ബാധിക്കുമെന്ന് ചിന്തിച്ച് ബ്ലാക്‌മെയിൽ ചെയ്യപ്പെടുന്നു. അങ്ങനെയാണെങ്കിൽ നിങ്ങളുടെ ദൈവം മാമോ ൻ ആണെന്നതിൽ എനിക്ക് യാതൊരു സംശയവുമില്ല. എന്തെകിലും നടപടി എടുത്താൽ അവരുടെ പ്രതീക്ഷ തകിടം മറിയുമെന്നു ടിപിഎമ്മിലെ ആളുകൾ ഭയപ്പെടുന്നു. അത്തര ക്കാർ ഇതിനകം തീപ്പൊയ്കക്ക് വേണ്ടി തങ്ങളുടെ ഇരിപ്പിടങ്ങൾ ഉറപ്പിച്ചു കഴിഞ്ഞു.\nവെളിപ്പാട് 21:8, “എന്നാൽ ഭീരുക്കൾ, അവിശ്വാസികൾ, അറെക്കപ്പെട്ടവർ, കൊലപാതക ന്മാർ, ദുർന്നടപ്പുകാർ, ക്ഷുദ്രക്കാർ, ബിംബാരാധികൾ എന്നിവർക്കും ഭോഷ്കുപറയുന്ന ഏവർക്കും ഉള്ള ഓഹരി തീയും ഗന്ധകവും കത്തുന്ന പൊയ്കയിലത്രേ: അത് രണ്ടാമത്തെ മരണം.”\nനിങ്ങളുടെ പ്രവൃത്തികൾ ഭയത്താൽ ആജ്ഞാപിതമാണെങ്കിൽ, നിങ്ങൾ ഇതിനകം പ്രതീ ക്ഷയറ്റ സാഹചര്യത്തിലാകുന്നു.\nനിങ്ങളുടെ പാസ്റ്റർ ജോലിക്ക് പണം വാങ്ങുന്നു ണ്ടെങ്കിൽ, അദ്ദേഹം ഒരു കൂലിക്കാരന് ആകുന്നു. അദ്ദേഹം ഇത് സ്വന്തം വയറിനുവേണ്ടി ചെയ്യുന്നു.\nറോമർ 16:18, “അങ്ങനെയുള്ളവർ നമ്മുടെ കർ ത്താവായ ക്രിസ്തുവിനെ അല്ല തങ്ങളുടെ വയറ്റിനെ യത്രേ സേവിക്കയും ചക്കരവാക്കും മുഖസ്തുതിയും പറഞ്ഞു സാധുക്കളുടെ ഹൃദയങ്ങളെ വഞ്ചിച്ചു കളകയും ചെയ്യുന്നു.”\nഇത്രയും കാലം ഈ ബിസിനസ്സ് പ്രവർത്തിക്കാൻ ആരാണ് ഉത്തരവാദിയെന്ന് അറിയാ മോ? അത് നിങ്ങളാണ്. നിങ്ങൾ പണം അടക്കുന്നില്ലെങ്കിൽ, ബിസിനസ്സ് വറ്റും. ബിസിന സ്സ് ഉണങ്ങുമ്പോൾ, ഈ ഷാർക്കുകൾ അവരുടെ ഉപജീവനത്തിനായി പ്രവർത്തിക്കാൻ തുടങ്ങുകയും ടിപിഎമ്മിനെ പോലെയുള്ള ബിസിനസ്സ് ഭവനങ്ങൾ ഉപേക്ഷിക്കുകയും ചെയ്യും. അപ്പോൾ അവൻ്റെ സ്നേഹത്തിനായി ദൈവത്തെ അനുഗമിക്കുന്ന യഥാർഥ ശു ശ്രൂഷകരെ നിങ്ങൾക്ക് കാണാൻ കഴിയും. പ്രസംഗിക്കുന്നവരല്ല സേവനം ചെയ്യുന്ന യഥാ ർത്ഥ ശുശ്രുഷകന്മാരെ അറിയുക, ഒരു തരി പോലും പൊങ്ങച്ചമോ കോപ്പിയടിയോ ഇ ല്ലാതെ മറ്റുള്ളവർക്കു വേണ്ടി തങ്ങളുടെ ജീവിതം പകരുന്ന ജനങ്ങൾ.\nയഥാർത്ഥ സഭ കൂട്ടായ്മയിൽ, ഇന്ന് നമ്മൾ കാണുന്നതുപോലെ ഒരു മനുഷ്യൻ / പൗരോഹി ത്യ ഗ്രൂപ്പിൻ്റെ പ്രദർശനം ഉണ്ടാകില്ല. ഒരു ദിവസം 1 കൊരിന്ത്യർ 14:26 നിങ്ങളുടെ സമ്മേള നത്തിൽ നടന്നാൽ, സുബുദ്ധി നിങ്ങളുടെ കൂട്ടായ്മയിലേക്ക് തിരിച്ചെത്തിയതായി നിങ്ങൾ ക്ക് അനുമാനിക്കാം. നിങ്ങളുടെ സഭയിലെ സഹോദരന്മാർക്കിടയിൽ മത്തായി 25: 31-46 സംഭവിക്കുന്ന ദിവസം, ജനങ്ങളുടെ സ്വഭാവത്തിൽ സുബുദ്ധി തിരിച്ചെത്തിയതായി നി ങ്ങൾക്ക് ഊഹിക്കാം. അതുവരെ ഇൻസ്റ്റിറ്റ്യൂഷൻ ചർച്ച് എന്നറിയപ്പെടുന്ന ചതിയുടെ ഒരു ഭാഗമാകുന്നു.\nദൈവം നിങ്ങളെ അനുഗ്രഹിക്കട്ടെ,\nഫിനാൻഷ്യൽ ആംഗിൾ മനസ്സ് നിയന്ത്രണം വഞ്ചന\nPREVIOUS POST Previous post: ആധുനിക പാസ്റ്റർമാർ – വേദപുസ്തക അടിസ്ഥാനത്തിലോ? – 1\nNEXT POST Next post: പിശാച് അനിയന്ത്രിതമാകുമ്പോൽ – കാലേബിൻ്റെ സാഹസികതകൾ


ലക്ഷ്മിപ്രിയ വർഗീയകാർഡ് കളിക്കുന്നുവെന്ന് ബ്ലെസ്സ്ലി.!! ….പോയി ചത്തൂടെ എന്ന് ലക്ഷ്മിപ്രിയയോട് പറഞ്ഞ് ബ്ലെസ്സ്ലി.!! ബ്ലെസ്സ്ലി അസൽ വില്ലൻ\nഒരു ഗെയിമാകുമ്പോൾ എങ്ങനെയും കളിക്കാം… ഏത് ആയുധവും ഉപയോഗിക്കാം… പക്ഷേ ഇത്രത്തോളം ആകാമോ? ബിഗ്ഗ്‌ബോസ് വീട്ടിലെ മത്സരാർത്ഥിയായ ലക്ഷ്മിപ്രിയക്കെതിരെ ഗുരുതര ആരോപണം അഴിച്ചുവിട്ടിരിക്കുകയാണ് സഹമത്സരാർത്ഥി ബ്ലെസ്ലി. ലക്ഷ്മിപ്രിയ ബിഗ്ഗ്‌ബോസ് വീട്ടിൽ വർഗീയ-രാഷ്ട്രീയ കാർഡ് കൊണ്ട് ഗെയിം കളിക്കുന്നു എന്നാണ് ബ്ലെസ്ലിയുടെ ആരോപണം. ഒരു മത്സരാർത്ഥിയെ ജയിൽ നോമിനേഷൻ ചെയ്യാൻ ബ്ലെസ്ലി കണ്ടുപിടിച്ച ശക്തമായ മാനദണ്ഡമാണ് ഈ വർഗീയകാർഡ്. ഇത് കേട്ടതോടെ ലക്ഷ്മിപ്രിയ ഞെട്ടിത്തരിച്ചുപോയി. ഒരു കലാകാരി എന്ന നിലയിൽ ബിഗ്ഗ്‌ബോസ്\nഷോയിലെത്തിയ ലക്ഷ്മിപ്രിയയുടെ ഗെയിമിനെ വർഗീയ കാർഡെന്നും രാഷ്ട്രീയ കാർഡെന്നുമൊക്കെ പറഞ്ഞ് അവഹേളിക്കുമ്പോൾ ബ്ലെസ്ലി സ്വയം ചെറുതാകുന്ന കാര്യം മറന്നുപോകുന്നു എന്നാണ് പ്രേക്ഷകർ പറയുന്നത്. എരുമച്ചാണകം എന്ന വാക്ക് ഷോയിൽ ആദ്യം എടുത്തിട്ടത് ബ്ലെസ്ലി തന്നെയാണെന്ന് പ്രേക്ഷകർ ഓർമിപ്പിക്കുന്നുണ്ട്. അങ്ങനെ വരുമ്പോൾ വർഗീയതയെ ബിഗ്ഗ്‌ബോസ്സിൽ കൊണ്ടുവന്നത് ബ്ലെസ്ലി തന്നെയാണ്. ബിഗ്ഗ്‌ബോസ് പോലൊരു ഷോയിൽ എന്തിന്റെ പേരിലാണെങ്കിലും വർഗീയത പോലുള്ള\nകാര്യങ്ങൾ ഒരു ചർച്ചക്ക് പോലും വെക്കാൻ പാടില്ല. ബ്ലെസ്ലി ചെയ്തത് തീർത്തും തെറ്റാണെന്നാണ് ഇപ്പോൾ സാമൂഹിക പ്രവർത്തകരും നിരൂപകരും ഒരേ സ്വരത്തിൽ പറയുന്നത്. ലക്ഷ്മിപ്രിയക്കെതിരെ ഇങ്ങനെയൊരു പോയിന്റ് കിട്ടാൻ വേണ്ടി തലേ ദിവസം താൻ ഉറങ്ങിട്ട് പോലുമില്ല എന്ന് പറയുന്ന ബ്ലെസ്ലിയുടെ മാനസികനിലവാരം എന്തെന്നും ഇപ്പോൾ പ്രേക്ഷകർ ചർച്ച ചെയ്യുകയാണ്. ബ്ലെസ്ലിയിൽ നിന്ന് തനിക്ക് പലതവണയായി ഹരാസ്മെന്റ് നേരിടേണ്ടി വരുന്നുവെന്ന് പറയുന്ന ലക്ഷ്മിപ്രിയ എല്ലാം സഹിക്കുകയാണ്.\n‘നിങ്ങൾക്ക് പോയി മരിച്ചുകൂടെ?’ എന്ന് തന്റെ മുഖത്ത് നോക്കി ചോദിച്ച ബ്ലെസ്ലി തന്നെ ഫ്രോഡ് എന്ന് വിളിക്കാനും മടിച്ചില്ല. എന്താണെങ്കിലും ബ്ലെസ്ലിയുടെ വർഗീയതയിൽ ഊന്നിയുള്ള വിമർശനം വളരെ മോശമായിപ്പോയെന്ന് ബിഗ്ഗ്‌ബോസ് വീടിനകത്തും പുറത്തുമുള്ളവർ ഒരേപോലെ പറയുന്നു. ഇങ്ങനെയൊരാൾ ഒരിക്കലും ബിഗ്ഗ്‌ബോസ് വിന്നർ ആകാൻ പാടില്ല എന്ന് പറയുന്നവരും ഏറെയാണ്. ബിഗ്ഗ്‌ബോസ് ആരാധകർ ഇപ്പോൾ രണ്ട് പക്ഷമാണ്. ഒന്ന് ഡോക്ടർ റോബിന്റെ കൂട്ടർ, രണ്ടാമത്തേത് ബ്ലെസ്ലിയുടെ പക്ഷം. ഇതിൽ ഡോക്ടർ റോബിന്റെ കൂട്ടരാണ് ലക്ഷ്മിപ്രിയയെയും ദിൽഷയെയും പിന്തുണക്കുന്നത്.\nകണ്ണനെക്കൊണ്ട് നിർബന്ധിച്ച് മദ്യം കഴിപ്പിച്ച് വരുൺ.!! അഞ്‌ജലിക്ക് ചേർന്ന വസ്ത്രം തിരഞ്ഞെടുത്ത് ശിവൻ..Santhwanam serial Today episode june 24


'അല്‍പേഷ് താക്കൂര് മോശം കളിക്കാരന്'കോണ്‍ഗ്രസ് വിട്ട നേതാവിനെ ആക്ഷേപിച്ച് ഹാര്‍ദിക് പാട്ടീല്\n‘അല്‍പേഷ് താക്കൂര് മോശം കളിക്കാരന്’കോണ്‍ഗ്രസ് വിട്ട നേതാവിനെ ആക്ഷേപിച്ച് ഹാര്‍ദിക് പാട്ടീല്\nകോണ്‍ഗ്രസ് വിട്ട കരുത്തനായ നേതാവ് അല്‍പേഷ് താക്കൂറിനെ രൂക്ഷമായ ഭാഷയില് വിമര്‍ശിച്ച് പാട്ടീല് സമുദായ നേതാവ് ഹാര്‍ദിക് പാട്ടീല്. അല്‍പേഷ് താക്കൂര് കോണ്‍ഗ്രസ് വിട്ടതിന് പിറകെയാണ് കോണ്‍ഗ്രസ് വേദിയില് വച്ച് ഹാര്‍ദികിന്റെ മോശമായ രീതിയിലുള്ള വിമര്‍ശനം. കോണ്‍ഗ്രസ് അല്‍പേഷ് താക്കൂറിന് ബഹുമാനവും അധികാരവും നല്‍കി, എന്നാല് മോശം കളി കളിക്കുകയാണ് അല്‍പേഷ് താക്കൂര് ചെയ്തതെന്ന് ഹാര്‍ദിക് പറഞ്ഞു.\nഒരാഴ്ച മുമ്പാണ് ഹാര്‍ദിക് കോണ്‍ഗ്രസില് ചേര്‍ന്നത്. 2017 നിയമസഭ തെരഞ്ഞെടുപ്പില് കോണ്‍ഗ്രസിനെ മുന് നിരയില് നിന്ന് നയിച്ച നേതാവാണ് അല്‍പേഷ് താക്കൂര്. കോണ്‍ഗ്രസ് വിട്ടെങ്കിലും അദ്ദേഹം മറ്റൊരു പാര്‍ട്ടിയിലും ചേര്‍ന്നിരുന്നില്ല. അദ്ദേഹത്തെ അനുനയിപ്പിക്കാന് കോണ്‍ഗ്രസ് ശ്രമിക്കുന്നുവെന്ന വാര്‍ത്തകള് പുറത്ത് വരുന്നതിനിടെയാണ് ഹാര്‍ദികിന്റെ പ്രസ്താവന.\nതനിക്ക് ലോകസഭ തെരഞ്ഞെടുപ്പില് മത്സരിക്കാന് അവസരം നിഷേധിച്ചത് ബിജെപിയാണെന്നും ഹാര്‍ദിക് പാട്ടീല് കുറ്റപ്പെടുത്തി. നേരത്തെ ബിജെപി ഓഫിസ് ആക്രമിച്ച കേസുമായി ബന്ധപ്പെട്ട് ഹാര്‍ദിക് പട്ടേലിന് ലോകസഭ തെരഞ്ഞെടുപ്പില് മത്സരിക്കാനാവില്ലെന്ന് സുപ്രിം കോടതി ഉത്തരവിട്ടിരുന്നു.\nഹാര്‍ദികിന് മത്സരിക്കാന് കഴിയില്ല എന്നതിന് പിറകെ അല്‍പേഷ് താക്കൂര് പാര്‍ട്ടി വിട്ടതും കോണ്‍ഗ്രസിന് തിരിച്ചടിയായി. അല്‍പേഷ് താക്കൂറിന്റെ പകരക്കാരന് എന്ന റോലിലേക്ക് വരാന് ഹാര്‍ദിക് ശ്രമിക്കുകയാണോ എന്ന അതൃപ്തി കോണ്‍ഗ്രസിനകത്ത് തന്നെയുണ്ട്. തെരഞ്ഞെടുപ്പ് പ്രചാരണത്തിന്റെ മുഖ്യധാരയില് താനുണ്ടാവുമെന്ന് ഹാര്‍ദിക് പാട്ടീല് പ്രഖ്യാപിച്ചിരുന്നു.


പ്രശാന്ത് 'ബ്രോ'യ്‌ക്കു ബി.ജെ.പി.ക്കാരുടെ ലൈക്; പിന്നാലെ വിവാദവും | BJP councillors in trouble for sending 'likes' appreciating VK Prasanth tv mm – News18 Malayalam\nപ്രശാന്ത് 'ബ്രോ'യ്‌ക്കു ബി.ജെ.പി.ക്കാരുടെ ലൈക്; പിന്നാലെ വിവാദവും\nBJP councillors in trouble for sending 'likes' appreciating VK Prasanth | റിസൾട്ടിന് കാത്തിരിക്കാതെ അവർ പോസ്റ്റിട്ടു 'കമോൺട്രാ എം.എൽ.എ. ബ്രോ'. മേയർ ബ്രോയ്ക്ക് ലൈക്കോടു ലൈക്ക്.\nLast Updated : November 02, 2019, 10:35 IST\nതിരുവനന്തപുരം: വട്ടിയൂർക്കാവിലെ വമ്പൻ പരാജയത്തിന്റെ അലയൊലികൾ ബി.ജെ.പി.യിൽ ഒടുങ്ങുന്നില്ല. ജയിച്ച രാഷ്ട്രീയ എതിരാളിക്ക് പൊതു ഗ്രൂപ്പിൽ ലൈക്കടിച്ചത് സംഘടനാ അച്ചടക്കത്തിന് ചേർന്നതാണോയെന്ന ചർച്ചയാണ് തിരുവനന്തപുരത്തെ ബി.ജെ.പി.യിൽ കൊഴുക്കുന്നത്.\nകഥ ഇങ്ങനെ. വോട്ടെണ്ണൽ അവസാന റൗണ്ടിലേക്ക്. ഓരോ റൗണ്ടിലും ഭൂരിപക്ഷം കൂട്ടി മേയർ ബ്രോയുടെ കുതിപ്പ്. 'TVM Council' എന്ന കൗൺസിലർമാരുടെ ഗ്രൂപ്പിലെ സഖാക്കൾക്ക് ആവേശം അടക്കാനാകുന്നില്ല. റിസൾട്ടിന് കാത്തിരിക്കാതെ അവർ പോസ്റ്റിട്ടു 'കമോൺട്രാ എം.എൽ.എ. ബ്രോ'.\nഒന്നും നോക്കാതെ ബി.ജെ.പി. കൗൺസിലർമാരും ഒപ്പം പിടിച്ചു. പിന്നെ രാഷ്ട്രീയ ഭേദമില്ലാതെ മേയർ ബ്രോയ്ക്ക് ലൈക്കോടു ലൈക്ക്. ഇതിനിടെ ലൈക്കടിച്ചവരിൽ ഒരാൾക്കൊരു തോന്നൽ. സ്വന്തം സ്ഥാനാർഥി ഇങ്ങനെ തോറ്റമ്പുമ്പോൾ, പാർട്ടി നാണം കെട്ട തോൽവി മുന്നിൽ കാണുമ്പോൾ ഈ ചെയ്യുന്നത് ശരിയാണോ. ഉടൻ ലൈക്കടി പോസ്റ്റ് ഡിലീറ്റ് ചെയ്തു. മറ്റുള്ളവരുടെ ലൈക്കിന്റെ സ്ക്രീൻ ഷോട്ടെടുത്ത് ദ്രമായി വച്ചു.\nഅവിടെ തുടങ്ങുന്നു കഥയുടെ രണ്ടാം ഭാഗം. വോട്ടെണ്ണൽ കഴിഞ്ഞു. പരാജയ കാരണം തേടി ചർച്ചകളും തുടങ്ങി. പിന്നെ നേതാക്കളുടെ വാട്സ് ആപ് ഗ്രൂപ്പുകളിലേക്ക് സ്ക്രീൻ ഷോട്ട് പ്രവാഹം. നേരത്തേ ഭദ്രമാക്കി വച്ച അതേ സ്ക്രീൻ ഷോട്ട് തന്നെ. ഒപ്പം ഒരു ചോദ്യവും. എതിരാളിക്ക് ലൈക്കടിച്ചവരെ എങ്ങനെ വിശ്വസിക്കും. തെരഞ്ഞെടുപ്പ് പ്രവർത്തനത്തിലും ഇവരുടെ കൂറ് ആരോടായിരുന്നിരിക്കും.\nഅതോടെ വിവാദം കടത്തു. പിന്നിൽപ്പോയ വാർഡുകളിലെ കൗൺസിലർമാർ ശരിക്കും പെട്ടു. തോൽവിയുടെ കാരണം വിശദീകരിക്കാൻ പാടു പെട്ടു. വിജയത്തിൽ എതിരാളിയെ അഭിനന്ദിക്കുന്നത് മര്യാദയാണ് എന്നൊക്കെ പറഞ്ഞ് പ്രതിരോധിക്കാൻ ശ്രമിക്കുന്നെങ്കിലും അതൊന്നും ഫലം കണ്ടിട്ടില്ല. ഏതായാലും ഒരു ലൈക്കടിയിൽ തുടങ്ങിയ തർക്കം ഗ്രൂപ്പ് മാനെജർമാരും ഏറ്റെടുത്തതായാണ് വിവരം. അടുത്ത കൗൺസിലിൽ 'മേയർ ഗൗൺ' സ്വപ്നം കാണുന്ന ചിലരാണ് തർക്കം മൂപ്പിക്കുന്നെതെന്നും അണിയറക്കഥകളുണ്ട്.\nmayor v k prasanththiruvananthapuram mayorV.K. Prasanth


പച്ചപ്പും കുളിര്‍മയും തേടി ചെന്നൈയില് നിന്ന് വേടന്താങ്കലിലേക്ക് | KOYILANDY DIARY\nപച്ചപ്പും കുളിര്‍മയും തേടി ചെന്നൈയില് നിന്ന് വേടന്താങ്കലിലേക്ക്\nചെന്നൈ നഗരത്തിന്റെ ചിരപരിചിതമായ കാഴ്ചകള്‍ക്കപ്പുറം വേറെ എന്തെങ്കിലും തേടുന്നവര്‍ക്ക് അതിരാവിലെ എഴുന്നേറ്റ് യാത്ര പോകാന് പറ്റിയ ഒരു സ്ഥലമാണ് വേടന്താങ്കല്. കാറ്റും കുളിര്‍മയും പച്ചപ്പും തടാകവും പക്ഷികളും നിറഞ്ഞ ഒരു സ്ഥലത്തേക്ക് ചെന്നൈ നഗരത്തിലെ ചൂടില് നിന്നും പൊടിപടലങ്ങളില് നിന്നും രക്ഷപ്പെട്ട് യാത്ര ചെയ്യാന് ആഗ്രഹിക്കുന്നവര്‍ക്ക് ധൈര്യത്തോടെ വേടന്താങ്കല് എന്ന സ്ഥലത്തേക്ക് പോകാം.\nതമിഴ്നാട്ടിലെ കാഞ്ചീപുരം ജില്ലയിലാണ് വേടന്താങ്കല് എന്ന പ്രശസ്തമായ വിനോദസഞ്ചാര കേന്ദ്രം സ്ഥിതിചെയ്യുന്നത്. ദേശാടന പക്ഷികള്‍ക്ക് പേരുകേട്ട സ്ഥലമാണ് വേടന്താങ്കല്. വേടന്താങ്കല് ലേക് പക്ഷി സങ്കേതം എന്നാണ് ഈ സ്ഥലത്തിന്റെ ഔദ്യോഗിക നാമം.\nവേടന്താങ്കലിനേക്കുറിച്ച് സ്ലൈഡുകളിലൂടെ വിശദമായി വായിക്കാം\nപഴക്കം ചെന്ന പക്ഷി സങ്കേതം\nഇന്ത്യയിലെ പഴക്കം ചെന്ന പക്ഷിസങ്കേതങ്ങളില് ഒന്നാണ് വേടന്തങ്കല് പക്ഷിസങ്കേതം എന്നാണ് കരുതപ്പെടുന്നത്. 250 വര്‍ഷത്തിലധികം പഴക്കമുണ്ട് ഇതിന്. 74 ഏക്കര് സ്ഥലത്താണ് ഈ പക്ഷിസങ്കേതം പരന്നുകിടക്കുന്നത്.\nചെന്നൈയില് 75 കിലോമീറ്റര് അകലെയായി സ്ഥിതി ചെയ്യുന്ന വേടന്താങ്കലിലേക്ക് വളരെ എളുപ്പം റോഡ് മാര്‍ഗം എത്തിച്ചേരാനാവും. ചെന്നൈയില് നിന്ന് ചെങ്കല്‍പ്പേട്ട് വഴി ദേശീയ പാത 45ലൂടെ ഇവിടെ എത്തിച്ചേരാനാകും.\nചെന്നൈയില് നിന്ന് ചെങ്കല്‍പേട്ടിലേക്ക് യാത്ര ചെയ്യുക. അവിടെ നിന്ന് പാതളം ജംഗ്ഷനിലേക്ക് ബസ് ലഭിക്കും. വേടന്താങ്കല് പക്ഷി സങ്കേതത്തില് 16 കിലോമീറ്റര് അകലെയാണ് പാതാളം ജംഗ്ഷന്. പാതളം ജംഗ്ഷനില് നിന്ന് വേടന്താങ്കലിലേക്ക് ചെറിയ വാഹനങ്ങള് ലഭ്യമാണ്.\nനാട്ടുരാജാക്കവന്മാരും ഭുപ്രഭുക്കളും നായാട്ടിന് പോയിരുന്ന സ്ഥലമാണ് ഇതെന്നാണ് ചരിത്രം. വേട്ടക്കാരുടെ സങ്കേതം എന്നാണ് വേടന്താങ്കല് എന്ന തമിഴ് വാക്കിന്റെ അര്‍ത്ഥം.\nചെറുചറു തടാകങ്ങള്, നിരവധി ദേശാടനപക്ഷികള് തുടങ്ങിയവയുടെ കേന്ദ്രമാണ് വേടാന്തങ്കല്. ബ്രിട്ടീഷുകാരുടെ കാലത്താണ് വേടാന്തങ്കല് ഒരു പക്ഷിസങ്കേതമായി മാറിയത്. പത്തൊമ്ബതാം നൂറ്റാണ്ടിന്റെ മധ്യത്തോടെയാണ് സര്‍ക്കാര് ഇവിടെ ഒരു പക്ഷിസങ്കേതമായി പ്രഖ്യാപിച്ചത്. ഇതോടെ വിനോദസഞ്ചാരഭൂപടത്തിലും വേടന്താങ്കല് പ്രശസ്തമായി.\nനിരവധി ദേശാടനപ്പക്ഷികളുടെ സങ്കേതം കൂടിയാണ് വേടന്താങ്കല്. അപൂര്‍വ്വ വിഭാഗത്തില്‍പ്പെട്ട അരയന്നങ്ങള്, എരണ്ട, സാന്‍ഡ്പൈപ്പര് തുടങ്ങിയ പക്ഷികള് ഇവിടെ വന്നുചേരുന്നു. വേടന്തങ്കലില് നിന്നും9കിലോമീറ്റര് അകലത്തായി കിരികിലി പക്ഷിസങ്കേതം സ്ഥിതിചെയ്യുന്നു.\nനല്ല രീതിയില് പരിപാലിക്കപ്പെടുന്ന ഒരു പക്ഷി സങ്കേതമാണ് വേടന്താങ്കല്. ദയവ് ചെയ്ത് പാഴ്വസ്തുക്കള് വലിച്ചെറിയരുത്.\nവേടന്താങ്കല് പക്ഷി സങ്കേതത്തില് സന്ദര്‍ശകര്‍ക്ക് നടക്കാന് നിര്‍മ്മിച്ച നടപ്പാത\nവേടന്താങ്കല് പക്ഷി സങ്കേതത്തില് നിന്ന് പകര്‍ത്തിയ സുന്ദരമായ ഒരു ദൃശ്യം\nവേടന്താങ്കല് പക്ഷി സങ്കേതത്തിലെ പുള്ളിചുണ്ടന് താറാവ് സ്പോട്ട് ബില്ഡ് ഡക്ക് എന്നാണ് ഇതിന്റെ ഇംഗ്ലീഷ് പേര്.


പൗരത്വ ഭേദഗതി നിയമ പ്രതിഷേധം: രാമചന്ദ്ര ഗുഹ അറസ്റ്റിൽ. – Pravasi Corner\nപൗരത്വ ഭേദഗതി നിയമ പ്രതിഷേധം: രാമചന്ദ്ര ഗുഹ അറസ്റ്റിൽ.\nന്യൂദല്‍ഹി: പൗരത്വഭേദഗതി നിയമത്തിനെതിരെ സംഘടിപ്പിച്ച പ്രതിഷേധ പരിപാടിയില് പങ്കെടുത്ത ചരിത്രകാരനും സാമൂഹ്യപ്രവര്‍ത്തകനുമായ രാമചന്ദ്ര ഗുഹയെ പൊലീസ് കസ്റ്റഡിയില് എടുത്തു. ബെംഗളൂരുവില്‍വെച്ചാണ് രാമചന്ദ്ര ഗുഹ അറസ്റ്റിലായത്.\nമഹാത്‌മാ ഗാന്ധിയുടെ പോസ്റ്റര് കൈവശം വെച്ചതിനും ഭരണഘടനയെക്കുറിച്ച് മാധ്യമങ്ങളോട് സംസാരിച്ചതിനുമാണ് പൊലീസ് തന്നെ അറസ്റ്റ് ചെയ്തതെന്ന് രാമചന്ദ്ര ഗുഹ മാധ്യമങ്ങളോട് പറഞ്ഞു.\nപൗരത്വഭേദഗതി നിയമത്തിനെതിരെ നഗരത്തിലെ ടൗണ്‍ഹാളില് സംഘടിപ്പിച്ച പ്രതിഷേധ പരിപാടിയില് പങ്കെടുക്കവേയായിരുന്നു രാമചന്ദ്ര ഗുഹയെ പോലീസ് അറസ്റ്റ് ചെയ്ത് കസ്റ്റഡിയില് എടുത്തത്. നിരോധനാജ്ഞ ലംഘിച്ചതിനാണ് അറസ്റ്റ് എന്നാണ് പോലീസ് ഭാഷ്യം.\nപൗരത്വഭേദഗതി നിയമത്തിനെതിരെ ഇന്ന് നഗരത്തിൽ നടത്താൻ നിശ്ചയിച്ചിരുന്ന പ്രതിഷേധ പരിപാടികളുടെ പശ്ചാത്തലത്തിൽ ബെംഗളൂരു നഗരത്തില് നിരോധനാജ്ഞ പ്രഖ്യാപിച്ചിരുന്നു.


സ്വര്‍ണക്കടത്ത് പ്രതി സന്ദീപ് നായര് ബിജെപി പ്രവര്‍ത്തകനെന്ന് സിപിഎം |gold smuggling case sandeep nair in bjp activist\nHome News Kerala സ്വര്‍ണക്കടത്ത് പ്രതി സന്ദീപ് നായര് ബിജെപി പ്രവര്‍ത്തകനെന്ന് സിപിഎം\nതിരുവനന്തപുരം: നയതന്ത്ര ബാഗേജില് സ്വര്‍ണ്ണം കടത്തിയ കേസിലെ പ്രധാന പ്രതി സന്ദീപ് നായര് സിപിഎം പ്രവര്‍ത്തകനല്ലെന്ന് ജില്ലാ കമ്മിറ്റി. ബിജെപി കൗണ്‍സിലര് രമേശിന്റെ സ്റ്റാഫ് അംഗമായ സന്ദീപ് ബിജെപി പ്രവര്‍ത്തകനാണെന്നും സിപിഎം ജില്ലാ കമ്മിറ്റി വ്യക്തമാക്കി. സന്ദീപ് സിപിഎം പ്രവര്‍ത്തകനാണെന്ന് ഇയാളുടെ അമ്മ അവകാശപ്പെട്ടിരുന്നു.\nസ്വര്‍ണ്ണക്കടത്ത് കേസില് ഒളിവില് കഴിയുന്ന സന്ദീപ് നായര് സിപിഐ(എം) പ്രവര്‍ത്തകനാണെന്ന തെറ്റിദ്ധരിപ്പിക്കാന് ചില കേന്ദ്രങ്ങള് ബോധപൂര്‍വ്വം നടത്തുന്ന ശ്രമങ്ങള് അപലപനീയമാണ്. ഇയാള് ബിജെപിയുടെ പ്രധാന പ്രവര്‍ത്തകനാണ്. ബിജെപിയുടെ തിരുവനന്തപുരം മണ്ഡലം പ്രസിഡന്റും കൗണ്‍സിലറുമായ എസ്‌കെപി രമേശിന്റെ സ്റ്റാഫാണ് സന്ദീപ്. ഇയാളുടെ ഫെയ്‌സ്ബുക്ക് പ്രൊഫൈല് ചിത്രം ബിജെപി നേതാവ് കുമ്മനം രാജശേഖരന്റെ കൂടെ സന്ദീപ് ഒന്നിച്ചു നില്‍കുന്ന ചിത്രമാണ്.\nഎസ്‌കെപി രമേശ് അടക്കമുള്ള ബിജെപി നേതാക്കന്മാര്‍ക്ക് വേണ്ടി എന്തും ചെയ്യാന് തയ്യാറാവുന്ന ബിജെപിയുടെ സജീവ പ്രവര്‍ത്തകനായ സന്ദീപിനെ സിപിഎമ്മുകാരനായി ചിത്രീകരിച്ച് അപവാദ പ്രചരണം നടത്താന് ചില കേന്ദ്രങ്ങള് ബോധപൂര്‍വ്വം ശ്രമിക്കുകയാണെന്നും വാര്‍ത്താകുറിപ്പില് അറിയിച്ചു.\nസന്ദീപിന്റെ വര്‍ക്ക്‌ഷോപ്പ് ഉദ്ഘാടനം ചെയ്തത് സ്പീക്കര് ശ്രീരാമകൃഷ്ണനായിരുന്നു. സ്പീക്കര് വര്‍ക്ഷോപ് ഉദ്ഘാടനം ചെയ്ത സമയത്തും സന്ദീപ് സ്വര്‍ണക്കടത്തില് പ്രതിയായിരുന്നു.\nഅതേസമയം, സന്ദീപ് നായര് സരിത്തിനൊപ്പം മുന്‍പും സ്വര്‍ണം കടത്തിയെന്ന് ഭാര്യ സൗമ്യ പ്രതികരിച്ചു. സന്ദീപ് ഇടയ്ക്കിടെ ദുബായില് പോയിരുന്നുവെന്ന് സൗമ്യ കസ്റ്റംസിന്റെ ചോദ്യംചെയ്യലില് അറിയിച്ചു.\nPrevious articleദുബൈ മെട്രോയുടെ പുതിയ പാത തുറന്നു; ഏഴ് സ്റ്റേഷനുകള്\nNext articleഖത്തറില് ഇനി മുതല് വാരാന്ത്യങ്ങളിലും വാണിജ്യ സ്ഥാപനങ്ങള് തുറക്കാം


എടുപ്പുകളത്ത് കൊല്ലപ്പെട്ട ആര്‍എസ്‌എസ് പ്രവര്‍ത്തകന്റെ മരണകാരണം തലയിലെ മുറിവ്; ശരീരത്തില് 30 വെട്ടുകള്; പോസ്റ്റ്മോര്‍ട്ടം റിപ്പോര്‍ട്ട് പുറത്ത്... » NEWS 22\nDec 5, 2021 6:09 AM\nHome/Breaking News/എടുപ്പുകളത്ത് കൊല്ലപ്പെട്ട ആര്‍എസ്‌എസ് പ്രവര്‍ത്തകന്റെ മരണകാരണം തലയിലെ മുറിവ്; ശരീരത്തില് 30 വെട്ടുകള്; പോസ്റ്റ്മോര്‍ട്ടം റിപ്പോര്‍ട്ട് പുറത്ത്…\nഎടുപ്പുകളത്ത് കൊല്ലപ്പെട്ട ആര്‍എസ്‌എസ് പ്രവര്‍ത്തകന്റെ മരണകാരണം തലയിലെ മുറിവ്; ശരീരത്തില് 30 വെട്ടുകള്; പോസ്റ്റ്മോര്‍ട്ടം റിപ്പോര്‍ട്ട് പുറത്ത്…\nNEWS22 EDITOR3weeks ago\tBreaking News, Latest News, Politics, Slider Leaveacomment 35 Views\nഎടുപ്പുകളത്ത് കൊല്ലപ്പെട്ട ആര്‍എസ്‌എസ് പ്രവര്‍ത്തകന് സഞ്ജിത്തിന്റെ മരണകാരണം തലയ്ക്കേറ്റ മുറിവാണെന്ന് പോസ്റ്റ്മോര്‍ട്ടം റിപ്പോര്‍ട്ട്. ആറ് വെട്ടുകളാണ് തലയ്ക്കേറ്റതെന്നും റിപ്പോര്‍ട്ടില് വ്യക്തമാക്കുന്നു. ശരീരത്തില് ആകെ 30 വെട്ടുകളാണ് ഉണ്ടായിരുന്നതെന്ന് പോസ്റ്റ്മോര്‍ട്ടം റിപ്പോര്‍ട്ടില് പറയുന്നതായി മനോരന്യൂസ് റിപ്പോര്‍ട്ട് ചെയ്തു. തലയിലെ ആറ് വെട്ടുകളും ആഴത്തിലുള്ളതായിരുന്നു.\nആക്രമണം പ്രതിരോധിക്കുന്നതിനിടെയാണ് ശരീരത്തില് വെട്ടേറ്റതെന്നാണ് പ്രാഥമിക നിഗമനം. ചോരവാര്‍ന്ന നിലയിലാണ് സഞ്ജിത്തിനെ ആശുപത്രിയില് എത്തിച്ചിരുന്നത്. പക്ഷെ ജീവന് രക്ഷിക്കാനായിരുന്നില്ല. മൂന്ന് പേര് ചേര്‍ന്ന് കൊലപ്പെടുത്തിയെന്നാണ് സഞ്ജിത്തിന്റെ ഭാര്യയുടെ മൊഴി. അതേസമയം, പ്രതികള്‍ക്കായുള്ള അന്വേഷണം പൊലീസ് ഊര്‍ജിതമാക്കിയിട്ടുണ്ട്. പാലക്കാട് എസ്പിയുടെ നേതൃത്വത്തില് എട്ട് സംഘങ്ങളായി തിരിഞ്ഞാണ് അന്വേഷണം.\nനിലവില് സിസിടിവിയില് ഉള്‍പ്പെട്ട രണ്ട് വാഹനങ്ങള് കേന്ദ്രീകരിച്ചാണ് അന്വേഷണം പുരോഗമിക്കുന്നത്. പ്രതികള് സഞ്ചിരിച്ച വാഹനം തൃശൂര് ഹൈവേയില് പ്രവേശിച്ചതായി വ്യക്തമായിട്ടുണ്ട്. ഇന്നലെ രാവിലെ ഒന്‍പത് മണിയോടെയായിരുന്നു കൊലപാതകം നടന്നത്. ഭാര്യയുടെ വീട്ടില് നിന്നും മടങ്ങവെ കാറിലെത്തിയ സംഘമാണ് സഞ്ജിത്തിനെ ആക്രമിച്ചത്. ബൈക്കില് നിന്നും സഞ്ജിത്തിനെ ബലം പ്രയോഗിച്ച് റോഡിലേക്ക് വലിച്ചിഴച്ചതിന് ശേഷം വെട്ടിക്കൊലപ്പെടുത്തുകയായിരുന്നു.\nPrevious ‘സ്വകാര്യ സ്ഥലങ്ങളിൽ ആർക്കും ശല്യമാകാതെ മദ്യപിക്കുന്നത് കുറ്റമല്ല’\nNext യുവതിയ്ക്ക് ലിഫ്റ്റ് കൊടുത്തു; യുവാവിനെ ആളുകള് നോക്കിനില്‍ക്കെ ആറംഗ സംഘം വെട്ടിക്കൊന്നു…\nവീട്ടിലെ പോത്തിന്‍റെ പിറന്നാള് ആഘോഷിച്ച യുവാവിനെതിരെ കേസ്…\nകൊട്ടാരക്കര പുത്തൂരില് പെയിന്റിങ് തൊഴിലാളി വൈദ്യുതാഘാതമേറ്റ് മരിച്ചു; രണ്ടുപേര്‍ക്ക് പരിക്ക്…\nഅതിര്‍ത്തിയില് ഈദ് ഉല് ഫിത്തര് ആഘോഷിച്ച് ഇന്ത്യ-പാക് സൈനികര്\nഅൺലോക്ക് 2: സ്കൂളുകളും കോളേജുകളും ജൂലായ് 31 വരെ തുറക്കില്ല, ബാറുകളും തിയേറ്ററുകളും അടഞ്ഞുകിടക്കും , മാർഗനിർദ്ദേശങ്ങൾ പുറത്തിറക്കി…\nസൈനിക സ്‌കൂളുകളില് ഇനി പെണ്‍കുട്ടികള്‍ക്കും പ്രവേശനം; നടപടി പെണ്‍കുട്ടികള് കത്തെഴുതിയ സാഹചര്യത്തിലെന്ന് പ്രധാനമന്ത്രി…


യൂത്ത് ലീഗില് മുനവ്വറലി തുടരാൻ സാധ്യത, ഫിറോസ് ജനറല് സെക്രട്ടറി\nയൂത്ത് ലീഗില് മുനവ്വറലി തങ്ങൾ തുടരാൻ സാധ്യത, പി.കെ ഫിറോസ് തന്നെ ജനറല് സെക്രട്ടറിയായേക്കും\nപുതിയ സംസ്ഥാന കമ്മിറ്റി രൂപീകരിക്കേണ്ട സമയം കഴിഞ്ഞെങ്കിലും നിയമസഭ തെരഞ്ഞെടുപ്പ് വരെ നിലവിലുള്ള കമ്മിറ്റി തുടരാനാണ് സാധ്യത.\n07 Oct, 2020 at 06:20 AM\nപ്രായപരിധി കഴിഞ്ഞെങ്കിലും യൂത്ത് ലീഗ് സംസ്ഥാന പ്രസിഡന്റ് സ്ഥാനത്ത് പാണക്കാട് മുനവ്വറലി ശിഹാബ് തങ്ങൾ തുടരാൻ നേതൃതലത്തിൽ ധാരണ. പി.കെ ഫിറോസ് തന്നെയാകും ജനറൽ സെക്രട്ടറി. പുതിയ സംസ്ഥാന കമ്മിറ്റി രൂപീകരിക്കേണ്ട സമയം കഴിഞ്ഞെങ്കിലും നിയമസഭ തെരഞ്ഞെടുപ്പ് വരെ നിലവിലുള്ള കമ്മിറ്റി തുടരാനാണ് സാധ്യത.\nമുസ്‌ലിം യൂത്ത് ലീഗ് അംഗത്വത്തിനുള്ള പരമാവധി പ്രായം 40 വയസ്സാണ്. അതിനാൽ നിലവിലെ ഭാരവാഹികളിൽ ഭൂരിഭാഗം പേർക്കും പുതിയ കമ്മിറ്റിയിൽ തുടരാൻ കഴിയില്ല. ഇതോടെ രണ്ട് വിഭാഗങ്ങളായി തിരിഞ്ഞ് യൂത്ത് ലീഗ് പിടിക്കാനുള്ള ശ്രമങ്ങൾ നേതാക്കൾക്കിടയിൽ തുടങ്ങി. പി.കെ ഫിറോസ് പ്രസിഡൻ്റും ടി.പി അഷ്റഫലി ജനറൽ സെക്രട്ടറിയുമാകുന്ന കമ്മിറ്റിയായിരുന്നു ഫിറോസിനെ അനുകൂലിക്കുന്നവരുടെ ലക്ഷ്യം. സംസ്ഥാന സെക്രട്ടറിമാരിൽ ഒരാളായ മുജീബ് കാടേരിയെ ജനറൽ സെക്രട്ടറിയാക്കാനുള്ള ചരടുവലികൾ സീനിയർ വൈസ് പ്രസിഡന്റ് നജീബ് കാന്തപുരത്തിൻ്റെ നേതൃത്വത്തിലും നടന്നു.\nരണ്ട് പക്ഷമായി തിരിഞ്ഞതോടെ മലപ്പുറത്തടക്കമുള്ള ജില്ലകളിൽ നിയോജക മണ്ഡലം കമ്മിറ്റികൾ പോലും രൂപീകരിക്കാൻ കഴിഞ്ഞില്ല. ഇതോടെയാണ് സമവായ ശ്രമങ്ങളുടെ ഭാഗമായി പ്രായപരിധി കഴിഞ്ഞെങ്കിലും പ്രസിഡന്റായി മുനവ്വറലി ശിഹാബ് തങ്ങൾ തുടരട്ടെയെന്ന ധാരണയിൽ നേതൃത്വം എത്തിയത്. അതിൻ്റെ ഭാഗമായി പാണക്കാട് ശാഖ കമ്മിറ്റിയിൽ നിന്ന് മുനവ്വറലി തങ്ങൾ മെമ്പർഷിപ്പ് എടുത്തു. നിയമസഭ തെരഞ്ഞെടുപ്പിന് ശേഷമേ പുതിയ കമ്മിറ്റി നിലവിൽ വരൂവെന്നാണ് സൂചന. പാലക്കാട്, ആലപ്പുഴ ജില്ലകളിൽ മാത്രമാണ് പുതിയ ജില്ലാ കമ്മിറ്റികൾ നിലവിൽ വന്നിട്ടുള്ളൂ.\nMuslim Youth LeaguePK Firozmunavvar ali shihab thangal